
I dalis 


Atsidavimo Dievui principai 


I skyrius 
Atsidavimas Dievui - teisingumo pareiga 
Pagrindinė visų dalykų priežastis 


Atsiduoti Dievui — vadinasi atiduoti Jam savo kūną ir 
sielą, paaukoti Jam visas savo jėgas, ilgesį, jausmus, norus, 
būgštavimus, viltis ir ateities planus. Atsiduoti Dievui — va- 
dinasi nieko nepasilikti sau, tik rūpinimąsi tuo ir norą Ji 
mylėti. 


Atsiduoti Dievui — vadinasi užmiršti save, sudėti į Jė- 
zaus širdį visą savo nerimą, rūpesčius, tūkstančius kasdie- 
nių sunkumų, patikėti Jam visus savo reikalus ir prašyti, 
kad Jis viskuo pasirūpintų ir padėtų. 


Atsiduoti Dievui — vadinasi atsisakyti bet kokio rūpi- 
nimosi savimi. Aš esu tam, kad galvočiau tik apie Dievą 
ir atsidėčiau tiems darbams, kurie didina Jo garbę, plečia 
gėrio bei tiesos karalystę; kad iš meilės Mokytojui pasiau- 
kočiau tarnystei savo broliams. Atsiduoti Dievui — vadina- 
si padėti kitiems, juos pamokyti, sustiprinti, paremti, bet 
ypač atversti ir vesti pas Dievą. 


Atsidavimas yra nuolatinis „fiat“ visiems įvykiams, vi- 
soms vidinėms bei išorinėms permainoms. Jis yra papras- 
tas ir vaikiškas „taip“ visiems dangiškojo Tėvo norams ir 
visiškas pasidavimas visiems Apvaizdos sprendimams. 


Laiminga yra ta siela, kuri labai paprastai dovanoja 
save Viešpačiui, nes ir Jėzus tada visiškai dovanoja jai savel 
Jis užvaldo sielą, kuri Jį myli. Jis gina jos interesus, pats 

rūpinasi tais dalykais, kuriems reikia jos dėmesio, gina ją 
nuo priešų, išvaduoja iš baimės, saugo nuo visų pavojų ir 
trokšta ne kitokio atsidėkojimo, tik jos širdies atsidavimo. 


Taip tarp Jėzaus ir sielos vyksta abipusis, visiška mei- 
le pagrįstas atsidavimas. Taip prasideda pilnas paslaptingo 
patrauklumo meilės gyvenimas, tyrų sielų ir dosnių širdžių 
gyvenimas. 


Nebepriklausyti sau, bet būti visiškai atsidavus Jėzui, 
leisti Jam pačiam spręsti dėl savo kūrinio, būti patenkin- 
tam Jį mylint: koks laimingas gyvenimas! 


Bendradarbiauti su Kristumi, būti Jėzaus įpareigotam 
ginti Jo interesus, kartu su Juo ieškoti priemonių išplėšti iš 
pragaro nemirtingoms sieloms: koks žavingas idealas! 


"Turėti galimybę kiekvieną akimirką panirti į beribę 
Dievybės jūrą, žinoti, jog esi neapsakomai toli nuo visų 
tų smulkmenų, kurios tiesiog sunaikina žmonių veiksmus: 
kokia žavinga ramybė, kokia tyli laimė! 


Artimai bendrauti su Jėzumi, dalyvauti Jo džiaugs- 
muose, dalytis su Juo savo kančiomis, nenuilstama ir lipš- 
nia meile atsilyginti Jam už žmonių nedėkingumą: kokia 
žavinga lemtis švelnioms sieloms ir mylinčioms širdims! 


Jėzau, noriu būti tarp tų laimingų sielų. Noriu su Tavi- 
mi sudaryti brolišką sandorą, dovanoti Tau visą savo širdį, 
kad turėčiau Tave visiškai; noriu atiduoti visas savo esybės 
jėgas, kad įrodyčiau Tau savo meilę; noriu pamiršti save ir 
žygiuoti su Tavimi pavergti nemirtingų sielų. Kokia dan- 
giška svajonė! 

Ir šita svajonė gali tapti laiminga tikrove. Reikia tik 
gyventi tiesoje! Užtenka bet kurią akimirką per vieną mei- 
lės aktą sugrįžti pas Dievą ir dovanoti Jam visą savo būtį, 
kurią iš Jo esame gavę. 


Dievas yra pirminis mūsų šaltinis. Jis mus sukūrė, iš- 
laiko, veikia kartu su mumis visuose veiksmuose. Jis visada 
veikia kiekviename mūsų gebėjime, kiekviename pojūtyje, 
visose ląstelėse, iš kurių sudarytas mūsų kūnas. Su meile 
pripažinti Jo viešpatavimą — tai yra atsidavimas. 


Dieviška veikla prasiskverbia į visas mūsų mintis, po- 
linkius, įspūdžius, jausmus bei veiksmus. Taip pat ji išlaiko 
kiekvieną kūrinį savo būtyje, veikia kartu kiekviename kiek- 
vienos iš milijonų būtybių, pripildančių visatą, judesyje. 
Be baimės pasiduokime dieviškajai Apvaizdai. Iš meilės 
atsiduokime šitai aukščiausiajai valiai, kuriai niekas negali 
priešintis. "Taip, tai yra atsidavimas, tai yra šventumas. 


Mūsų gyvenimas vyksta pačiame Dieve. Jo būtybė visur 
yra taip realiai, kaip danguje. Prisiglauskime prie Jo, leiski- 
me Jam mus nešti, nes tai yra tobulumas. Su pasitikinčiu 
atsidavimu glaustis ir ilsėtis prie Jo širdies kaip kūdikiui prie 
motinos krūtinės: tai yra tobulas gyvenimas. Atiduoti Jam 
visus savo rūpesčius, klausti patarimo visuose reikaluose ir 
tenkintis meile Jam: tai yra tikras dvasinis gyvenimas ir pir- 
masis amžinojo gyvenimo Dievo meilėje potyris. 


Visų būtybių tikslas 


Dievas yra ne tik pirminis mūsų šaltinis. Jis taip pat yra 
galutinis visų kūrinių ir kiekvienos atskiros būtybės tikslas. 

Pats mažiausias vabzdys, besislepiantis po lapu, turi 
savo paskirtį kaip ir žvėris, gyvenantis miške. Ore skrai- 
danti dulkelė taip pat turi savo tikslą kaip ir visatoje skrie- 
jantys neišmatuojami dangaus kūnai. Kukliausias mirtinga- 
sis, kaip nežinomas vergas klajojantis dykumoje, tuti tokią 
pat teisę siekti tikslo kaip ir valdovas, lemiantis pasaulio 
likimą. 

Prieš Dievą, kurio didybė yra beribė, nublanksta kiek- 
viena garbinga žmogaus padėtis, kiekvienas susikurtas di- 
dingumas, kiekvienas galutinis nuopelnas. Kadangi kiek- 
viena būtybė yra sukurta Dievo, ji turi čia, žemėje, vykdyti 
jai skirtą uždavinį ir gyventi Jam. „Aš esu Alfa ir Omega — 
aš esu pradžia ir pabaiga“ (Apr L, 8). 


Neprotingas, jokios laisvės nepažįstantis kūrinys ne- 
klysdamas įgyvendina savo paskirtį, kurią gavo iš Dievo. 
Tik žmogus gavo iš Dievo pavojingą privilegiją įgyvendinti 
savo paskirtį laisvu valios sprendimu. 


Apdovanotas panašumu į Dievą, jis gali pažinti gėrį ir 
blogį. Jis žino, kad protu gali pažinti tiesą. Jis turi valią, kad 
galėtų atsiduoti aukščiausiajai gerovei. Jeigu jis nusilenkia 
šiam Dievo potvarkiui, atiduoda save šiai dieviškajai valiai 
ir per vieną savanorišką širdies aktą dovanoja Dievui savo 
būtį, tada pasiekia tikslą, kuriam buvo sukurtas. 


Atsiduoti Dievui pagal Jo nustatytą tvarką yra žmogaus 
tikslas, pirmoji ir galutinė pareiga, apimanti visas kitas. 


Kiekvienas protą turintis žmogus visuose laisvuose 
veiksmuose gali pasirinkti: laikytis šventos Dievo tvar- 

kos arba ją ardyti. Žmogus neišvengiamai renkasi vieną 
arba kitą. „Kas ne su manimi, — sako Viešpats, — tas prieš 
mane“ (Lk 11, 23). 


Apgailėtina siela, kuri atsisako klausyti Dievo! Ji pa- 
sirenka nerimą, apmaudą, nelaimingą gyvenimą. Betvarkė 
niekada neatneš ramybės. Visur matau nelaimingų sielų, 
išardytų šeimų, valstybinių perversmų; visur sumaištis, 
kadangi žmogus nenori paklusti Dievui. Moderniajai vi- 
suomenei nuolat vadovauja revoliucija, kuri yra nuolatinė 
nepasitenkinimo išraiška; nes revoliucija yra priešinimasis 
tvarkai, autoritetui, Dievui. Bet kiekvienas tvarkos pažeidi- 
mas savaime pelno bausmę, kuri atstato pažeistą tvarką. 


Dievas visuomet pasiekia savo tikslą. Jis laiko savo 
rankose visatą ir viską, kas joje yra. Joks kūrinys nega- 
li priešintis Jo viešpatavimui. Savo šlovės Jis neatiduos 
niekam. 

Jis „galingai siekia nuo vieno žemės krašto iki kito ir 
veiksmingai visa valdo“ (Išm 8, 1). Karalysčių kūrimasis, 
jų klestėjimas ir žūtis, įvykiai, kurių pilna pasaulio istorija, 
karai, revoliucijos, atradimai: viskas buvo norėta ir veikia- 
ma Dievo, siekiančio savo tikslų. 


Žmonės nutarė būti pasaulio lemties viešpačiais, 
tačiau jie yra tik nesąmoningi dieviškojo Darbininko 
įrankiai. Šiame pasaulyje neatsitinka nieko, kas netarnau- 
tų Dievui, siekiančiam savo tikslų. Blogis gali pridaryti 
nuostolių, visuomenė gali morališkai sugesti, nusisukti 
nuo Dievo, šmeižti Jo šventąjį vardą; žmonės, apsvai- 
gę nuo pamišusios puikybės, gali prieštarauti Dievui, Jį 

ištremti iš savo širdžių ir šeimų! Jis gali leisti jiems pa- 
tirti tariamąją sėkmę, tyčiotis iš Jo Bažnyčios bei tarnų. 
Dievas gali leisti įžūliai besityčiojantiems iš Jo slankioti 
aplink ir ydai visur mėtyti begėdiškus žvilgsnius. Bet Jo 
kantrybė turi ribas; kada nors ateis apyskaitos diena ir 
tą garbę, kurios nusidėjėliai nenorėjo Jam reikšti laisvai, 
turės pareikšti priverstinai. 


Mano Jėzau, nenoriu sulaukti šitos baisios dienos, kad 
"Tave šlovinčiau! Nenoriu per prievartą Tau skirti garbi- 
nimo, kurio reikalauja teisingumas. "Tu esi mano galutinis 
tikslas, mano gyvenimo prasmė. Aš atsiduodu Tau laisvu 
valios aktu ir šitą aktą noriu kartoti dažnai, kada tik Tavo 
malonė man padės. Tegul jis būna mano dvasinio gyveni- 
mo pradžia, pažanga ir tobulybė. 


Pavyzdys visiems kūriniams 


Dievas yra visų kūrinių veikiančioji ir tikslo priežastis. 
Jis taip pat yra jiems pavyzdys. 


Jis nepasitenkino vien tik nurodęs kūriniui jo kelionės 
čia, žemėje, pradžią bei tikslą, bet ir nubrėžė kelią, kuriuo 
jis turėtų eiti. 

Kadangi Dievas sukūrė žmogų pagal savo paveikslą 
bei panašumą ir paskyrė jį savo sieloje vaizduoti Jo die- 
viškuosius bruožus, Jis panoro būti jam be galo tobulas 
pavyzdys. 


Zmogus, kaip ir kiekvienas kūrinys, gyvena Dieve nuo 
amžių. Sv. Augustinas Iipažinimuose sako: „Jame yra prie- 
žastis viso to, kas praeina, ir nenykstantis pagrindas visų 

besikeičiančių dalykų, ir amžini bei gyvi principai visų ne- 
protingųjų ir laikinųjų dalykų“ (I kn., VI sk.). 

Dievas nuo amžių savo prote mato visas būtybes, ku- 
rias Jis galėtų sukurti ir iš tikrųjų sukurs. Kiekviena jų yra 
ten su savąja prigimtimi ir grožio bei tobulumo laipsniu, 
kurį gali pasiekti. 


Šis dieviškasis protas iš anksto nustatė kiekvienam kū- 
riniui čia, žemėje, eitiną kelią, atsiradimo realiame pasaulyje 
momentą, vaidmenį bei paskirtį, kurią turės atlikti, išėjimo 
iš pasaulio akimirką. Dievo dvasioje yra aiškiai nustatyta 
kiekviena jo būsimojo gyvenimo smulkmena. Protingiems 
kūriniams suteikta laisvos valios galia visai nekliudo šiam 
dieviškajam numatymo tikslingumui. Dievui praeitis ir 
ateitis yra dabartis. 

Ir tave, mano siela, Dievas nuo amžių išskyrė ir atpaži- 
no iš savo kūrinių gausybės. Tarp begalinės daugybės kitų 
būtybių Jis matė tave savo dievystėje ne kaip savo paties 
dalį, bet kaip galimą savo begalinio tobulumo paveikslą, 
kaip būsimą savo dieviškojo grožio atspindį. Jau nuo šios 
akimirkos Jis numatė iš visų kitų kūrinių tave išskirsiančius 
bruožus. Jis numatė ypatingą tavo būties gerumą, kurį ji 
įgaus Jo akyse, tau būdingą grožį ir tobulumą. 


Su begaliniu tikslingumu Jis nustatė ir būdą, padėsian- 
tį tą šventumą pasiekti. Jis nubrėžė kelią, kuriuo turėtum 
eiti šioje žemėje, nurodė tau skirtus išteklius, pagalbą, ku- 
rią gausi, išorines tavo gyvenimo laiko ir vietos aplinkybes, 
žmones, su kuriais susitiksi, mažiausius įvykius, kurie turės 
įtakos tavo gyvenimui. 

Jis numatė visus tuos sunkumus, su kuriais, siekdamas 
tobulumo, susidursi savo paties širdyje; Jis numatė tavo 
aistrų žaidimą, kovas, silpnybes, laimėjimus ir tą begalinę 
kantrybę, kurią Jis kada nors tau parodys. 


Jis jau nuo amžių džiaugsmingai sveikino tavo tiesią 
valią, uolią ir atvirą širdį. Jis suskaičiavo nesuskaitomus 
meilės aktus, kurie veršis iš tavo širdies kaip iš gausaus šal- 
tinio. Taip, jau nuo tada Jis jautė džiaugsmą ir malonumą 
artume, kurį tau vieną dieną maloniai suteiks. 


Aš, vargšas, menkas kūrinys! Nuo amžių Dievas galvo- 
jo apie mane. Jis mane mylėjo jau tada, kai Jo dar negalėjau 
pažinti, Jis pasiliko teisę rūpintis mano šventėjimu, Jis man 
nurodė kelią, Jis laiko mane už rankos, kad nenuklysčiau 
nei į kairę, nei į dešinę. 

Viešpatie! "Tu traktuoji savo kūrinius su begaline mei- 
linga pagarba! (plg. Išm 12, 18) Tu juos saugai su tėvišku 
rūpestingumu! Tu bijai, kad Tavo vaikai nenutoltų nuo Ta- 
vęs, nepaklystų ir nepražūtų. Suteik man malonę visada 
Tave mylėti. 


Šventas nerūpestingumas 


Dievas yra mano pradžia, todėl mano protas tuti pri- 
pažinti Jo viešpatavimą man. Dievas yra mano tikslas, to- 
dėl mano valia turi besąlygiškai Jam paklusti. Dievas yra 
man pavyzdys, todėl visą savo gyvenimą turiu sekti šiuo 
dieviškuoju pavyzdžiu. 

Aš esu Dievo besąlygiškai ir visiškai priklausau nuo 
Jo. Neužtenka, kad nusižeminęs Jį šlovinčiau kaip vienin- 

telį savo būties šaltinį, kad su visa sielos jėga siekčiau Jo 
kaip vienintelio savo būties tikslo. Aš turiu kiekvieną savo 
gyvenimo akimirką sekti Juo žingsnis po žingsnio, visiškai 
pasiduoti Jo vadovavimui, leisti Jam kaip Viešpačiui savo 
nuožiūra spręsti dėl manęs. 


Taip, o mano Dieve, "Tu nori, kad aš ne tik tobulėčiau, 
bet kad tobulėčiau taip, kaip Tau patinka. Tau ne vis tiek, 
kokį kelią į dangų pasirinksiu. Nuo amžių Tu paskyrei man 
mano kelią. 


Tavo išmintis numatė visas mano gyvenimo smul- 
kmenas, o Tavo apvaizda jas sutvarkė. Nebeturiu ko pa- 
keisti, pridėti ar atimti. Būtų neteisinga norėti kito likimo 
nei to, kuris man atiteko, dėl to apgailestauti ar dejuoti. Aš 
neturiu teisės reikalauti iš Tavęs ataskaitos dėl Tavo elgesio 
su manimi, klausti, kodėl man davei tokį charakterį, tokias 
savybes ir silpnybes, tokias aistras, tokį geidulingumą arba 
tokį gilų aukštesnių dalykų ilgesį. Tu neprivalai pasiaiškin- 
ti, kodėl leidai man atsirasti žemėje šiuo, o ne kitu laiku, 
šioje vietoje, šioje aplinkoje, šiomis palankiomis ar nepa- 
lankiomis sąlygomis. 


Mano Dieve, "Tu mane sukūrei turtingą arba vargšą, 
išsilavinusį arba bemokslį, Tu mane apdovanojai aukšta 
kilme arba leidai ateiti į pasaulį nežinomam ir paniekin- 
tam. "Tu man suteikei malonių ir apšvietimų, kurių nedavei 
kitiems, "Tu apsupai mano sielą tokia apsauga, kurios ne- 
suteikei kitiems. Dėl viso to Tu neprivalai man atsiskaity- 
ti. Tai yra Tavo amžinieji planai dėl mano sielos. Aš turiu 
jiems pritarti, juos priimti ir pagal juos siekti šventumo. 

Mano siela, kaip giliai tu klydai, kai kūrei savo pačios 
šventėjimo planus, kai, neatsižvelgdama į Dievo ketini- 
mus, svajojai apie tobulumą, profesiją, darbus, apšvieti- 
mus, paguodas arba kryžius, kurie nebuvo tau skirti! Kaip 
giliai tu klydai klaidžiodama savavališkai pasirinktais ta- 
kais, tuo tarpu pats Dievas tau nuo amžių nutiesė platų, 
erdvų kelią! 


"Tad nebeklausinėk praeivių tikrojo kelio, vedančio pas 
Dievą. Jie nežino, ką tau atsakyti. Jie žino savo paskirtį, o 
ne tavo. Keliauk be baimės, nes Dievas yra su tavimi! Jis 
reikalauja iš tavęs tik klusnumo, pasidavimo Jo aukščiau- 
siajai valiai. 

Likimas, kurį Dievas nuo amžių paskyrė kiekvienai 
sielai, jai yra nubrėžtas laike. Žmogaus gyvenimas rutulio- 
jasi kaip labai ilgas audeklas; jame iš anksto pažymėti visi 
įvykiai, aplinkybės, akimirkos. Dievas tik liepia: „Šlovink 
ir sutik!“ Vaikiška siela atsako: „Sutinku, mielai pasiduodu 
"Tavo veikimui!“ Abejinga siela praeina nesirūpindama lo- 
biu, kurio net nepastebi, garbe, kurią paniekina. Priešiška 
siela keikia ir burnoja. Bet Dievo veikimas tęsiasi, kiekvie- 
ną akimirką atnešdamas naujas pareigas, be paliovos šven- 
tindamas sielą, kuri Juo visiškai pasitiki. 

Mano Dieve, mano būties pradžia, gyvenimo tiksle, 
veikimo pavyzdy, atsiduodu Tau, visiškai paklūstu "Tavo 
valiai. 

Mano uždavinys yra sekti Tavimi žingsnis po žings- 
nio, kaip daro vaikas, kurį motina laiko už rankos. Neno- 
riu nei užbėgti "Tau už akių, nei atsilikti nuo "Tavęs. Noriu 

prisiderinti prie Tavo žingsnių, atlikti mažas dabartinės 
akimirkos pareigas, priimti man siunčiamus kryžius, vis- 
ką pavesti Tavo valiai, sutikti su visais Tavo dabartiniais ir 
ateities planais dėl mano sielos. 


Žinau, kad visa, kas išeina iš Tavo rankų, yra gera, ka- 
dangi Tavo mylinti ir maloni apvaizda taip numatė ir tvarko. 

II skyrius 
Atsidavimas Dievui - išminties reikalavimas 
Dieviškoje globoje 


Atsiduoti Dievui — vadinasi karštu meilės aktu patikė- 
ti Jam visą savo būtybę, pamiršti save, visai nebesirūpinti 
savo gerove ir vargais, bet palikti visokeriopą rūpinimąsi 
Dievui. Tai yra visiškas atsidavimas Dievui. 


Labai gerai žinau, kad žmogaus išmintis prieštarauja 
šiems žodžiams. Ji norėtų padaryti apribojimų, pareika- 
lauti garantijų, nustatyti Dievui sąlygas. Argi šventėjimo 
reikalas nėra derybos tarp Dievo ir sielos, dvišalė sutartis, 
kurioje abi šalys turi ypač saugoti asmeninius interesus? 


O, kad tokios ribotos mintys visada būtų toli nuo 
mūsų! Jų autorius yra kūno gudrumas. 


Padovanoti savo kūną ir sielą Dievui, atsiduoti Jam 
kaip atsiduoda vaikas, kuris apsikabina motiną, Jį mylėti, 
Jam sakyti, kad mes Jį mylime ir tai vėl ir vėl kartoti: tai 
yra tobulumas, tai yra maža šventųjų paslaptis, jų menas 
pradžiuginti Dievo širdį. 

Jėzus nori, kad sielos, Jo sužadėtinės, rūpintųsi vien 
tik meile Jam ir galimybėmis ją įrodyti. Savo rūmuose Jis 
turi daug tarnų. Jeigu reikia išspręsti reikalus, atlikti darbus, 
pasirūpinti ateitimi, užkirsti kelią blogybėms, Jis tai paveda 
savo tarnams. Karalienė negali pasitraukti nuo savo Su- 
tuoktinio. Jos uždavinys yra džiuginti Jį tyrais ketinimais, 
švelnia meile bei ištikimybe. 

Argi karalių Karaliui trūksta galios, išminties ir geru- 
mo, kad sielai reikėtų baimintis dėl savo ateities? 


"Tačiau galima taip galvoti matant kai kurių sielų neri- 
mą ir baimę. 


Šlovinimo vertas Viešpatie ir Mokytojau! Tu jau nuo 
amžių nusprendei mane pašventinti. Tu sukūrei pasaulį tik 
tam, kad mane išgelbėtum. Kai paskutinis išrinktasis pa- 
sieks jam skirtą meilės laipsnį, pasaulis išnyks kaip meniš- 
kai sukurta, bet atgyvenusi mašina. 


Dievas puikiai pasirūpina savo sukurtu pasauliu. Bet 
be jokio vargo Jis gali sukurti ir tūkstančius kitų, galin- 
gesnių bei gražesnių. Daug labiau Jo mintis užima sielos. 
Įvykiai, patraukiantys žmonių dėmesį, Dievui yra tik vaikų 
žaidimas. Jį labiausiai paliečia ir džiaugsmingai sujudina 
dangų išsaugotas arba atgautas nekaltumas, meilės aktas, 
vienos sielos sprendimas visiškai dovanoti save Viešpačiui, 
vienas ilgesingas atodūsis Jo širdies link, viena malda. 


Kartą Jėzus vienai šventajai pasakė: „Esu pasiruošęs 
iškentėti savo kančios skausmus tiek kartų, kiek yra pra- 
rastų sielų. Bet ak! Nebegalima jų išgelbėti.“ Ar tau, mano 
siela, dovanojusiai save Jėzui meilės aktu, reikėtų bijoti? 
Argi motina, prilaikydama pirmuosius žingsnius žengiantį 
vaiką, leis jam pargriūti ant žemės? Ar tu, įsikibusi į Jėzaus 
ranką, bijai, kad Jis tave paliks pusiaukelėje? 


Dievas nori vesti sielas į šventumą. Dėl jų Jis leidžia 
gyvuoti visuomenei, nors ją graužia kirminas. Dėl jų Jis 
pakenčia savo švento vardo niekintojus, savo malonios 


a21> 


apvaizdos neigėjus, savo dieviškojo teisingumo provoka- 
torius, nes raunant raugęes, galima pakenkti kviečiams. 


Atsižvelgdamas į šventuman besiveržiančias sielas, 
Dievas valdo pasaulį, nustato metų laikų kaitą, leidžia lyti 
ne tik ant teisiojo dirvos, bet ir ant nusidėjėlio lauko. 


„Viešpats yra didis ir labai vertas šlovės“ (Ps 47, 2). 
Visoje visatoje Jis nebūtų sukūręs nė vieno kūrinio, nebū- 
tų leidęs atsitikti nė vienam įvykiui, nebūtų pakentęs nė 
vienos blogybės, jeigu tai netarnautų sielų pažangai. 


Pirmyn, mano širdie, daugiau drąsos! Pasitikėk Vieš- 
pačiu, užsimerk ir ramiai ilsėkis Jo rankose. Nes Jėzus pa- 
sakė: „Niekas iš mano rankos neišplėš tų, kuriuos Tėvas 
man davė“ (plg. Jn 10, 29). Mylėk savo Dievą, viską daryk 
iš meilės, viską priimk iš Jo rankų ir tada ženk pirmyn be 
baimės. "Tu tikrai pasieksi šventumą. 


Limintingas ir visagalis Pagalbininkas 


Dievas nori tavo šventėjimo. Turbūt klausi, ar Jis žino, 
kas tinka tavo sielai? Ar nereikėtų, kad padėtum Jo išmin- 
čiai savo išminties šviesa? 

O žmogau, nesirūpink šitais dalykais. Tu juk nežinai 
iš kur ateini ir kur eini. 

Ar tu buvai ten, kai dieviškoji Išmintis kūrė visatą, 
nurodinėjo žvaigždėms jų kelius ir jūros bangoms įsakė: 
„Toliau jūs neisite“? Ar Ji klausė tavo patarimo, kai vie- 
nu kvėptelėjimu pagal savo paveikslą sukūrė nemirtingas 
sielas? 

Sukurti sieloje Dievo paveikslą yra darbas, neįmano- 
mas kūriniams. Tai Dievo darbas. Būk atsargus, kad jo ne- 
sutrukdytum! 


"Tavo siela yra tobulumo ir grožio šedevras. Viskas joje 
nuostabiai surikiuota: jausmai, protas, valia, malonė, dory- 
bės, nuovokus sugebėjimas prisitaikyti ir imlumas, įkvėpi- 
mai ir palaimingos mintys. Viena vienintelė dulkelė gali su- 
trikdyti šitos nuostabios mašinos darbą. Ar tu ketini duoti 
patarimų tam, kuris ją taip meniškai sukūrė? Būdamas 
aklas, nori pats sau vadovauti! Paikas! "Tu baugščiai seki 
Dievo vadovavimą tavo sielai, peiki įkvėpimus, kuriuos Jis 
tau duoda, ramybę, kurią Jis tau palieka. Tu net nesi matęs 
sielos, kurią nori valdyti! Palik Dievui šitą sunkų darbą. 
Jis tau įsakė vieną vienintelį, visai lengvą dalyką: Jį mylėti. 
Visus sunkiausius darbus Jis pasiliko sau. Pasitenkink savo 
dalimi, Dievas pasirūpins visais kitais dalykais. 

Jis nestokoja nei išminties, nei galybės. Jo veikimas 
siekia nuo vieno pasaulio krašto iki kito. Jis prasiskverbia 
į visus kūrinius iki kaulų smegenų, taip, iki giliausios jų 
esybės. Nes Jis viską sukūrė, palaiko ir viskam teikia gy- 
vybę. Dievo veikimas palaiko visą visatą. Yra tikra, kad jis 
yra paslėptas ir paslaptingas, yra tikra, kad tik tikėjimas jį 
pastebi, bet ar dėl to jis ne toks realus ir veiksmingas? 

Ką Dievo gerumas nusprendė dėl sielų šventėjimo, ką. 
Jo išmintis paliepė sieloms, kad jos galėtų pasiekti šitą ide- 
alą, tai įvykdo Jo galybė. 

Pamaldžios sielos, Dievas rūpinasi jūsų šventėjimu 
ir veda jus į šventumą! Jo galia veikia būtent šią akimirką 

ir turi jums įtakos. Dievo rankose visi jumyse ir dėl jūsų 
vykstantys įvykiai tampa kaltais, kurie jus aptašo, teptukais, 
kurie jus pagražina. Jūsų džiaugsmai, kančios, sėkmės ir 
nesėkmės, jūsų paguoda ir vidiniai išbandymai, jūsų viltys 
ir būgštavimai: viskas tampa įrankiais šio be galo suma- 
naus Darbininko rankose. 


Jis pats išsirenka padėjėjus šiam darbui. Jeigu sielai rei- 
kia patarėjo, kuris tartų lemiamą žodį, tada Jis leis šitam 
žmogui ateiti ir iš pasaulio pakraščio. Jis išlygins kalnus ir 
nuramins jūros bangas. O jeigu reikės, Jis pats stebuklingu 
būdu atgabens žmogų į norimą vietą, kaip kadaise perkėlė 
pranašą Habakuką ir padėjo jį ant liūtų narvo. Siela, kuriai 
teikia tokios pagalbos, niekada nebus apvilta, nors jai pa- 
tenkinti reikėtų ir visą visatą apversti. 


Dievo veikimas tobulinant geros valios sielas yra beri- 
bis. Joks kūrinys negali jo sutrukdyti, netgi laikinai sustabdy- 
ti. Jis žaismingai nugali visus sunkumus, aplenkia kliūtis arba 
jas išardo, priverčia priešus tapti jo įrankiais. Jėga nusilpsta 
prieš Dievui atsidavusios sielos kantrybę, klasta įsipainioja 
į savo pačios tinklus susidūrusi su jos paprastumu, melas 
sustoja visiškai sumišęs prieš jos natūralų ir vaikišką atvi- 
rumą. Kas buvo laikoma kuklios sielos pražūtimi, tapo jos 
išganymuų; kas buvo gudriai sugalvota jos dorybei išbandyti, 
ją sustiprino. Prieš ją atsidaro užtvaros, nusižemina kalnai, 
ptisipildo slėniai, prarajos tampa plačiu ir lygiu keliu. 

"Taip, yra sunku pakenkti sielai, kuri visiškai atsiduoda 
Dievui, ją sužlugdyti, kai ji eina per gyvenimą remdamasi 
į Jėzaus ranką. 

Mano siela, atsiduok Viešpačiui, mylėk Jį be paliovos, 
pamiršk save! Dievas yra geras, išmintingas ir galingas. 
„Pavesk savo rūpesčius Viešpačiui, ir tave jis palaikys“ 


(Ps 55, 23). 
Paslaptingas veikimas 


Mano Dieve, esu "Tavo, noriu būti mažu vaiku ant Tavo 
rankų. Į Tavo tėvišką širdį sudedu visus savo reikalus. 


Noriu panirti į Tavo neribotos galybės ir savo begali- 
nio silpnumo apmąstymą. Šita mintis išlaisvina mane nuo 
manęs paties, nuo mano rūpesčių, duoda mano sielai šven- 
tą laisvę ir sūnišką pasididžiavimą. 


Mano siela, savo šventėjimo darbe tu esi bejėgė. "Tu 
net nesugebi suregzti nė vienos savo išganymui nuopel- 
ningos minties. Malonė, kuri yra tavo antprigimtinės bū- 
ties pagrindas ir šaltinis, yra tikra, nepelnyta Dievo dovana. 
Ji taip pranoksta tavo protą, kad tu pati negali suprasti jos 
veikimo. 


Malonės veikimas yra paslėptas kaip ir šaltinis, iš kurio 
ji trykšta. Ji ateina ir praeina, ir tu net negali suvokti, kada 
ji praėjo. Ji įsiskverbia į tavo galias bei veiksmus, tačiau jos 
veikimas paslaptingas. 

Kartais malonės veikimas yra stiprus kaip kalnų upė. 
Jis užlieja sielą šviesos ir meilės srove: „Vaišinamės tavo 
Namų valgio gausa, girdai mus iš savo gėrybių upės“ 
(Ps 36, 9). Siela yra lyg paskandinama joje ir su šv. Pranciš- 
kumi Ksaveru sušunka: „Gana, Viešpatie, gana. Aš nebe- 
pakeliu Tavo paguodos svorio.“ 

Kartais gi malonė teka į sielą kaip tykus ramios upės 
vanduo. Ji sudrėkina galias, įsiskverbia į jutimus, sustiprina 
veiksmus. Jos gaivinančioje įtakoje viskas vystosi, auga ir 
klesti. Kaip vaisinga dirva siela atneša gausų derlių. 


Kartais malonės veikimas yra šėlstantis kaip audrin- 
gos jūros bangavimas. Jis sukrečia šimtininką kryžiaus 
papėdėje, parbloškia Paulių ant žemės kelyje į Damaską, 
pavergia minias, atėjusias pasiklausyti Apaštalų Kunigaikš- 
čio pamokslo. 


Kartkartėmis malonės veikimas švelnus kaip zefyro 
dvelkimas. Jis myluojančiai glamonėja subtiliausias ir jau- 
triausias sielos stygas; jis ją užliūliuoja, pagauna ir nuneša 
į aukščiausias padanges. Siela jaučiasi paguosta, sustiprin- 
ta, apsupta švento džiaugsmo. Dievo įsčios jai atrodo kaip 
jauki tėvynė ir poilsio vieta. Bet šita laimės vizija trunka 
neilgai. Greitai dangus aptemsta, susitelkia debesys, besi- 
šypsantis Dievo veidas dingsta. Siela lieka viena: silpna ir 
be patarimo; sukyla aistros, ją ištinka įvairūs smūgiai, žmo- 
nės ją persekioja. Viešpatie ir Mokytojau, kurį aš mylėda- 
mas šlovinu, kurgi Tu? Ar Tu leisi nuskęsti silpnai valtelei? 
Ne! Dievas yra čia pat: Jis budi, stiprina tikėjimą, grynina 
viltį, uždega meilę, bet savo dieviškuoju būdu. 

O dieviškasis veikime, kas galėtų atskleisti tavo pa- 
slaptis? Kas suseks tavo milžiniškus žingsnius? Tu perbėgi 
visatą, peržengi kalnus, pereini dykumas, mažiausia žolelė 
jaučia tavo praėjimą: tu visa atgaivini, sušildai, pažemini 
ir pakeli. Mūsų akys tavęs nepastebi. Visi kūriniai tau tar- 
nauja lyg šydas. "Tu pasislepi ir po paprasčiausiais, ir po kil- 

niausiais pavidalais. O dieviškasis veikime, kas gali pasigirti 
ištyręs tavo paslaptis, suvokęs tave, nustatęs tavo pavidalą 
arba sureguliavęs tavo kryptį? Kartais tu esi trykštantis šal- 
tinis, kartais srauni upė, kartais gili jūra. 

Mano siela, nesistenk įsiskverbti į dieviškos paslapties 
gelmes. Tau neduota pažinti Dievo veikimo ir jį suprasti. 
Tavo užduotis yra tik nesipriešinti jam, atidaryti duris, kai 
jis beldžiasi, priimti jį su meile, nežiūrint, kokiu pavidalu 
pasirodo. 


Dievo veikimas yra galingas. Jis pašventins tave. At- 
siduok jam, mylėk savo Dievą, visada šlovink Jo šventąjį 
vardą ir leisk Jam tave tobulinti. 


Malonės stebuklai 


Jeigu siela atsiduoda Dievui, besąlygiškai atsisakyda- 
ma vadovauti sau pačiai, jeigu Jam patiki save su žėruojan- 
čia meile, tada Dievas jaučiasi įsipareigojęs rūpintis ja: šios 
sielos šventėjimas tampa Jo gyvybiniu reikalu. Nuo dabar 
Jo galybė pradeda veikti, kad ją tobulintų. 


Dievo rankose kiekvienas kūrinys tampa nuovokus ir 
klusnus. Šalčiausią širdį Jis paverčia meile degančiu angelu. 
Be Jo įgimti gabumai nieko nereiškia, su Juo trūkumai virs- 
ta dorybėmis. Be Jo mokslas gimdo puikybę ir pražudo, su 
Juo dingsta nežinojimas, užleisdamas vietą žinojimui. Kad 
padarytų šventą, Dievui reikia tik sielos geros valios. 


Rasos lašelis, smiltelė ar žolėje pasislėpęs vabzdys 
mokslininkui kelia neišsprendžiamų klausimų. Milijonai 
mikrobų viename vandens laše ir visatoje besisuką milijo- 

nai pasaulių stulbina jo protą. Žemė ir jūra pilni stebuklų 
bei mįslių. Pats žmogus yra didžiausia mįslė. Kas galėtų 
paaiškinti jo vidinių bei išorinių jutimų žaidimą, dvasinių 
galių veikimą, širdies polinkius bei ilgesį? Kas ištyrė sielos 
prigimtį ir dvasios veikimą materijoje? 


Kuo aukščiau kylama, tuo daugiau sutinkama stebuklų, 
tuo labiau paslaptis apgaubia protą ir jam nepasiduoda. 


O ką besakyti, kai peržengiamas antgamtinio pasaulio 
slenkstis, ypač kai prieš mūsų akis atsiskleidžia sielų pasau- 
lio grožis? 


Dievas atsispindi savo šventuosiuose. Jis formuoja ir 
perdirba kiekvieną nuovokią sielą taip, tarsi pasaulyje būtų 
tik ji viena. Kad ją pagražintų, Dievas panaudoja begali- 
nę galią. Su sužadėtinio dosnumu ir rūpestingumu Jis jai 
parenka gražiausius rūbus, papuošia viliojančiomis malo- 
nėmis, dirba ilgus metus, kad ją aprūpintų ir praturtintų, ir 
pats susižavėjęs savo darbo gražumu sušunka: „A, kokia tu 
graži, mano meile, kokia tu graži!“ (Gg 4, 1) 


Kiekviena siela yra atskiras stebuklų pasaulis. Dievas 
nekopijuoja savo kūrinių. Tarp Jo meno kūrinių nėra nė 
vieno, kuris būtų panašus į kitą. „Žvaigždė nuo žvaigždės 
skiriasi spindėjimu“ (1 Kor 15, 41). Dievui patinka dauginti 
savo stebuklus. Jis dosniai veikia sielų pasaulyje, nes nė vie- 
na Jam neatrodo nei per daug turtinga, nei per daug graži. 


Be to, kodėl Jis turėtų būti santūrus dalydamas savo 
dovanas? Argi Jis nėra visagalis Dievas? Argi visos klus- 
nios sielos nėra Jo švelniai mylimi vaikai? 

Mano siela, tau nežinoma, kaip nuostabiai Dievas veda 
tave į tobulumą. Savo gyvenime tu matai tik nereikšmin- 
gus įvykius, mažus pasiaukojimus, nuobodžią kasdienių 
užsiėmimų grandinę. Tokiu būdu Dievas tavyje kuria savo 
šlovingą paveikslą. "Tave žavi dideli kryžiai, žygdarbiai, tu 
ieškai progos paaukoti Dievui savo gyvybę, bet Jis ne to iš 
tavęs nori. Šią akimirką Jis nori tave pašventinti ne per ne- 
paprastus apsimarinimus bei piktų žmonių persekiojimus, 
bet per kasdienį pasikalbėjimą, per poilsį ir ramybę, per 
tūkstančius kasdienio gyvenimo smulkmenų ir veiksmų, 
kuriuos tau uždeda paklusnumas. 


Galbūt tą akimirką, kai apleidai mažiausią įstatų smul- 
kmeną, mažas savo luomo pareigas, Dievas buvo pasiruo- 
šęs suteikti tavo sielai ypatingo grožio bruožų. Tavo neiš- 
tikimybė sukliudė Jam veikti. 

"Tu galvoji Jam padėsianti išrasdama naujas pašventi- 
nimo priemones; tu studijuoji šventųjų gyvenimus, godžiai 
skaitai dvasinio turinio knygas. "Tačiau ne to reikia tavo 
šventėjimui. Reikia tavo pačios atsidavimo, kurį kiekvieną 
akimirką pakartotum vienu dosniu meilės aktu. 


Šventieji turėjo savo idealą, kuris nėra tavo. Dievas 
jiems nurodė kelią, kuris nėra tavo. Dvasinės knygos tau 
naudingos tik tada, jei jas skaitai Dievui paliepus. Kitaip 
skaitymas ne stiprina, bet silpnina. Jis ne suvienija su Die- 
vu, bet nutolina nuo Jo. Jis ne pamoko, bet sužadina tuščią 
smalsumą. Jis nukreipia nuo teisingo kelio, o ne veda juo“. 
* Ši pastraipa ypač skirta vienuoliams arba sieloms, turinčioms dvasinį 
vadovą. Šiandien žmonės, deja, per mažai skaito ir klysta ne dvasiniu 
smalsumu, bet dvasinių dalykų apleidimu ir nesidomėjimu jais. Vert. 
pastaba. 

Mano siela, neieškok šventumo toli! Jis tave supa iš 
visų pusių. Visi kūriniai tau jį teikia, jo pilni visi tavo gy- 
venimo įvykiai, jo prisotintas oras, kuriuo tu kvėpuoji. At- 
verk burną ir pilna krūtine įkvėpk šventumo! Dievo nuro- 
dymai tau atskleidžiami kiekvieną akimirką per kasdienes 
pareigas. Kitokiu būdu tu nepasieksi nei šventumo, nei 
laimės. Priimk šitą dievišką pertvarką, nors išorė, po kuria 
ji slepiasi, gal ir yra neišvaizdi! Priimk ją džiaugsmingai ir 
plačiai atkelk jai savo širdies vartus! Ji yra Dievo pasiunti- 
nys, ateinantis pas tave. Gal ji yra kukli arba netgi pasaulio 
paniekinta. Argi tai svarbu? Juk čia pasireiškia pats Dievas. 
Gal tau atrodo nesvarbu, ką Jis tau atneša, gal tai net prie- 
šinga tavo protui arba skoniui. Bet argi tai svarbu? Juk atei- 
na Dievo Pasiuntinys, Dovydo Sūnus. Jis ateina Viešpaties 
vardu, Pagerbk ir pašlovink Jį; patiesk po Jo kojomis savo 
drabužius, parpulk į dulkes ir pagarbink! Kuklia ir atvira 
siela sušuk: „Osana, Dovydo Sūnui! Garbė tam, kuris atei- 
na Viešpaties vardu!“ (Mt 21, 9) 


V'isiško šventumo pavyzdys 


Dievo Žodis yra pavyzdys, pagal kurį visi kūriniai turi 
siekti tobulumo. Nuo amžių kiekviena siela gyvena toje 
dieviškoje Išmintyje su savo grožiu ir tuo asmeniniu bruo- 
žu, kuris ją išskiria iš visų kitų. Kadangi šitas pavyzdys yra 
taip aukštai virš mūsų žmogiškos prigimties iškilęs idealas, 
todėl Dievas jį priderino prie mūsų silpnumo. Dievo Sū- 
nus tapo žmogumi; Jis tapo pirmagimiu tarp visų kūrinių 
(plg. Kol 1, 15), ir Dievas nusprendė, kad mes turėtume 
tapti panašūs į Jo Sūnaus paveikslą. 

"Tas lyg sužmogintas dieviškasis pavyzdys yra Jėzus 
Kristus, Dievas-Žmogus, pagal kurį turime šventėti. Ka- 
dangi šis pavyzdys yra be galo tobulas, jis taip pat yra be 
galo sektinas, ir Dievas nori, kad kiekviena siela atspindėtų 
jį originaliu būdu. 

Jėzus visuomet kuria mumyse savo paveikslą su tais 
grožio bruožais, kurie mus išskiria iš kitų. 


Kaip labai gabus menininkas Jis turi visas spalvas ir 
teptukus. Jis yra laiko Viešpats ir naudoja jį savo nuožiūra, 
o jeigu reikia, pailgina, kad užbaigtų savo darbą. Tik Jis 
pažįsta šitą darbą, ir tik Jis gali jį padaryti. Ir jeigu žmogus 
tam netrukdo, Jis užbaigia jį neklysdamas. 


Matai, mano siela, kaip išmintinga visiškai atsiduo- 
ti Viešpačiui. Ką tu žinai apie Jo dieviškąjį planą? Ar tau 
naudinga įžūliai tyrinėti Dievo veikimą, jį vertinti, o ypač 
atmesti? Leisk Dievui su meile tave formuoti ir ugdyti. 

Kokia nauda pažinti Dievo darbus, jeigu pažinimas 
neskatina Jo mylėti? Siela tobulėja ne protu, bet valia ir 
širdimi. Jei galėčiau dangaus dirbtuvėse pamatyti visus 
dieviškojo Menininko šedevrus, jei galėčiau smulkiai 
pažinti visus slaptus kiekvieno šventojo gyvenimo ste- 
buklus ir grožybes, jei juose galėčiau stebėti nuostabų 
Šventosios Dvasios veikimą, šis žinojimas man nebūtų 
naudingas, jei nepriimčiau formos, pagal kurią dieviška- 
sis Menininkas nori mane formuoti. Pasauliui trūksta ne 
žinojimo, bet meilės, klusnumo, pasidavimo dieviškajam 
veikimui. 

Mano siela, nustok rūpintis savo šventėjimu ir kan- 
kintis dėl to, karštligiškai ieškoti priemonių augti dorybėje! 
Ne tavo reikalas jų ieškoti ir norėti jas rasti. Dievas nuo 
amžių jas paruošė, kai numatė tavo būsimąjį grožį. Dabar 
Jis jas kiekvieną valandą tau pritaiko, kai atlieki savo profe- 
sijos arba luomo pareigas, arba per mažesnes at didesnes 
kančias, kurias įaudžia į tavo gyvenimą. Atlik savo pareigas 
ir nešk savo kryžių visa Dievą mylinčia širdimi. Tai yra 
dabartinio momento tavo šventumas, tai yra per kiekvieną 
veiksmą, per kiekvieną kasdienį kentėjimą atnaujintas atsi- 
davimas. Visa kita tau nepriklauso ir galėtų tik pakenkti. 


O Dievui atsidavusios sielos paprastume, kaip mažai 
esi vertinamas! "Tu esi laikomas kvailu ir nevykusiu, bet iš 
tikrųjų esi gabus ir turi amžinosios išminties. Kur kitus su- 
painioja ir sulaiko žinojimas, ten tu praeini laisvai ir be jo- 
kio vargo, kur kiti prieina bedugnę, ten tu matai tik platų ir 
lygų kelią. Pirmyn, paprasta siela, pirmyn, nesustok! Šalia 
tavęs kaip patikimas vadovas eina Jėzus. 


Visos sielos pasiektų aukštą nepaprasto šventumo 
laipsnį, jeigu norėtų eiti šiuo keliu. 

Jeigu žemėje sutinkama taip mažai šventųjų, kaltas ne 
Dievas, bet pačios sielos. Atrodo, kad jos tesirūpina tik 
priešintis dieviškajam veikimui. Jos norėtų padėti dieviš- 
kajam Darbininkui, bet iš tikro Jam tik trukdo. Būdamos 
pasipūtusios, jos nori pagerinti Jo darbą. Viskam, ką Jis 
daro, jos randa priekaištų. Dėl to darbas vyksta lėtai, Dar- 
bininkui nepaisant jų nekantrių pageidavimų ir patarimų, 
nesitaikant prie jų vaikiškų kaprizų. 

Gerasis Jėzau! Ir tada dar pradedama skųstis, kad pa- 
žanga daroma nepakankamai greitai ir visuomet stovima 
vienoje vietoje! 


Mistinis Kūnas 


Jėzau! Tu esi pasaulio centras. Viskas sukasi apie Tave, 
viskas veržiasi į Tave. Tu esi tiesos sostas, meilės šaltinis, 
visų grožybių pavyzdys. 


Tu esi jungiamoji grandis tarp "Tėvo, kuris "Tave gim- 
do, ir Sventosios Dvasios, kuri kyla iš Tėvo ir Tavęs. 


Kaip Dievas-Žmogus Tu sujungi savyje Kūrėją ir kū- 
rinį, baigtinius dalykus ir begalybę. Kaip Išganytojas "Tu 
esi malonės pasaulio steigėjas, kuris sujungia prigimtį su 
šlovės tvarka. 


"Tavyje visi mokslai suranda vienybę, visos dorybės — 
pavyzdį, visi menai — idealą. Tu esi raktas tautų istorijai 
suvokti. Tik Tu paaiškini valstybių iškilimą ir žlugimą, per- 
mainas, revoliucijas ir karus. Tik Tu vienas tegali atsakyti 
į klausimus, neduodančius ramybės žmogaus širdžiai. "Tu 
suteiki skausmui prasmę, vilčiai — pagrindą ir palaimingai 
įgyvendini laimės troškimą. 

Bet pirmiausia, o Jėzau, Tu esi širdžių ryšys! Su vi- 
somis teisiomis sielomis Tu sudarai vieną mistinį Kūną, 
kurio Galva Tu esi, o aš esu to Kūno narys. 


Nuo amžių Dievo Zodis išrinko mane savo mistinio 
Kūno dalimi. Jis tiksliai numatė jame mano vietą ir vaid- 
menį. Jis iš anksto nusprendė, kokiu būdu dieviškieji syvai 

įsilies į mano būtį, numatė įvairius kanalus, kuriais jie tekės 
į mane, pasikeitimus, kuriuos jie patirs manyje prieš pa- 
siekdami kitas sielas. Jis numatė ligas, kurios ištiks mano 
dvasinį organizmą, silpnumą, kurį jis iškentės, ir ypatingas 
priemones, kurias Jis kaip dieviškasis Gydytojas pritaikys 
jam nugalėti. 

Niekas, kas susiję su manimi, neišsprūdo iš Jo dieviš- 
kos priežiūros. Ir ką Jis padarė su mano siela, tą daro ir 
su kiekvieno krikščionio siela, nes visi yra Jo Kūno na- 
riai. Dieviškasis Vadovas rūpinasi kiekvienu taip, tarsi tik 
jis vienas tebūtų pasaulyje. Kiekvienam Jis nurodo vietą, 
skiria uždavinį; Jis padeda, sprendžia, prižiūri ir gydo atsi- 
žvelgdamas į kiekvieno poreikį. 


Kaip išmintinga yra leisti dieviškajam Vadovui veikti 
savo nuožiūra, 0 pačiam pasilikti savo vietoje, ištikimai eiti 
savo pareigas, noriai pasiduoti Viešpaties veikimui, dėkin- 
gai priimti Jo malonę, leisti Jėzui savo nuožiūra mane keis- 
ti, formuoti ir vesti. 


Ak, kaip dažnai aš norėdavau išvengti šito dieviškojo 
veikimo, pats duoti savo veiklai kryptį, rinktis užsiėmimus 
ir savintis dieviškojo Vadovo vietą. 


Mano siela, ateityje pasitikėk tik Jėzumi, atsižadėk 
savo veikimo, nes esi akla. Tu netgi nežinai savo vietos 
Kristaus Kūne. Veikdama savo nuožiūra ir pasiduodama 
savo užgaidoms, trukdai veikti Jėzui. Jei, būdama koja, 
nori būti ranka, tu sukeiti vaidmenis. Tada dieviškieji syvai 
nebegalės cirkuliuoti tavyje, tu išseksi, nudžiūsi ir sunyksi, 
ir kita siela, klusnesnė už tave, užims tavo vietą. 


a347 


O Jėzau, apsaugok mane nuo tokios nelaimės! Dieviš- 
koji Žvaigžde, aplink kurią sukasi visos geros valios sielos, 
įtrauk mane į savo orbitą! Išlaisvink mane iš manęs paties ir 
pasiimk su savimi į tas erdves, kur kvėpuojama tik meile. 


Mano širdis be paliovos ieško Tavęs; ji nori paskęsti 
Tavyje, gyventi su Tavimi šitą paslėptą gyvenimą, apie kurį 
kalba šv. Paulius (Kol 3, 3). Kaip kukli lauko gėlė leidžia šak- 
nis į žemę, taip ir aš noriu suleisti savo šaknis į Tavo Šven- 
čiausiąją Širdį, gerasis Mokytojau. Kaip bitė glaudžiasi prie 
gėlės, taip ir aš glaudžiuosi prie Tavęs, o dieviškoji Jesės 
Gėle. Noriu pasinerti į Tavo taurę ir pasisotinti skaistumu 
bei meile. Argi "Tu nesi puošnus kaip lelija ir skaistus kaip 
rožė, argi Tavo lūpos nelaša medumi? (plg. Gg 4, 11). 


Kokį nuostabų gyvenimą turėsiu Jėzuje! Jis įsipareigo- 
ja pašventinti mane, o aš Jį mylėti. 


O geroji Motina, nukreipk mano akis ir širdį nuo visų 
pagundų, nuo visų žemės vilionių. Paimk mane į savo glė- 
bį; aš jaučiu, kad mes kylame į aukštesnes sritis, kur vieš- 
patauja skaidrumas ir šviesa. 


Sventosios Dvasios veikimas 


Dievas atsiduoda sielai, o siela atsiduoda Dievui — tai 
yra tobulumas. Šis atsidavimas įvyksta tarpininkaujant Jė- 
zui. Atgimti Jėzuje, Jame stiprėti, Jame pasiekti savo tobulą 
brandą - toks yra mūsų žemiškojo gyvenimo tikslas. 


Bet kaip vyksta šis brendimas? Mes atgimstame Kris- 
tuje ir augame Jame per malonę. Šventoji Dvasia įlieja šitą 
malonę į mūsų sielas. 

Bažnyčia, mistinis Išganytojo Kūnas, yra panaši į medį. 
Ji gaivinantys syvai yra pašvenčiamoji malonė. 


Pasodintas Jėzaus krauju sudrėkintoje Golgotos žemė- 
je, šitas medelis pamažu vystėsi. Tris šimtmečius tęsėsi per- 
sekiojimai, tačiau jis giliai įleido šaknis į pagonišką žemę; 
ir kai audros nutilo, medis prieš nustebusio pasaulio akis 
išskleidė savo galingas šakas, pilnas lapų, žiedų bei vaisių. 


To nuostabaus medžio, kurio lapija dengia visas pa- 
saulio tautas, kamienas yra Jėzus. Kiekvienas tikintysis yra 
viena to medžio šakų. 


Dievas rūpinasi, kad medis neštų vaisių. „Mano "Tė- 
vas — vynininkas“ (Jn 15, 1). Jis rūpinasi jo grožiu ir vaisin- 
gumu. Jis jį geni, laiku nuskina prinokusius vaisius, gausiai 
teikia saulės ir lietaus, siunčia vėjus ir audras, kad jį stiprin- 
tų ir atskirtų nudžiūvusias šakas. 


Bet pats auginimas yra Šventosios Dvasios darbas. 
Šventoji Dvasia yra meilė — esminė Tėvo ir Sūnaus meilė. 
Šita meilė yra tikrasis Dievo gyvenimas, Jo prigimtis: „Die- 
vas yra meilė“ (Jn 4, 16). 


Iš Dievo šita gyvybė buvo perduota protingam kū- 
riniui. Šventoji Dvasia ją be saiko išliejo Kristui, me- 
džio, kuris yra Bažnyčia, kamienui, ir nuolat tais pačiais 
syvais maitina ir maitins visas šakas, kurios tik išaugs iki 
amžių pabaigos. 


Syvai visada yra tie patys, bet jų poveikis įvairus. Viena 
jų savybių yra niekada nevesti dviejų tokio pat skonio bei 
kvapo vaisių. Jų veikimas be galo įvairuoja. 

Nuo amžių pradžios Sventosios Dvasios pašventintos 
sielos yra gražios kiekviena savo grožiu. 


Vienos pasižymi angelišku tyrumu ir mergaitiš- 
ku paprastumu, kaip antai šv. Agnietė, šv. Rožė Limietė, 
šv. Liucija, šv. Aloyzas; kitos — griežtumu ir didvyrišku ap- 
simarinimu, kaip antai šv. Marija Egiptietė, šv. Jeronimas, 
šv. Antanas, šv. Pachomijus, šv. Kryžiaus Jonas. 


Vieni praleido savo gyvenimą ramiai besikalbėdami su 
Jėzumi, kaip antai šv. Marija Magdalena de Pazzi, šv. Mar- 
garita Marija, šv. Gertrūda; kiti skubėjo per žemynus ir 
jūras, kad išgelbėtų sielas, kaip antai šv. Paulius, šv. Bonifa- 
cas, šv. Pranciškus Ksaveras. 

Vieni sudegė iš šventos meilės dieviškajam Nukry- 
žiuotajam, kaip antai šv. Pranciškus Asyžietis, šv. Kūdikė- 
lio Jėzaus Teresė, šv. Gerardas Majella; kitus degino šven- 
tas uolumas dėl Dievo garbės, kaip antai šv. Ignacą Lojolą, 
šv. Alfonsą Mariją Liguorį. 


„Ir visa tai veikia ta pati Dvasia, kuri dalija kiekvienam 
atskirai, kaip jai patinka“ (1 Kor 12, 11). 


Yra viena ir ta pati Dievo Dvasia, kuri padaro šiuos 
tokius įvairius malonės stebuklus. Yra tie patys syvai, kurie 
teka Bažnyčios šakomis, vienur išaugindami tankią lapiją, 
kitur — žavingus žiedus, dar kitur —sultingus vaisius. 

Jos veikimas švelnus ir tylus. Syvai teka nuolat; jie ty- 
liai sruvena iš šaknų į kamieną, iš kamieno į šakas, iš šakų 
į šaknis. Jie sustojo tik sutikę kliūtis, kai pasipriešinama. 
Kartais jie pulsuoja galingiau; tada ateina dvasinio gyve- 

nimo pavasaris ir vasara. Kartais atrodo, jog syvai išseko. 
Malonės glamonės dingsta, gražūs jausmai praeina, entu- 
ziazmas atšąla. Ateina liūdnas ruduo ir ilga žiema. Brėkš- 
ta išbandymų laikas, kai siela kaupia savyje, savo valioje 
gyvybines jėgas; jas surinkusi išvalo, dešimteriopai padau- 
gina ir pasiruošia naujam, intensyvesniam antgamtiniam 
gyvenimui. 


Laimingos yra klusnios ir Dievui atsidavusios sielos! 
Jos supranta, kad jų uždavinys yra nekliudyti meilės Dva- 
siai jas valdyti. Jos žino, kad šita dieviškoji meilė jas kas- 
dien vis labiau artina prie Jėzaus. Kai šitas pakeitimas bus 
užbaigtas, tada įvyks susivienijimas su Jėzumi, tada atsida- 
vimas bus tobulas. „(O kuriuos jis iš anksto numatė, tuos 
iš anksto ir paskyrė tapti panašius į jo Sūnaus pavidalą“ 
(Rom 8, 29). 


Nuolatinė pažanga 
Dieviškoji Dvasia, Tu paimi mane už rankos ir vedi 


tiesiai pas Dievą! Noriu būti klusnus, pamiršti save ir pasi- 
duoti Tavo vadovavimui. Tai yra aukščiausioji išmintis. 


Jeigu keleivis nepažįsta krašto, tada nepasitiki savimi ir 
ieško patikimo vadovo. 

Ką gi aš žinau apie šventumo kraštą? Viskas ten man 
svetima: gyventojai, įstatymai, papročiai, gyvenimo sąly- 
gos, netgi kalba. Ir kaip ten nepaklysti? 

Be to, aš turiu priešų, kurie labai stengiasi mane su- 
klaidinti. Šitie priešai yra gausūs ir gudrūs; kai kurie visai 

arti manęs, kai kurie yra mano paties dalis. Jie sudaro s4- 
mokslą prieš mane ir neduoda nei ramybės, nei poilsio, 
kol nenugramzdina į bedugnę. Kaip išvengti tiek pinklių? 
O, kad teisingas kelias būtų platus ir lygus; bet jis yra tik 
siauras takelis, kartais pranykstantis beveik nepraeinamuo- 
se kalnuose, kartais apžėlusiose pelkėse. 

Bet vis tiek reikia nuolat eiti pirmyn; jei žengsi žingsnį 
atgal, būsi pasmerktas tikrai pražūčiai. 


"Turiu nė kiek nepasitikėti savimi ir sekti tik savo vadovą! 


"Tas vadovas yra dieviškoji Dvasia, guodėjas liūdesio 
ir nusiminimo valandomis, atrama kelionės sunkumuose, 
šviesa tamsią naktį! 


Sielų pašventinimas yra didelis Jos rūpestis. Kas Jai 
valstybių likimas, jeigu Jos vadovaujamos sielos pasiekia 
šventumą! Jos apvaizda valdo pasaulį, suteikia karūnas, 
duoda arba atima galią; Ji viską daro savo nuožiūra ir dėl 
sielų išganymo. Kodėl kyla perversmai, karai, epidemijos, 
didelės socialinės nelaimės? Kodėl vyksta persekiojimai, 
engiamos mažos tautos, triumfuoja žiaurumas? Kodėl kyla 
visuotinės nelaimės ir mirtys šeimose, žmonių gyvenimai 
pavetčiami griuvėsiais, motinos lieja ašaras? Koks trumpa- 
regis yra žmogaus suvokimas! Gal daug išrinktųjų sielų per 
šiuos išbandymus bus nuvalytos ir pašventintos. Bet yra 
ir kitų sielų, kurios be šių išbandymų nebūtų išgelbėtos. 
Visas pasaulis nėra vertas tiek, kiek viena siela. 

Jūs 


pasaulio arbitrai, skelbiantys karą arba taiką! Dievas tyčio- 


šio pasaulio išmintingieji ir galingieji, manote esą 

jasi iš vienadienės jūsų galios. Jūs esate įrankiai, kuriuos 
Jis panaudos vieną akimirką, o tada jūs išnyksite. Ir Dievo 
darbas bus atliktas. Geros valios sielos šventėja. 


Mano Vadovas ne tik atsidavęs mano sielai ir pasiry- 
žęs ją pašventinti: Jis taip pat turi visas priemones įvykdyti 
savo ketinimui. Jis pasilieka teisę pats jas parinkti. 


Jam vadovaujant visi keliai tampa geri ir vedantys 
į tikslą. Jam patinka neatskleisti sielai savo ketinimų. Jis 
veda ją per daubas ir padeda įkopti į stačius kalnus. Jis 
nuveda ją į milžiniškus ir neįžengiamus miškus bei palieka 
orų permainoms ir žvėrims. Kartais Jis pats pasislepia. 


Bet Jam visiškai atsidavusi siela nepraranda drąsos. 
Ji išmoko pamiršti save ir pasitikėti Mokytoju. Tamsa iš- 
sisklaido, ramybė grįžta, kelias išsilygina, Išganytojas vėl 
atsiranda šalia. Jis norėjo ją pamokyti atsiduoti Jam besąly- 
giškai ir vien tik Jam pavesti savo pašventinimą. 

Dieviškoji Dvasia, keliaukime kartu. Aš atsiduodu Tau 
visiškai. "Tegul nuo manęs nutolsta bet kokia baimė, bet 
koks delsimas! Aš aklai atsiduodu Tavo apvaizdai. Vesk 
mane, šventink mane! Mano uždavinys yra nesikišti į tai ir 
pranykti. 

III skyrius 
Atsidavimas Dievui —- saugus kelias į šventumą 


Įsivaizduoti dvasinio gyvenimo sunkumai 


Dievas yra visų dalykų aukščiausiasis Viešpats. Jis yra 
mano buvimo šaltinis, galutinis mano būties tikslas, dieviš- 
kasis pavyzdys mano gyvenimui. Jis turi man visuotinę ir 
absoliučią galią. 


Aišku, mane gąsdina šita griežta ir sunki pareiga visiš- 
kai priklausyti Dievui. Aš negaliu nuslėpti nuo Jo nei vieno 
veiksmo, nei vienos akimirkos, netapdamas dėl to vagimi. 


Bet kaipgi aš galiu Jam paaukoti savo gyvenimą, kuris 
susideda iš tūkstančių kasdienių veiksmų? Dvasioje gimsta 
begalės minčių, širdies palinkimų yra be skaičiaus. Kaip 
suvaldyti visą šį vidinį pasaulį ir jam vadovauti? 


Nuolat veikia stiprios ir nesuvaldomos aistros. Jaus- 
mai tik su dideliu vargu ir priešindamiesi pasiduoda valiai. 
Vaizduotė tariasi esanti namų šeimininkė ir kelia betvarkę 
visame vidiniame pasaulyje. Protas leidžiasi apgaunamas 
jausmų ir suvedžiojamas tariamosios tiesos. Pati valia yra 
silpna, kurstanti slaptus pasiryžimus: ji sudaro sąjungą su 
priešu. 

Ir kaipgi aš galiu paaukoti Dievui visą savo gyvenimą, 
jeigu mano siela apsupta išorinių sunkumų? Jeigu ji ir nori 
dovanoti save Dievui, tai ar pajėgs? Gausūs yra Viešpaties 
ir pamaldumo priešai, dar daugiau yra abejingųjų ir bailių- 
jų. Pasaulio valdovė yra žmonių baimė. Išdidi šypsena, ge- 


a41]= 


liančios kalbos, kandžios ir pašaipios replikos nuo Dievo 
nukreipė daugiau sielų negu pats velnias. 


Kaip galima būti apsaugotam nuo pasaulio vilionių, ydų 
pinklių, blogų pavyzdžių, nuo lemtingų ir pražūtingų prin- 
cipų? Taip, teisingai pasakyta: „Visi, kurie trokšta maldingai 
gyventi Kristuje Jėzuje, bus persekiojami“ (2 Tim 3, 12). 


Jeigu šitoks gyvenimas atsidavus Dievui tęstųsi tik ri- 
botą laiką! Bet jis turi būti toks nuolat, iki paskutinio ato- 
dūsio: be palengvinimo, sušvelninimo; nes viskas priklau- 
so Dievui ir turi Jam priklausyti. 


Bet kaip galima atlaikyti tokią nepaliaujamą kovą su 
savimi, su išorinėmis kliūtimis ir visokios rūšies priešais? 
Galop siela pavargsta, širdis suglemba, valia išsenka. Uo- 
lumą pakeičia rutina, ugningus siekius — abejingumas, pir- 
mųjų dienų įkarštį — nejautrumas. 


Sudie, dideli planai, kilnūs norai, didvytiškos aukos! Jūs 
buvote tik gražios svajonės, tik tuščios viltys! Sudie, šventu- 
me. Tavo žodžiai, Viešpatie, kviečiantys mane į tokį gyveni- 
mą, yra per daug kieti, „kas gali jų klausytis!“ (Jn 6, 60) 


"Tai tikrai niūrus vaizdas! Mano siela, argi nori pasiša- 
linti nuo Viešpaties, kviečiančio tave sekti Jį, ir Jį apleisti? 


Mano Jėzau, pas ką aš eisiu? Argi ne Tu turi amžino- 
jo gyvenimo žodžius? "Tu pasakei: „Mano jungas švelnus, 
mano našta lengva. Ateikite pas mane visi, kurie vargstate ir 
esate prislėgti: aš jus atgaivinsiu!“ (Mt 11, 30; 28) Taigi, nėra 
sunku sekti Tave. Mane apgaudinėja, jei kalba apie šventu- 
mą taip, tarsi jis būtų nepasiekiamas mano silpnumui. 

"Tu visiems savo kūriniams davei visa, kas reikalinga, 
ir dar daugiau. Jiems nieko netrūksta savo tikslui pasiekti. 
Argi tik aš būčiau toks nelaimingas ir negavęs visų priemo- 
nių šventumui pasiekti? 


Aplink mane gausu gyvenimui reikalingų dalykų: ne- 
trūksta nei vandens, nei oro, nei žemės. Ar mano antgam- 
tiniam gyvenimui, kuris "Tavo akyse yra daug brangesnis, 
galėtų trūkti būtiniausių dalykų? Tuo aš niekada nepati- 
kėsiu. Tavo išmintis viską numatė ir sutvarkė, "Tavo galia 
viską paruošė, Tavo gerumas viską davė, kad palengvintų 
mano dvasinį siekį. 


Mano Jėzau, aš nenoriu padidinti tobulinimosi sunku- 
mų. Tai paliksiu "Tavo priešams. Jie siekia nutolinti sielas 
nuo Tavo dieviškosios širdies, o aš noriu glaustis prie Ta- 
vęs ir kartu vestis daug sielų. Išmokyk mus neužgriozdinti 
kelio įsivaizduojamomis kliūtimis, neapsisunkinti nereika- 
lingomis naštomis, nenueiti klaidžiais takais, neeikvoti jėgų 
vargingoms kelionėms! 


Rodyk mums platų ir lygų kelią! Vesk mus už rankos! 
Mes niekada Tavęs neapleisime. Su Tavimi norime kop- 
ti iki kalno viršūnės. Ir ten, o Jėzau, pailsėsime "Tavyje ir 
džiaugsimės kartu su pirmiau ten užkopusių kilniaširdžių 
sielų legionais. 


Zingsnis bo žingsnio 


Kuo remiasi šis universalus ir absoliutus atsidavimo 
Dievui įstatymas? Ištikimu pareigos atlikimu dabartinę 
akimirką. 

Pašventinti visą savo gyvenimą — vadinasi paaukoti 
Dievui dabartinę akimirką. Praeities jau nebėra, ateitis dar 
neatėjo, tik dabartis yra reali ir uždeda pareigas. 


Kaip neprotinga yra apsunkinti savo dvasią milijonais 
veiksmų, kurie ateityje bus aukojami Dievui, būsimomis 
aukomis ir sunkumais; tai per vaizduotės didinamąjį sti- 
klą matomas šventumas. Realybėje tikras gyvenimas yra 
vieno veiksmo paaukojimas Dievui, vienos pareigos at- 
likimas, kantrus vieno kryžiaus nešimas, vieno skausmo 
priėmimas; kartais tai bus poilsis Jo akivaizdoje, pasidali- 
jimas su Juo vienu džiaugsmu, vieno vakaro praleidimas 
kartu. 


Jeigu mūsų šventumas remiasi vieninteliu šitos akimir- 
kos pareigos atlikimu, tada jis tampa lengvas, tada pritaria- 
me ketinimams Dievo, nenorinčio mūsų apkrauti našta, 
kurios jokiu būdu negalėtume panešti. Gyvenkite nuo vie- 
nos dienos iki kitos, kaip Jis liepia, ir nesirūpinkite ryto- 
jumi, kuriuo Jis pats pasirūpins: „Kiekvienai dienai gana 
savo vargo“ (Mt 6, 34). 


Vaizduotėje krauti visus akmenis, besimėtančius ant 
kelio, kuriuo turime eiti, ir jais užversti praėjimą, 0 tada 
susidėjus rankas sakyti: „Kokia nauda pradėti kelionę? 
Niekada negalėsiu nugalėti tokios kliūties“, — vadinasi be 
reikalo pasiklysti ir apsunkinti savo gyvenimą. Protingas ir 
sumanus keliautojas gerai žino, kad ant kelio visada mėty- 
sis akmenų; bet jis taip pat žino, kad, pasitelkus šiek tiek 
geros valios, galima juos apeiti ir nė karto neatsitrenkti nė 
į vieną iš jų. 

Vaizduotė bjauriai „pasitarnauja“ sieloms. Pirmiau- 
sia iš jų atima pusę laimės, į kurią jos turi teisę, o likusią 
apnuodija. Ji primena praeities skausmus, leidžia apgautai 
sielai vėl juos išgyventi ir padidina kartėlį. Atmintis išsau- 
go nusivylimus, prieštaravimus, netaktiškumą, priekaištus, 
įžeidimus, neteisybę: visa tai vaizduotė atkuria sąmonėje, 
sustiprindama ir padidindama. Net ir ateitis, kuri sielai dar 
nepriklauso, ją jau kankina nepagrįstais būgštavimais, tuš- 
čiomis viltimis, juokingais spėliojimais. 

Jėzus tikrai buvo teisus, sakydamas: „„Pasidarykite kaip 
vaikai“ (Mt 18, 3). Vaikas negalvoja apie praeitį ir dar ma- 
žiau apie ateitį; jis yra prie savo motinos, žaidžia jai prižiū- 
tint ir puikiai žino, kad ji pasirūpins savo numylėtiniu. 

Mano siela, vėl tapk vaiku! Atsikratyk visų praeities 
rūpesčių, baimės, neramių lūkesčių dėl ateities ir būk su 
Dievu dabartyje. Tada būsi laiminga ir rami; tu turėsi visą 
valios jėgą ir dvasios atidumą dabarties pareigoms atlikti. 


Taip, tik dabartinė akimirka tau svarbi. Joje vienoje 
slypi begaliniai turtai. Kiekvieną akimirką gali prisikrauti 
turtų dangui, nes kiekvieną akimirką Dievas pasiruošęs tau 
padėti. 

Kokios apakintos yra sielos! Jos ieško šventumo ne 
vidiniame, bet išoriniame pasaulyje; jos pereina dangų ir 
žemę, pasineria į praeitį ir tyrinėja ateitį, siekia svajonės, 
tačiau nepastebi, kad dabartinę akimirką yra labai arti to- 
bulumas su visa savo gerove, dovanomis bei turtais. Šalia 
yra šventumo okeanas, į kurį jos gali pasinerti. 

Bereikalingi rūpesčiai 


Dievas reikalauja iš sielos tik vykdyti šios akimirkos 
pareigas. Jis jai draudžia bet kokias neramias mintis apie 
praeitį, bet kokį rūpinimąsi ateitimi. 

Taip siela apsiriboja tik Dievo valios supratimu ir jos 
vykdymu dabartinę akimirką. 


Dievas paima mane už rankos; Jis eina kartu su mani- 
mi; aš turiu tik eiti koja kojon su Juo nežiūrėdamas atgal, 
nenukreipdamas neramių žvilgsnių į ateitį, nenorėdamas 
citi nei lėčiau, nei greičiau už savo dieviškąjį Vadovą. „Tu 
laikai mane už dešinės rankos. "Tu vedi mane savo moky- 
mu“ (Ps 73, 23-24). Jis mane palydės iki mano kelio galo. 


"Tad siela turi atsikratyti bet kokio neramumo ir kiek- 
vieną akimirką trokšti pažinti šventą Dievo valią. Kai tik 
ją supranta, ji atsiduoda Dievui meilės ir prisitaikymo prie 
Jo valios aktu. 


Yra nuostabu, su kokiu malonumu Dievas palengvina 
mūsų bendradarbiavimą pašventinimo darbe! Tačiau yra 
sielų, kurios sugeba per šitą tokį paprastą užsiėmimą prisi- 
daryti bereikalingų sunkumų. 


Jos yra pasiruošusios vykdyti Dievo valią, jeigu ją pa- 
žįsta. Bet kaip jos gali ją pažinti? Jų protas karštligiškai kabi- 
nasi į dabartinės akimirkos pareigą, ją tyrinėja, visapusiškai 
svarsto, ar ši pareiga tikrai yra Dievo valia. Ir kuo labiau jos 
nerimsta, tuo labiau abejoja, o kuo labiau abejoja, tuo labiau 
nori tyrinėti. Taip iškankinta siela įpuola į skrupulus ir kuo 
labiau nori iš jų išsivaduoti, tuo labiau juose susipainioja. 

Vargše baiminga siela, išmok tarnauti Dievui taikoje 
ir ramybėje! 


Šio momento įsakymas nustoja būti pareiga, jei jo ne- 
suvoki. Jeigu tavo dvasia nepastebi įsakymo, vadinasi, jis 
nėra Dievo valia. Taigi, yra nenaudinga įdėti į šį tyrinėjimą 
daug pastangų. "Tikrai pakanka sekundės nukreipti vienam 
žvilgsniui į Dievą. Tavo sąžinė duos atsakymą. Jeigu jis tei- 
giamas, valia įsakymą priims, jeigu neigiamas — atmes, jeigu 
abejotinas — nekreips į jį dėmesio. 


Jeigu Dievas nori mums ką nors įsakyti, tada Jis tai 
padaro aiškiai. Jis nemėgsta kelti neaiškumų, nes tai trukdo 
Jį matyti. 

Nelaimingos sielos, kenčiančios dėl baimingumo, 
dažnai praranda daug laiko, kadangi jos nuolat klausinėja, 
kokie veiksmai Dievui labiausiai patiktų. Ar reikėtų savo 
laisvalaikį paskirti skaitymui ar mąstymui, rankdarbiams ar 
studijoms? Ar Dievui būtų maloniau, jei pasinertume į vie- 
natvę ar kalbėtume apie dvasinius dalykus, gyventume kon- 
templiatyvųjį gyvenimą ar pasiaukotume tarnystei artimui? 


Vargše siela! Tai vis bereikalingi klausimai. Negaišk lai- 
ko, leisk juos išspręsti savo nuodėmklausiui, savo sielos va- 
dovui! Daryk tai, ko iš tavęs reikalauja dabartinė akimirka! 
Jeigu nieko nėra įsakyta, daryk tai, kas tau pirmą akimirką 
atrodo geriau. Atsikratyk bet kokių tolesnių svarstymų ir 
baiminimosi. Pirmiausia Dievas nori, kad siela nepraras- 
tų nei laiko, nei vidinės ramybės. Širdies ramybė yra toks 
brangus dalykas, kad Dievas geriau pakeis savo įsakymus, 
negu leis sielai ją prarasti. 

Dievas pats moko sielą 


Jeigu siela sąžiningai stengiasi pažinti Dievo valią, 
tada greitai ir lengvai išmoksta pažinti savo pareigas. 
Slaptas balsas jai pasako, koks veiksmas Dievui patiktų, 
o koks — ne. Šita suteikta pažinimo dovana yra kuklių 
ir paprastų sielų privilegija. Dievas mielai bendrauja su 
tiesiomis bei paprastomis širdimis ir bendrauja su jomis 
daugybe paslaptingų būdų. Dažniausiai Jis veikia per slap- 
tus įkvėpimus. Siela jaučia, kad Dievui patiktų šis darbas 
arba ši auka. Nedelsdama, netyrinėdama ji atsiduoda jam 
ir išpildo Mylimojo norą. "Taip Dievas vadovauja sielai 
visuose darbuose. 


Kartais Jis pakviečia sielą dar arčiau savęs. Kai ji pa- 
klauso šio kvietimo, palieka visus klusnumo neįsakytus 
darbus ir skuba pas Jėzų. Ji puikiai žino, kad Mokytojas šią 
dieną nori intymiai su ja kalbėtis, pasidalyti savo dieviško- 
mis paslaptimis, pasiguosti dėl kitų nedėkingumo. 


Siela nesugeba protu suvokti to antgamtinio įkvėpi- 
mo, ji tik jaučia jį ir žino jį ateinant iš Dievo. 

Mažai apie tai išmanantiems žmonėms tokios pa- 
slaptingai vedamos sielos elgesys kartais atrodo keistas; ji 
laikoma neprotinga ir egzaltuota. Siela į tai nereaguoja ir 
ramiai eina savo keliu. Be to, ji turi rūpintis, kad jos veiks- 
mai neprieštarautų akivaizdžioms pareigoms ir aiškiems 
dieviškosios valios pasireiškimams. 


Ji sąžiningai atlieka savo luomo pareigas, yra klusni 
savo šventai regulai ir vyresniesiems, paslaugi artimui, ma- 

loni ir mandagi santykiuose su visais. Bet ji ir toliau atidžiai 
klauso vidinio balso, kuris ją kviečia ir duoda aukštesnių 
paliepimų. Šis balsas yra kaip švelnus vėjelis, glamonėjan- 
tis sielos paviršių: siela pajunta dieviškąjį įkvėpimą, suvirpa 
ir paklūsta. 


Dieviškasis pasaulis pilnas stebuklų! Dievas atlieka 
paslaptingus dalykus sieloje, kuri visuomet pasiduoda Jo 
įtakai. Jis gyvena su ja nuolatiniame artume ir meilume. 
Tokia siela visuomet susikaupusi. Ji išsilaisvina nuo rūpini- 
mosi praeitimi ir ateitimi. Ji gyvena tik dabartine akimirka, 
visiškai ištirpusi Dieve, atidžiai besiklausanti Jo balso ir vi- 
siškai pasiduodanti Jo veikimui. 


Dievas visose sielose padarytų nepaprastų dalykų, jei 
jos žinotų, kaip pasitenkinti tik šiuo vienu momentu. 


Bet tada reikėtų atsisveikinti su visu dvasią veikiančiu 
minčių pasauliu, visiškai atsisakyti nesuskaičiuojamų norų, 
ambicingų reikalavimų, tuščių būgštavimų, kurie kelia joms 
nerimą. Reikėtų atsisakyti visų jausmų ir prisirišimų, kurie 
sukausto, supainioja, nuvargina jų širdis ir verčia bodėtis 
dieviškaisiais dalykais. Reikėtų nebesivadovauti savo pačių 
dvasios patarimais, bet visus rūpesčius pavesti Viešpačiui 
ir nutraukti ryšius su savimeile. Vienu žodžiu, reikėtų už- 
miršti save ir dabartinę akimirką visiškai atsiduoti Dievui. 

Ar ne liūdna, kad daug gražių sielų, pašauktų artimai 
bendrauti su Jėzumi, praranda save tūkstančiuose nerei- 
kalingų dalykų, pasiduoda nerimui, liūdesiui, nuobodu- 
liui ir baimei, kadangi nenori pasitenkinti šia Dievo duota 
akimirka? 

Paprastos sielos! Kodėl rūpinatės ateitimi, apie ku- 
rią žino tik Dievas ir kuria tik Jis tegali pasirūpinti? Ko- 
dėl graužiatės dėl praeities, kurios negalite susigrąžinti 
ir kurią Dievas užmiršo, jeigu ji buvo bloga ir apgailėta, 
ir atsimins, jeigu buvo gera? Kodėl jums rūpi dabarti- 
niai įvykiai, susiję ne su jumis, bet su kitais? Kodėl rū- 
pinatės žmonėmis, su kuriais gyvenate ir kurių žodžius 
bei darbus ne jūs turėtumėte įvertinti? Kodėl, pagaliau, 
rūpinatės visu pasauliu? Jums yra svarbu tik vienas daly- 
kas: dabartinė akimirka, kurią Dievas jums dovanoja. Pa- 
šventinkite ją taip, kaip galite, kaip leidžia Dievo suteikta 
malonė, kūno ir dvasios jėgos, kurias Jis jums dovanoja, 
supratimas, kurį turite. Tada išlikite ramios: nuo šios aki- 
mirkos jūs esate šventumo kelyje. 


Dieve, sukurk mumyse paprastas ir tiesias širdis! 


O Tu, palaimintoji Mergele, suteik mums savo nesu- 
tepto tyrumo, visiško šio pasaulio atsižadėjimo. 'Tyroji Ba- 
lande, padėk paliesti žemę tik pirštų galais ir, pajutus nuo- 
dėmės pavojų, vėl grįžti į dieviškąją arką, į Jėzaus Širdį. 


Tik meilė 

"Taigi, Dievo įsakyta šventėjimo pareiga suvedama į 
šios akimirkos pareigą. 

Kas galėtų manyti, kad šis dieviškas reikalavimas yra per- 
dėtas? Dievui mūsų šventėjimas neatrodo sunkus darbas. 

Bet yra dar ir kita dalyko pusė. Kad ir kokia lengva 
atrodytų ši asmeninė pareiga, aš turiu ją atlikti. Ar šitos 
užduoties atlikimas yra toks lengvas? 

Šventėti — vadinasi atsiduoti Dievui kūnu ir siela, pa- 
vesti jausmus protui, protą — valiai, o valią — Dievui. Šven- 
tėti — vadinasi visus išorinių ir vidinių galių aktus kreipti į 
Dievą, jų šaltinį, tikslą ir pavyzdį, tvarkyti aistras, narsiai 
kovoti su blogais įpročiais, įveikti blogus polinkius, nepasi- 
duoti pražūtingoms idėjoms ir pasaulietiškiems suvedžio- 
jimams. Trumpai tariant, šventėti — vadinasi nuolat kovoti 
su savimi, velniu ir pasauliu. 


Ar šitas darbas yra lengvas ir ar galima tikėtis, kad at- 
sidavimas Dievui vyks be sunkumų? 


Dievas labai palengvino tą naštą, kuri mūsų pečiams 
atrodo sunki. Kas šventėjimo procese atrodo supainiota, 
iš tikro yra labai paprasta, nes pats Dievas jį sukūrė. Mus 
gasdina jo įvairumas ir sudėtingumas, tačiau Dievas padarė 
ji nepaprastai vieningą. 


Žmogiškąją mašiną sukonstravo dieviškasis Darbi- 
ninkas. Ji yra tobula. Centre Dievas įmontavo pagrindinį 
ratą — valią. Ji judina visas kitas galias ir tvarko jas savo 
nuožiūra. Valia yra tobulesnė už bet kokį mechanizmą ir 
turi judėjimo laisvę. Ji veikia kada nori ir kaip nori. Viskas 
priklauso nuo jos. 


Išoriniai jutimai duoda medžiagą vidiniams jutimams 
ir protui, o šis yra pavaldus valiai. Jausminiai troškimai ir 
geismai taip pat turi būti valios tarnai. 'Tik ji viena yra val- 
dovė; ji įsako, o pavaldiniai privalo jos klausyti. 


"Taigi, valioje pasirodo visas žmogus. O valia reiškiasi 
vienu vieninteliu aktu — meile. Valia gali norėti, bijoti, tikė- 
tis, nusiminti, neapkęsti, džiaugtis, liūdėti. 

Visi šitie dvasiniai pasireiškimai yra vienintelio pa- 
grindinio akto, meilės, pasireiškimas. Valios gyvenimas ir 
troškimas, jos nenugalimas polinkis yra mylėti. Jeigu meilė 
tvarkinga, tada valia yra gera ir žmogus yra šventas. Bet 
jeigu meilė netvarkinga, tada valia yra sugadinta ir žmogus 
yra blogas. 


"Taigi, sutvarkyti meilę — vadinasi gyvenimą kreipti 
Dievo link. 


Visas šventėjimo darbas yra dovanoti Dievui visą šir- 
dį. „Mylėk, ir daryk, ką nori“, — sakė šv. Augustinas. Nes 
jeigu myli Dievą, tada darysi tik meilės darbus, bėgsi nuo 
blogio, nužudančio meilę, ir vengsi pavojų, vedančių ją į 
pražūtį. Tame glūdi gili vienintelio tokio didelio įsakymo 
prasmė: „Mylėk Viešpatį, savo Dievą, visa širdimi, visa 
siela, visu protu ir visomis jėgomis, o savo artimą kaip 
save patį.“ 


Mano siela, kad dabartinę akimirką atliktum savo pa- 
reigą, turi atsiduoti Dievui iš meilės, dovanoti Jam visą 
savo gyvenimą ir atlikti šios meilės įkvėptas pareigas, nešti 
paskirtą kryžių, vengti draudžiamo blogio. Ir jeigu tu šiuo 
momentu negalvoji pavesti Dievui savo širdies, nebijok, 
nes tavo atsidavimas įvyko jau seniai ir tu jo neatšaukei. 
Visus savo veiksmus tu iš anksto paaukojai Dievui. Dabar 
jie yra vaisiai to medžio, kurį Jam dovanojai prieš kažkiek 
metų, ir tą auką daug kartų atnaujinai. 


Šventėti — vadinasi dabartinę akimirką atsiduoti Die- 
vui karštu meilės aktu, vykdyti Jo valią pagal savo suprati- 
mą ir galimybes, leidžiant Jam elgtis su savo kūriniu taip, 

kaip Jam patinka, pavesti Jam praeitį ir ateitį, kad Jis viską 
tvarkytų ir taisytų, dėl visko spręstų. 


As noriu! 


Kokia galinga ir kelianti baimę yra disciplinuota narsių 
kareivių armija, kuriai vadovauja patyrę generolai. "Tokios 
armijos galia yra vieno žmogaus rankose. Vyriausiasis va- 
das įsako, ir jo įsakymas per visus laipsnius ateina iki pa- 
skutinio kareivio. Viena vienintelė valia įsako milijonams 
kareivių, viena vienintelė mintis valdo jų protus. 


Žmogus su savo galimybių įvairumu, aistromis, jaus- 
mais ir daugybe jų aktų, judesiais ir įspūdžiais yra panašus 
į didelę armiją, kurioje yra tobula tvarkos ir vadovavimo 
hierarchija. Generolas čia yra valia. 


Valia gali duoti įsakymus visiems savo pavaldiniams. 
Jai reikia tik panorėti. Jos įsakymas tuojau bus perduo- 
tas paskutinei grandžiai ir įvykdytas. Jeigu valia ištikima 
savo karaliui, tada ir visa armija bus jam ištikima; bet 
jeigu valia išduos savo vėliavą, visa armija pereis priešų 
pusėn. 


Kad įvykdytų savo pareigą, valia turi tik gerai atlikti 
savo vaidmenį. Ji turi būti tik valia, vadinasi, energingas va- 
das, kuris žino savo tikslą ir pareigas bei tai, kaip priversti 
klausyti jo įsakymų. 

Mano siela! "Tu nepažįsti jėgos, kuria Dievas tave ap- 
dovanojo, tu neturi supratimo apie galią, kurti tau paval- 
di. Dievas, kuris tau davė valią valdyti kitoms galioms, ją 
aprūpino ir vadovavimui reikalingomis savybėmis. Nuo 

tavęs priklauso, kaip jas panaudosi, išvystysi ir per nuolati- 
nes pratybas bei nuolankią maldą ištobulinsi. 


Nebijok sunkumų, kurie pastoja kelią. Leisk valiai va- 
dovauti šitai aistrų, palinkimų, jausmų, baimių, vilčių bei 
neramumų armijai, kuri užpildo tavo vidų ir kelia triukš- 
mą. Ji padarys tvarką. Liepk jai visuomet žiūrėti į Dievą, 
kad pažintų Jo valią ir perduotų ją savo pavaldiniams. Taip 
reikia įsakinėti, taip reikia vadovauti! 


"Tada nebesikrimsk dėl to, kas iki šiol nedavė ramybės. 
Nesidomėk savo mintimis, norais ir įsivaizdavimais, nebi- 
jok jų nesuskaičiuojamų klystkelių ir vingių. Nebijok savo 
nesutramdytų aistrų maištavimo, nekreipk dėmesio į šitos 
prastuomenės šūkavimus. Nemanyk, kad šitą į palaidumą 
linkusią minią galėsi suvaldyti per vieną dieną. "Tvarką su- 
gebėsi įvesti pamažu ir nejučiomis, jeigu paliksi valiai visą 
jos įtaką ir galią. 


Gyventi vadovaujant valiai — taip vadinasi ši didelė 
paslaptis. Nebūti priklausomam nuo kaprizų ir nuotaikų! 
Priešintis nusiminimų, norų ir džiaugsmų bangai! Nebūti 
priklausomam nuo momento įspūdžio, jausmų šnabždesio 
ir išorinio pasaulio principų! Stovėti nepajudinamam kaip 
uola net kai siaučia aistrų audros, kai įsišėlusi jūra grasina 
viską užlieti! Taip, tai yra vyriška! 


Mano siela, tu turi gyventi tokį gyvenimą. Žmogus yra 
tas, kas yra jo valia. Valios energija yra sukaupta viename 
meilės akte. Kiekvieną akimirką siųsk šitą karštą meilės 
aktą Dievui ir būsi stiprus kaip pats Dievas. 

Dievas aisidėkoja sielai 


Dievo valia sielai reiškiasi nuolat, kai reikia atlikti pa- 
reigą, išvengti blogio arba nešti kryžių; ir siela kiekvieną 
akimirką atsako sutikimo aktu, mylinčiu savo pačios atsi- 
davimu Dievui. 


Šiame vieninteliame akte susitinka Kūrėjas ir kūri- 
nys. Siela visiškai atsiduoda Dievui ir taip pat Dievas savo 
ruožtu besąlygiškai dovanoja save sielai. Kiekvienas įvykis 
ragina sielą atnaujinti šį aktą, kiekvienas mažas skausmas jį 
išspaudžia iš širdies kaip brangų aliejų. Ir kiekvieną kartą 
Dievas atsako didesne meile ir didesniu dosnumu. Tai yra 
nesiliaujantis potvynis ir atoslūgis, kuris pripildo ir perpil- 
do meilės šaltinį. 


Mano siela, pralaužk tave varžančias užtvaras ir išsiliek 
Dieve. Tas didysis Dievas, šitas bedugnis ir beribis okea- 
nas nori ir pats išsilieti iš savo krantų, nori išeiti iš savęs 
ir užpildyti tave savo neribotumu. Trys kilnūs dieviškieji 
Asmenys nori apsigyventi tavyje ir tavo sieloje vesti savo 
meilės pašnekesį. 

Vienas vienintelis tavo žvilgsnis sužavėjo Dievo širdį 
ir privertė Jį ateiti pas tave. Tu nuolankiai atlikai vieną mei- 
lės aktą, ir štai visas dangus artinasi prie tavęs. Dievas tol 
nenurims, kol neatsiduos tau visiškai. Jis galėtų laukti am- 
žius, kad tave padarytų laimingą, bet Jo meilė negali delsti, 
Jis skuba save dovanoti tau. 


Mano Dieve, kai matau šitą skubėjimą, man atrodo, 
kad Tau reikia mūsų meilės, kad Tu be savo menko kū- 

rinio jautiesi vienišas ir apleistas savo begalinėje laimėje. 
Tu džiaugiesi, kai girdi mano širdį plakant prie savosios, 
kai Tavo akys gali panirti manosiose, kai jauti mano rankų 
apkabinimą ir girdi vadinant Tave Tėvu. Tavo širdis nori 
mylėti amžinai ir būti mylima be ribų. 

Mano siela, leisk Dievui tave mylėti, leisk Jam pada- 
tyti tave laimingą. Tavo gyvenimas vyksta Dievo įsčiose. 
Tavyje visuomet yra trys Asmenys, kurie rūpinasi tavimi; 
atsiduok Jiems: Jų valiai ir Jų meilei. 


"Tėvas mane sukūrė ir palaiko, Sūnus išganė ir apvalo, 
Sventoji Dvasia man vadovauja ir mane pašventina. 


Tėvas mane palaiko savo galybe, Sūnus apšviečia savo 
išmintimi, Sventoji Dvasia praturtina savo gerumu. 


"Tėve, Sūnau ir Šventoji Dvasia, palaiminga "Trejybe, 
gyvybės, tiesos ir meilės šaltini, vadovaukite man! Susivie- 
nijusi su Jumis, mano menkystė suvirpa gyvybe ir palaima, 
išsisklaido tamsumos, sušyla ir išsiplečia šalta kaip ledas 
mano širdis. 


Būnant giliame vieningume, manęs nebeapims baimė. 
Esu kartu su savo švelniausiu Tėvu, mylimiausiu Broliu ir 
atsidavusiu Sužadėtiniu. Amžiams turėsiu kalbos su Jais. 


Tegul mano sielą apima liūdesys ir dangaus nostalgi- 
ja: aš jų nebebijau. Nes turiu meilės šaltinį, netgi dangų. 
Ko man pavydėti angelams ir šventiesiems? Aš galiu Die- 
vą mylėti nuolat ir be pabaigos. Juk meilė mums duoda 
dangų?! 

Visų dorybių įkūnijimas 


Atsidavimo aktas kviečia Dievą ateiti į sielą, o sa Dievu 
taip pat ir visus dangaus turtus. 'Tas pats aktas atiduoda Die- 
vui visą žmogų, jo sielą ir kūną, visas jo galias ir veiksmus. 


Jeigu siela vieną kartą atliko šitą atsidavimo aktą ir po 
to nuolat jį atnaujino, tada ji nebeturi ką duoti ir Dievas 
nebeturi ko iš jos reikalauti. Šitas paprastas aktas yra tobu- 
liausias aukščiausių dorybių praktikavimas. 


Tai labai stiprus tikėjimo aktas. Siela atsiduoda Dievui 
besąlygiškai ir neatšaukiamai, todėl ji tvirtai tiki, kad Jis yra 
absoliutus jos Viešpats, jos Išganytojas, jos Pašventintojas. 
Ji tiki Jo visagalybe, išmintimi, gerumu. 


Atsidavimo aktas taip pat yra absoliutaus pasitikėjimo 
Dievu aktas. Jeigu siela Jam atsiduoda, į Jo rankas atiduo- 
dama visus rūpesčius, užmiršdama savo pačios bėdas, tada 
ji išreiškia neribotą pasitikėjimą tuo, kuriam save patikėjo. 
Kaip Abraomas ji pasiruošusi kiekvieną akimirką aukoti 
jam tai, kas brangiausia. Kaip Abraomas ji žino, kad Die- 
vas gelbsti tada, kai viskas atrodo prarasta. 


Atsidavimo Dievui aktas yra tobuliausias meilės aktas. 
Jis yra pati meilė. Meilė jį diktuoja, meilė jį formuoja, meilė 
ji daro tyrą ir nuopelningą, meilė yra jo stiprybė. 

Į ką panašus Dievui atsidavusios sielos gyvenimas? 
Kaip serafimai ji tik myli. Meilė yra jos drabužis, jos mais- 
tas, jos gyvenimas. Kaip bijo pragaras šitos sielos, šitos 
širdies, kuri tik svaido meilės liepsnas! 


a57= 


Atsidavimas Dievui yra visų dorybių praktikavimas. 
Nė vienos neišskirdama, Dievui atidavusi siela yra visuo- 
met pasiruošusi kilniaširdiškai praktikuoti visas dorybes, 
kai tik Dievas to pareikalaus. Ji yra kukli, nes puikiai žino, 
kad yra tik nenaudinga tarnaitė, net jei būtų Dievui viską 
atidavusi. Ji yra apsimarinusi. Ji apkabina kiekvieną kryžių, 
kurį Dievas siunčia. Ji yra tyra ir gyvena pagal savo luomą, 
neprisirišdama prie žemiškų malonumų. Ji yra uoli ir au- 
koja Dievo Sūnui ir Jo vardo garbei visas savo gyvenimo 
valandas. Ji yra kilniaširdė ir, kadangi save pamiršo kartą 
ir visiems laikams, aukojasi kiekvieną akimirką galvodama 
tik apie Jėzaus reikalus. 


"Tik šiuo atsidavimo aktu siela praktikuoja visas do- 
rybes, ji atsiduoda Dievui su viskuo, ką turi ir kada nors 
turės. 


Mūsų gerasis Mokytojas sukaupė tobulumą viename 
vieninteliame akte — atsidavime dabartinę akimirką. Šitas 
atsidavimas yra Dievo ir sielos susitikimas nenusakomame 
susivienijime; jis yra nuolatinė Komunija, aukščiausias to- 
bulumas, kurio gali trokšti menkas žmogus. 


Per atsidavimą Dievui teisieji prieš Kristaus atėjimą 
tapo šventi. Jie neturėjo žmogiškojo šventumo mokslo, 
dvasinių knygų, reikalingų jam pasiekti, bet visa tai jiems 
atstojo Šventosios Dvasios įkvėpimai. 

Per šitą atsidavimą tapo šventi ir po Kristaus gyvenę 
apaštalai, kankiniai, mergelės, išpažinėjai bei nesuskaičiuo- 
jama minia šventųjų, kurių vardai nežinomi, bet kuriuos 
gerbia ir kurių dorybes šlovina dangus. Dievas jiems dova- 

nojo įvairiausių malonių, apšvietimų, įkvėpimų, tik vienas 
dalykas visiems visada buvo bendras — meilė. 


Per tą patį atsidavimą Dievui pašventinamos ir rink- 
tinės sielos, kurias Jėzus dabar priskaičiuoja prie savųjų. 
Daugybei žmonių nežinomos, bet Dievui labai gerai pa- 
žįstamos, gyvendamos paslėptą ir nuošalų gyvenimą, jos 
leidžiasi pamažu formuojamos panašios į Kristų. 


Jų gyvenimas yra paprastas ir pakilęs aukštai virš že- 
miškų rūpesčių, apsaugotas nuo pasaulio triukšmo ir su- 
maišties. Jos ramiai džiaugiasi Dievu, ir Dievui patinka jose 
daryti nuostabius dalykus. Bet kas galėtų mums parodyti 
šiuos stebuklus? Mes norime šią paslaptį palikti Viešpačiui 
ir laimingoms sieloms. Mus pašventins ne Dievo šedevrų 
pažinimas, bet atsidavimas Jam, savęs paaukojimas, sielos 
gilumoje nuolat kartojamas meilės aktas. 

II dalis 


Atsidavimo Dievui 
praktikavimas 


I skyrius 
Apie atsidavimo praktikavimą bendrai 


Atsidavimo aktas 


Dvasinio gyvenimo moksle ne tiek svarbu žinoti apie 
pareigą save dovanoti Dievui, kiek apie būdą, kaip Viešpa- 
čiui atsiduoti. 


Sielos laimei, ši praktika neturi paslapčių. 


Pats atsidavimas yra laisvos valios aktas. Jis yra kilniašir- 
diškas sprendimas širdies, kuri visiškai dovanoja save Jėzui. 


Vadinasi, Viešpačiui atsidavusios sielos aktas nėra 
proto aktas. Jis nėra studijų arba kitokio protinio darbo 
išdava. Protas nevaidina esminio vaidmens įgyjant šven- 
tumą. Dievas mėgsta pasireikšti nemokytuose ir nuolan- 
kiuosiuose. Jų sielose Jo veikimas nesutinka kliūčių, ir jis 
ten nekontroliuojamas. 


Viešpačiui atsidavusios širdies dosnus aktas nėra ir 
vaizduotės aktas. Kad atsiduotų visiškai, sielai nereikia iki 
galo suvokti Dievo tobulumo ir gražumo, Jo tėviško ge- 
rumo, visagalybės ir nuosavybės teisių į kiekvieną kūrinį. 
Vaizduotės veikimas reikalauja tam tikro darbo, kurį ne 
visos sielos gali atlikti. Dievas yra dvasia, ir Jis negali būti 
pažintas jokiomis juslėmis. Jam pasiekti pakanka paprasto 
valios akto. 


Atsidavimas Dievui nėra ir jausmo aktas. Jausmas yra 
visuma palinkimų, norų, džiaugsmų, būgštavimų ir vilčių, 

kurios sužadina jausminį siekimą. Šioje žemesniojoje žmo- 
J Į 4. D10J JO 
gaus dalyje yra visas emocijų ir įspūdžių pasaulis. 


Nors jausmas yra tikras vergas ir jokiu būdu nepri- 
lygsta valiai, tačiau jis siekia užimti pirmą vietą. Deja, dau- 
gybėje pamaldžių sielų jam pavyksta ją užgrobti. Kas nori 
visiškai atsiduoti Dievui, tas turi parodyti jausmui jam tin- 
kamą vietą, kuri yra paskutinė. Jis negali leistis vadovauja- 
mas jo skundų ir dejavimų. 


Šventėjimo darbas turi būti įveiktas valia, padedant 
malonei. Jeigu jausmas suvaldytas, jis gali būti naudingas 
pagalbininkas. Bet jeigu jam leidžiama pasisavinti valios 
vaidmenį arba kištis į jos sritis, tada tampa priešu, su ku- 
riuo reikia kovoti. 


Kad siela dovanotų save Dievui, jausmas nereikalin- 
gas. Visiškai atsiduodant Dievui, jai nereikia jausti pasiten- 
kinimo arba malonumo. Kai valia atsiduoda Dievui ir pa- 
aukoja Jam visą savo būtybę, žemesniąją žmogaus prigimtį 
gali apimti baimė ir ji gali nejausti paguodos. Kai aukš- 
tesnioji prigimtis maudysis šviesoje, jausmai gali skendėti 
giliausioje tamsybėje. 


Mano siela, išmok gyventi imdama pavyzdį iš valios! 
Nesivadovauk, kaip aklas žmogus, jausmu ir nuotaika! 
Jausmas prie atsidavimo akto negali nieko nei pridėti, nei 
atimti. 


Atsiduok Viešpačiui valios aktu. Valios aktas yra tik 
dvasinis. "Tau nereikia jo išreikšti formule, įrėminti į gra- 
žius apmąstymus, pajausti žodžiais, panardinti į entuzias- 

tingą susijaudinimą. Visa tai nuo jo yra toli kaip dangus 
nuo žemės. 


Atsidavimas yra dviejų dvasių, Dievo ir sielos, susitiki- 
mas. Šis susitikimas įvyksta valios centre per meilingą, bet 
gryną dvasinį palytėjimą. Dažnai jausmai jo nepajaučia, 
net protas ne visuomet jį suvokia. 

Paprastinkime vidinį gyvenimą, grąžinkime jam tikrą- 
ją prasmę, ir jis mums pasirodys lengvas ir esminis. 

Bet Dievas nereikalauja, kad pašalintume tai, kas jau- 
čiama. Siela turi tik žinoti, kad tikram atsidavimui jausmas 
nėra būtinas. Jeigu ji suprato šį dalyką, tada atsiduoda Die- 
vui taip, kaip Jo malonė jai leidžia. 


Dievas nedraudžia jausmo: dažnai Jis netgi suteikia pa- 
guodos ir sužadina švelnias emocijas. Jis tik nori, kad mes 
jo nesureikšmintume ir dvasinės sausros dienomis, neturė- 
dami paguodos, nemanytume, kad Jis atėmė iš mūsų savo 
tėvišką gerumą ir daugiau mumis nebesirūpina. 


Kuo tobuliau! 


Dievas sujungė šventumą su paprasčiausiu ir spon- 
taniškiausiu žmogiškosios prigimties aktu. Sielos atsida- 
vimas yra ne kas kita, kaip mylinčios širdies skrydis pas 
geriausią Tėvą. 

Taigi, siela turi sutelkti visas pastangas į šitą atsidavi- 
mo Dievui aktą ir pašalinti visa kita. Jeigu suskaidome savo 
jėgas, jas susilpniname. Padalytos jėgos silpnėja ir nyksta 
visiškai be naudos. 

Jėzus nori visą mūsų žmogiškąją prigimtį su visomis 
jos galiomis sukoncentruoti tik valioje, o valią — vieninte- 
liame meilės akte. Kodėl norime būti išmintingesni už Jį? 
Pasitenkinkime atsiduodami Jam kiekvieną kartą vien tik 
meilės aktu. Šiame akte yra viskas, ką galime Jam duoti ir 
ko Jis gali iš mūsų reikalauti. 

Kai siela išsilaisvino iš visų kitų rūpesčių, tada ji turi 
siekti atlikti šitą aktą kiek galima tobuliau, su visa jėga ir 
tyrumu. 


Mūsų valia gali mylėti labai stipria meile. Ji yra mei- 
lės galia. Meilė yra valios egzistavimo sąlyga. Apie Dievą 
sakoma, kad Jis yra meilė. Ji yra Jo esmė. Mūsų valia nėra 
meilė iš esmės, ji yra tik galia mylėti; bet visa toji jai suteik- 
ta galia vadinama meile. 

Žmogaus širdis bedugnė. Ji yra tarsi bekraštis rezervu- 
aras. Širdis visuomet trokšta daugiau meilės. Kuo daugiau 
ji pripildoma, tuo labiau jaučiasi tuščia, kuo labiau nori nu- 
malšinti troškulį, tuo labiau trokšta meilės. 


Nėra lengva suprasti šią nepaprastą meilės galią, kuria 
apdovanota mūsų širdis. Kasdieniame gyvenime mes my- 
lime beveik nepastebėdami. Tik išsiskyrimo valandomis, 
kai širdžiai iškyla pavojus prarasti mylimą objektą, pajunta- 
me meilės stiprumą. Tada meilė gali virsti neviltimi, ji gali 
sukelti net mirtį. „Juk meilė stipri kaip mirtis“ (Gg 8, 6). 


Kokia bauginanti meilės galybė slepiasi mūsų širdy- 
se! Bet mes ją išskirstome tūkstančiams objektų. Visa, kas 
patinka, pririša. Visa, kas atrodo gražu ir gera, pavergia 

mūsų širdis. Ir taip iššvaistome sukauptus meilės lobius. 
Jeigu šitą ugnies karštį sukoncentruotume į vieną vieninte- 
lį objektą, į Dievą, jeigu kiekvieną akimirką, kai atsiduoda- 
me Jam, nusileistume į giliausias savo meilės galios gelmes, 
greitai taptume tobuli! 


Dievas kviečia plačiai atverti savo širdis: „Atverk pla- 
čiai savo burną, aš ją pripildysiu“ (Ps 81, 11). 


Kai siela atlieka atsidavimo Dievui aktą, ji turi surinkti 
visas meilės daleles, kurias atidavė kūriniams, ir atiduoti jas 
vieninteliam jos palankumo vertam objektui. 


Tada reikia apvalyti šitą aktą nuo visų savimeilės prie- 
maišų. Meilė Dievui yra tarsi grynas aukščiausios rūšies 
auksas; mažiausia svetimo elemento priemaiša sumažina 
jos žibėjimą ir grožį. Siela turi stengtis atlikti šitą aktą su 
didžiausiu nuoširdumu, nes Dievui labai patinka pasiau- 
kojimas. 

Kas myli Dievą, tas turi turėti drąsos pamiršti save ir 
atsiduoti Jam be išskaičiavimo bei slaptų ketinimų. 


Siela turi panirti į Dievą kaip akmuo į bedugnę. Ge- 
rai žinoma, kad tas akmuo niekada nebeiškils į paviršių, 
kad jis niekada negalės būti panaudotas žmonių reikmėms. 
Taip ir siela puola į Dievo rankas ir atsiduoda Jo apvaizdai, 
Jo veikimui gerai žinodama, kad niekada savyje neberas 
pasitenkinimo ir nebegalės rūpintis savimi. Ji tik žino, kad 
bedugnė, į kurią pasinėrė, yra be galo geras, išmintingas ir 
galingas Dievas, kuris rūpinasi jos išganymu geriau, nei ji 
pati galėtų tai padaryti. 

"Taip siela stengiasi atlikti savo atsidavimo aktą su visa 
galima jėga ir pasiaukojimu. Šitas išskyrimo ir išgryninimo 
darbas ramiai vyksta sielos viduje be didelių dvasios bei 
vaizduotės pastangų. Siela apvaldo savo valią, sutvarko vi- 
sas jos galias, pašalina svetimus elementus ir tada atsiduo- 
da Dievui karštu ir giliu meilės aktu. 


Atsidavimo braktikavimas 


Kai geros valios pilna siela atsidavė kilniaširdišku 
aktu, tada ji padėjo dvasinio gyvenimo pamatą. Dabar rei- 
kia pradėti statyti, šį aktą dažnai atnaujinant. Tai yra atsi- 
davimo praktikavimas. Jis turi būti daromas su tuo pačiu 
paprastumu bei ramiu švelnumu, su kuriuo siela atlieka 
visas savo pareigas. 


Jau ryte, atsibudus, siela kyla į Dievą, visiškai atiduo- 
dama Jam save ir prašydama Jį elgtis su ja savo nuožiūra. 
Šitas aktas atstoja ilgas maldas. Tai yra malonus sutikimas 
priimti visa tai, ką saldaus arba kartaus, džiaugsmingo arba 
sunkaus atneš ši diena. Tai yra džiugus nusiteikimas viską 
padaryti arba iškęsti, kad patiktum Dievui. 


Siela pasistengia ramiai laikytis toje būsenoje ir ret- 
karčiais pakartoja savo meilės aktą. Šitame šventame 
susitelkime į Dievą ji eina melstis ir atlikti savo luomo 
darbus. 


Dirbdama ji išlieka savo pačios valdovė. Ji veikia ne- 
gaišdama ir neskubėdama, nepasiduoda norui kuo grei- 
čiau pasiekti tikslą, netrokšta pagyrimų, nesivaiko darbo 
teikiamo malonumo. 

Ji nepriklauso sau, kadangi visiškai atsidavė gerajam 
Mokytojui. Taip pat ji nepriklauso ir kam nors kitam, nes 
yra Jėzaus sužadėtinė ir karalienė. Ji nėra savo darbo vergė, 
nes darbas nėra tikslas, o tik priemonė. 


Be aistros, indiferentiškai ji dirba darbą, kurį Jėzus nu- 
rodė laukiant Jo atėjimo. Neskubėdama ji užbaigia darbą, 
nes žino, kad po šito bus kitas. Kad nuramintų savo ne- 
kantrumą, ji dažnai kartoja: „Kol aš atlieku šitą darbą, man 
nereikia rūpintis kitu. Jeigu Dievo valia esu šioje vietoje, 
man nereikia būti kitoje.“ 


Visiškai valdydama save, ji laisva širdimi vieną po kitos 
atlieka savo pareigas. Šita vidinė laisvė leidžia viskuo užsi- 
imti su nauja jėga ir nuolatiniu atidumu, nepavargstant, per 
daug neskubant, bet ir be ištižimo bei delsimo. 


Aktyviausi žmonės yra tie, kurie neatrodo tokie esą. 
Besijaudinantys ir labai užsiėmę beveik nieko nenuveikia. 
Jie pradeda daug darbų, bet retai kada pabaigia. Po darbo 
jų širdis nerami, dvasia išsiblaškiusi, nepajėgianti galvoti 
apie Dievą. 

Paprasta siela seka Dievu, kuris visada atrodo ramus, 
tačiau visada yra veiklus. 

"Taip siela praleidžia dieną, remdamasi atsidavimo Die- 
vui aktu. Ji jį pakartoja atlikdama kiekvieną veiksmą, iškilus 
sunkumams, kiekvienoje kančioje, džiaugsme ar nusivylime. 

Ji moka priešintis pagundoms ir šalinti išsiblaškymą. 
Pastebėjusi gundymą, ji nepuola jo tiesiogiai lyg ranka 
vaikydama muses, bet apsimeta nematanti ir pasitenki- 

na trumpa malda: „Jėzau, visiškai priklausau "Tau, padėk 
man!“ 
"Todėl pagundos tęsiasi neilgai. Priešas žino, kad kiekviena 


pagunda sukels naują širdies pakėlimą į Jėzų. 


Karštu meilės aktu ji atsako į velnio šnabždesius. 


"Tokiu pat paprastu meilės aktu ji priima kasdienius 
nemalonumus, kryžius bei kančias. Visos kliūtys, su kurio- 
mis susiduria siela, sukelia tik meilės aktus. 


Poilsis negali nutraukti jos bendravimo su Dievu. Ji 
jo ieško apmarinta širdimi, nes žino, kad Dievas to nori. Ji 
nepasiduoda tuščiam ir nesaikingam džiaugsmui, joje vis- 
kas santūru. Ji ilsisi kaip vaikas prie motinos ir stengiasi 
neužmiršti, kad čia yra Dievas, kuris ją mato ir myli. 


"Taip pat ir valgį ji priima su tobula dvasios laisve, nesi- 
rūpindama maisto savybėmis. Ar ji viską gauna ne iš Die- 
vo, savo Tėvo? Ji žiūri į save kaip į Dievo mylimą avinėlį, 
kuris gali miegoti Jo įsčiose ir maitintis iš Jo rankos. Ji ski- 
ria dėmesį tik šitam gerajam Tėvui, kurį švelniai myli. Apie 
visa kita ji negalvoja. 


Kai pagaliau ateina vakaras ir dienos darbai jau baigti, 
tada siela, prieš užmigdama, sušnabžda dar vieną švelnų ir 
karštą meilės aktą, kad atsilygintų už visas dienos klaidas, 
ir užmiega ramybėje gerajam Mokytojui prie jos budint. 


Sunkumai 


Praktikuojant atsidavimą Dievui, bėga dienos, mėne- 
siai ir metai, kurie atrodo vienodi, bet iš tikrųjų yra labai 
įvairūs. Fonas, t. y. atsidavimo Dievui aktas, išlieka tas pats, 
bet Dievas nupiešė ant jo spalvotą paveikslą. 

masė 


Be abejo, ne visos dienos panašios viena į kitą. Kartais 
Dievą mylinti siela yra žvali ir budri. Viskas jai lengva, vis- 
kas ją žavi. Kaip lengvas pūkelis ji skrenda į Dievą. 


Kartais ji vos pasivelka. Ji jaučiasi esanti našta sau ir 
kitiems, yra tarsi prikaustyta prie žemės ir tik su vargu min- 
tys kyla aukštyn, bet greitai krinta žemyn lyg sunki masė. 


Per mąstymo maldą ji dar palyginti lengvai atsiduoda 
Dievui, bet, dirbdama ir atlikdama kasdienes pareigas, jau- 
čiasi pavargusi. 


Ji ypač kenčia, nes nepajėgia įsivaizduoti Dievo aki- 
vaizdos. Su Juo viskas būtų malonu ir lengva. Pasibaigus 
mąstymo maldai, sielą pradeda pulti išblaškančios mintys, 
sunkumai, įvairūs rūpesčiai bei baimės, kurios užvaldo jos 
dėmesį ir nusineša su savimi. 


Vargše siela, nusiramink! Jėzus nori tik vieno: kad pa- 
kartotum savo aktą, kai Jį prisimeni. Atmintis nėra mums 
pavaldi, ji nepriklauso nuo valios. Atsitinka taip, kad, nors 
ir būdama tvirtai pasiryžusi galvoti apie Dievą, siela ilgą 
laiką Jo neprisimena. Tas užmiršimas nėra kaltė, o tik 
žmogaus silpnumo ženklas. 

Taigi, reikia ramia širdimi eiti į darbą, tvirtai pasiryžus 
ieškoti ne pasitenkinimo, bet tik Dievo valios. Šita dieviška 
valia apima visus užsiėmimus, kuriuos diktuoja paklusnu- 
mas, visuomeninė padėtis, būtinybė ir mandagumas. 

Dievui atsidavusi siela su šventa ir sąžininga ambicija 
atlieka net ir menkiausias pareigas, kuriose ji mato savo 
dieviškojo "Tėvo nutarimą. Jeigu savo valia Dievo nuro- 

dymuose ji pakeistų tik smulkmenas, į tai žiūrėtų kaip į 
nuodėmę. Ji nesidomi, ko Dievas reikalauja iš kitų. Ji yra 
visiškai nukreipusi žvilgsnį į savo pareigą ir nori tik vieno: 
atlikti šitą pareigą ištikimai ir sąžiningai. 

Veikimas jai yra lyg sakramentas, per kurį priima Išga- 
nytoją; jis yra šydas, už kurio Jis paslepia savo tikrąjį buvi- 
mą. Vaikiška ir paprasta širdis perplėšia šitą šydą ir puola 
į Dievo glėbį. 


Kiekvienas veiksmas yra naujas atsidavimas Dievui. 
Ištikima siela nuolat žengia tobulumo keliu. Pamažu ir ne- 
jučia joje viskas pasikeičia ir susidievina. Nes Jėzus dova- 
noja sielai tiek, kiek ji Jam duoda. Jis veikia joje ir vietoj jos, 
laisvina ją nuo klaidų ir dovanoja jai savo paties dorybes. 

Mano Išganytojau, aš nenoriu pasitenkinti visiškai at- 
siduodamas Tau tik vieną kartą. Šitas aktas turi būti viso 
mano gyvenimo pagrindas ir užsiėmimas, jame yra mano 
tobulėjimo esmė. 


Aš nenoriu leistis sutrukdomas nei šitos pratybos 
sausumo ir vienodumo, nei savo nesuskaičiuojamų neiš- 
tikimybių. Be to, Tu, o Jėzau, per daug mane myli, kad 
paliktum nusivylusį. Tu moki nemalonumą pakeisti ma- 
lonumu, sunkią valandą — lengvesne, kad man nereikėtų 
dairytis atgal. 


Palaimingas įprotis 


Vaisiams prinokti gamta skiria daug laiko. Daug dau- 
giau laiko naudoja Dievas, kad subrandintų sieloje šventu- 
mo vaisius. 

Pasibaigus žiemos šalčiams, pradėjus šildyti pirmie- 
siems pavasarinės saulės spinduliams, pumpuras išbrinksta 
ir greitai išsiskleidžia puikus žiedas. Taip yra ir su kilniašir- 
dišku sielos sprendimu visiškai atsiduoti Viešpačiui. Pum- 
puras pilnas gražių vilčių, žiedas gražus ir grakštus. 


Bet žiedo gyvenimas trumpas; jis nukrinta leisdamas 
vaisiui sudaryti pirmą branduolį. Tada prasideda ilgas au- 
gimo ir nokimo laikotarpis su daugybe įvairių išbandymų 
bei nutikimų. 


Vaisius turi iškęsti karštį ir šaltį, saulę ir lietų. Kar- 
tais atrodo, kad viskas susivienijo prieš jį, kad atskirtų nuo 
šakos, kuri jį laiko ir maitina savo sultimis. Tai yra kietas 
vaisiaus brendimo procesas. 


I ji panašus atsidavimo praktikavimas. Jį reikia atliki- 
nėti ilgai ir įvairiomis aplinkybėmis: pasilikti ištikimam ir 
glamonėjant gaiviems dieviškosios saulės spinduliams, ir 
dieviškajam Mokytojui lankant bei guodžiant, ir per liūtis 
bei audras, pučiant atšiauriems vėjams, ir blogomis dieno- 
mis, kai atrodo, kad viskas nori mus prispausti ir išsemti 
kantrybę. 


Bet visa tai yra gera ir išganinga. Taip pamažu stiprėja 
dorybė; vaisiai tobulai išsivysto, įgauna gardų kvapą, auk- 
sinį blizgesį ir puikų skonį. 

Pagaliau ateina ruduo. Dangus giedras, saulės spindu- 
liai nebe taip kaitina, ateina derliaus nuėmimo metas. Dva- 
sinio gyvenimo rudenį ir siela kartais atrodo esanti nebe 
tokia uoli Dievui kaip saulėtos vasaros dienomis. Bet jau 

seniai baigėsi skausmingas jos augimo procesas. Medžio 
viršūnė apsidengusi sultingais vaisiais. Lėtas ir sudėtingas 
susivienijimo su Dievu laikotarpis pasibaigė. Dabar ateina 
džiaugsmo metas. 


Atsidavimas sielai tapo palaimingu įpročiu. 


Siela bet kada lengvai ir savaime sugrįžta pas Dievą. 
Paprastai ir ramiai ji atlieka savo veiksmus Dievo akivaiz- 
doje. Be to, ji neišsiskiria iš kitų sielų, nesistengia pasižy- 
mėti ir nieko ypatingo nedaro. Ji nenaudoja varginančių 
metodų, nes visiškai priklauso nuo Dievo. Ji pasitenkina 
tuo, kad paprastai ir be maivymosi vykdo Jo šventą valią. 


Ji yra atlaidi ir meili, bet niekada prie nieko ypač ne- 
prisirišanti: Jėzus to neleidžia, nes ji priklauso Jam. Jis rū- 
pinasi jos grožiu. 


Ji gyvena nuošaliai tiek, kiek nori Jėzus. Malonė ją 
traukia į nuolankų, mažai žinomą ir vienišą gyvenimą, nes 
tik vienumoje ji suranda gaivesnių šaltinių numalšinti kan- 
kinančiam troškuliui. 


Iš tikrųjų ši paprasta, pasaulio taip menkai vertinama 
siela gyvena virš žemiškosios tikrovės. Jos gyvenimas pa- 
našus į erelio skrajojimą neaprėpiamose dieviškosios didy- 
bės platumose. Juo aukščiau ji pakyla į erdves, tuo labiau 
platėja horizontas. Reikia perskrieti begalybę! 


Palaimingas gyvenimas, šventas polėkis, didingas susi- 
vienijimas su Dievu yra nesuskaičiuojamų atsidavimo aktų 
vaisiai, kuriuos siela sukrovė kantriu darbu. 

Viršūnėje 


Žmogaus gyvenimas yra nenutrūkstama pareigų gran- 
dinė, laimingų ir liūdnų įvykių serija. 


Žmogaus protas mato tik dabartį, bet Dievas mato 
įvykių, iš kurių sudarytas visas gyvenimas, visumą. Jis nu- 
matė visas smulkmenas, sužymėjo visas akimirkas, sumai- 
šydamas patogumus su vargais, džiaugsmus su kančiomis, 
pasisekimus su likimo smūgiais. Jis nustatė gyvenimo truk- 
mę irjo galą. Pagal Jo dieviškąjį sumanymą viskas turi tar- 
nauti didžiausiai Jo šlovei ir išrinktųjų pašventinimui. 


Kai paprasta siela dažnomis ir ilgomis pratybomis iš- 
siugdė atsidavimo įprotį, tada visuose gyvenimo įvykiuose 
ji leidžia vadovauti Dievui. 

Nežinodama ir nieko nenorėdama žinoti apie ateitį, ji 
laikosi Dievo rankos ir lydi savo Viešpatį visą dieną. 


Ji nenurodinėja savo Vadovui kelio, nenustatinėja su- 
stojimo vietų bei poilsio valandų. Visa tai yra Dievo reikalas. 
Sielai reikia tik laikytis ją vedančios rankos ir eiti pirmyn. 


Ji neina greičiau arba lėčiau nei jos Vadovas, jokiu 
būdu neprašo pagreitinti žingsnio, nes gerai žino, kad Die- 
vas yra laiko bei įvykių Viešpats ir kad ji pasieks tikslą Jo 
nustatytu laiku. 

Siela, kuri leidžiasi Dievo vedama per gyvenimą, nie- 
kuo nesistebi. Visi kūriniai, su kuriais ji susitinka kelyje, 
jai tarnauja, kadangi ji eina įsikibusi į tėvišką Dievo ranką. 
Dauguma jai tarnauja nenoriai. Ji tai gerai žino, bet dėl to 

nesijaudina ir nenusimena. Ji netgi pastebi, kad yra norin- 
čių jai pakenkti, bet nieko nebijo, kadangi yra šventame 
artume su Dievu. 


Dažnai ji nesupranta aplink ją vykstančių įvykių ir joje 
besidarančių pasikeitimų, bet nesisieloja dėl savo nežino- 
jimo, nes gerai žino, kad Dievas turi visų istorijos ir kie- 
kvieno žmogaus gyvenimo įvykių raktą. Patirtis parodė, 
kad įvykiai, kurie atrodė nereikšmingi, turėjo svarbių pa- 
sekmių, ir kad išoriškai nesvarbūs faktai buvo Dievo skirti 
jai išgelbėti iš pavojaus. 

Todėl ji nieko savo gyvenime nelaiko nereikalingu 
arba nereikšmingu ir su didele pagarba bei meile priima 
menkiausias pareigas, nereikšmingiausius įvykius, mažiau- 
sius kryželius. Ji gerai žino, kad tai yra lyg dieviškosios Os- 
tijos dalelytės, kuriose, nežiūrint jų neišvaizdumo, yra visas 
Dievas. 


Ji nesirenka pareigų ir kryžių, norėdama vienus priim- 
ti, o kitus atmesti. Dievui visi vienodai svarbūs. Taip pat 
ji nemato reikalo greičiau užbaigti vieną darbą, kad galėtų 
pradėti kitą. Nes viskas yra auksas ir dieviškas turtas, kurį 
ji turi pasiimti nesirinkdama. 


Paprasta siela nesiskundžia. Ji nežino, dėl ko reikėtų 
skųstis, nes visko turi apsčiai. Kiekviena akimirka atneša 
Dievą su Jo begaliniais turtais. Kūriniai noriai arba nenoriai 
jai tarnauja. Įvykiai visuomet ateina laiku ir jos naudai. 

Ji niekada nedejuoja, kad jai trūksta laiko maldai. Vis- 
kas jai yra priemonė susivienyti su Dievu. Ji nebamba dėl 

neteisingo prieštaravimo, nes tas prieštaravimas įeina į 
Dievo planus. Taip pat nesmerkia kitų, nekritikuoja jų el- 
gesio, nes jai nežinomi jų ketinimai. 


Ji tenkinasi atlikdama savo pareigas ir nelabai rūpin- 
damasi sėkme. Kartais geriausios sielos pradeda jaudintis 
matydamos, kad su tyriausiu ketinimu Dievui atlikti darbai 
nedavė jokių rezultatų. Jos apgailestauja dėl nesėkmės ir 
yra sunkiai paguodžiamos. Dvasinį gyvenimą gyvenanti 
siela nedaro tokios klaidos. Jai gerai žinoma, kad Dievas 
kartais nori pastangų, o ne sėkmės. 


Palikime Jam pačiam rūpintis savo šlove, nes niekas 
nesutrukdys Jam jos pasiekti. Neliūdėkime dėl nepasise- 
kimų, kurie atrodo priešingi Dievo reikalams. Jo ketini- 
mai siekia toliau nei mūsų, nes apima visą kūriniją iki 
amžinybės. 


Toks gyvenimas yra pilnas dieviškų džiaugsmų! Mano 
siela, pradėk jį jau šiandien! Tu atlikai pagrindinį aktą, tu 
atsidavei Dievui iš meilės, tad būk su savo Vadovu viso- 
se pareigose, visuose įvykiuose, visuose dienos varguose 
bei rūpesčiuose. Mylėk tik Jį, priimk tai, ką Jis tau duoda, 
daryk tai, ką Jis liepia, nešk tuos kryžius, kuriuos Jis tau 
siunčia, ir leisk Jam laisvai daryti su tavimi ir tavyje tai, ką 
Jis nori. Tada tavo šventumas ir laimė bus užtikrinti. 

Marija, mano geriausioji Motina, myliu Tave visa šir- 
dimi. Noriu visuomet pasilikti su "Tavimi kaip vaikas su 
savo motina. Mergele Marija, pamokyk mane, kaip patikti 
Tėvui, kad Jis mane palaimintų ir pašventintų. 

Pasitaikančios klaidos 


Nepatyrusi siela galvoja, kad, atlikusi visiško atsida- 
vimo Dievui aktą, išsilaisvins iš visų nuodėmių. Pamačius 
savo silpnumą, sukyla apmaudas ir nusivylimas. 


Salia pozityvaus atsidavimo praktikavimo yra ir ne- 
gatyvus. 


Atsidavimui nėra didesnės kliūties už nuodėmę. Nes 
nuodėmė yra netvarkinga savimeilė, egoizmas. Bet ir sie- 
los, kurios tūkstantį kartų atsidavė Viešpačiui, dar padaro 
klaidų. 


Šis prieštaravimas iš tikrųjų yra netikras ir dėl sielos 
ramybės reikia jį gerai suprasti. 


Šv. Augustinas sakė, jog dvi meilės kovoja dėl vieš- 
patavimo sieloje: meilė Dievui ir savimeilė. Meilė Dievui, 
einanti iki savęs paniekinimo, yra tobula meilė. Savimeilė, 
einanti iki paniekos Dievui, yra mirtina nuodėmė. 


Jeigu sieloje viešpatauja Dievas, Jis yra pakankamai 
stiprus, kad sunaikintų savo priešą — egoizmą. Bet Jis pa- 
sitenkina parbloškęs jį ant žemės ir pažeminęs. Dievas ne- 
nori, kad savimeilė staiga dingtų iš širdies, kurią Jis nori 
užvaldyti. Jis leidžia jai gyventi toliau, bet laiko pavergęs ir 
pažeminęs. Dievas turi daug priežasčių taip elgtis ir nori, 
kad siela keletą jų nujaustų. 


Pirma, Dievui būtų nelabai garbinga valdyti mirusį prie- 
šą. Bet leisti priešui gyventi tvirtovėje ir priversti jį rodyti pa- 
garbą bei paklusnumą yra kilniaširdiškumo ir jėgos ženklas. 

Be to, ar nėra geriau, kad priešiški filistinai gyvena ša- 
lia išrinktosios tautos? Visuomet grasinąs ir pulti pasiruo- 
šęs priešas verčia budėti. 

Jeigu sielai nereikėtų kovoti, ji išleptų ir užmigtų. Kaip 
tada su dorybės herojiškumu ir nuopelnais? 

Kovojanti siela kartais pralaimi ir nusideda. Nuodė- 
mė yra neišvengiama sąlyga šitos nuolatinės kovos, kurią 
Dievas čia skyrė žmogui. Jeigu Jis nori kovos, turi leisti ir 
pralaimėti. Jam bus garbė blogį panaudojus geram ir leidus 
priešui pasidžiaugti tik laikinomis pergalėmis. 


"Taip Dievas, leisdamas blogį, geriausiai apsaugo sielą 
nuo išdidumo. 


Siela klysta, per daug gerai manydama apie savo pa- 
čios nuopelnus. Išskyrus šventuosius, visi kiti šiuo klau- 
simu save vertina neteisingai. Sielai reikia daug kasdienių 
patirčių, ir tik po ilgo laiko ji nebepriskirs sau nuopelnų, 
kurių neturi. Be to, Dievas turi dažnai priminti, kad be Jo 
malonės ji yra visiškai nepajėgi daryti gera. Todėl Jis daž- 
nai leidžia mažus nuopuolius. Jis netgi leidžia jai pasilikti 
su mažais charakterio trūkumais: nekantrumu, jautrumu, 
pavydu. 


Po šių išorinių netobulumų pavidalais Dievas slepia 
daug dorybių, kurias Jis suteikia sielai ir kiekvieną dieną 
augina, iš dalies jai to nepastebint, iš dalies didvyriškai 
bendradarbiaujant. Be to, Dievui atsiduodančios sielos 
klaidos neturi joje šaknų. Kai tik išauga piktžolės, jos tuoj 
pat išraunamos. Gerasis augalas nuolat auga ir vystosi. 

Taip mes per kasdienę atgailą sunaikiname visas šias 
mažas klaidas, ir Dievas jas išbraukia iš savo sąskaitų kny- 
gos; bet mūsų meilės ir atsidavimo aktai pamažu kaupiasi 
ir per keletą metų sudaro didžiulį malonių bei nuopelnų 
kapitalą. 


Didžiulė povandeninė uola 


Atsidavimo gyvenime yra didelė povandeninė uola, už 
kurios kai kurios sielos užkliūva ir paskęsta. 


Ši uola yra paslėptas išdidumas, paslėpta puikybė, kuri 
apakina sielą. Ji pradeda per daug gerai manyti apie savo to- 
bulumą ir po pasikartojančių nuopuolių įpuola į nusiminimą. 


Išdidumo nuodai yra pernelyg subtilūs! Jie įsiskverbia 
į visas sielos galias ir pasklinda po visą organizmą. Daž- 
niausiai jie nenužudo, tik susilpnina ir išvargina. Užnuody- 
ta siela jaučiasi nykstanti, bet nežino kodėl. 


Pirmieji dvasinio gyvenimo metai praleidžiami rodant 
didelį uolumą. Siela energingai naikina ydas ir ugdo dory- 
bes. Ji daro vis daugiau pasiryžimų, nagrinėja savo sąžinę ir 
drąsinasi mintimi, kad greitai bus tobula ir be nuodėmės. 


Eina mėnesiai ir metai: vis tie patys pasiryžimai, tos 
pačios pastangos ir, deja, tos pačios silpnybės. Pamažu 
sieloje kaupiasi nusiminimas ir nepasitikėjimas Dievu. Jos 
viltis pasiekti šventumą mažėja. Besikartojančios silpnybės 
atrodo tarsi nenugalima kliūtis tobulumui pasiekti. Jaunys- 
tėje kurti šventumo planai atrodo lyg; tolimos svajonės. Ji 
nusivilia ir mano, kad šventumas skirtas ne jai. 

Vargše siela, tu klysti. Šventumas skirtas tau. Kad 
būtum tobula, būtinas tik vienas dalykas: pažinti save to- 
kią, kokia esi Dievo akyse. Tu esi silpna ir linkusi į nuo- 
dėmę, tad tai ir prisipažink. Tu nepajėgi daryti gera, tad 
ramiai ir mielai pasisakyk savo Viešpačiui. 'Tu nusidėsi 
kiekvieną dieną, nors tikrai pasiryši nenupulti. Turi su 
tuo susitaikyti. 


Nesisieloti nupuolus yra viena didžiausių dvasinio 
gyvenimo paslapčių. Bet tai yra paslaptis, kurią sielai gali 
atskleisti tik Dievas. 


Šita paslaptis leidžia sielai, viena vertus, pažinti savo 
nepaprastą valios silpnumą ir dvasios nepastovumą, kita 
vertus, giliai suvokti bei patirti begalinį Dievo gerumą ir 
neišsemiamą Jo švelnumą savo kūriniui. 


Jėzus yra toks geras ir maloningas, kad dėl jokio sil- 
pnumo ir jokios klaidos Jis nenusigręš nuo geros valios 
sielos. 


Šioje žemėje mes visi esame keleiviai į dangiškąją tėvy- 
nę. Kelias ilgas ir nuobodus. Tad ko stebėtis, jeigu nuovar- 
gis kartais sutrukdo kelionę, o kartais netgi visiškai sustab- 
do? Kartais mus per daug sulaiko ir išblaško pakely sutikti 
dalykai, ir mūsų pažanga sulėtėja. Bet vis tiek einame pir- 
myn ir niekada nekyla mintis pasukti atgal. 

Keliaudamas į Mediją, jaunasis Tobijas kartais susto- 
davo pailsėti ir atsigaivinti ežerų pakrantėse. Šitas poilsis 
galbūt pailgino kelionę, kėlė pavojų, bet angelas jį saugojo 
ir taisė neprotingus žygius. 

"Taip pat ir Dievas padeda geros valios sieloms. Jis iš- 
tiria širdį ir, radęs ten atvirą gerą valią visiškai priklausyti 
nuo Jo, mielai atleidžia sielai laikinas silpnumo klaidas. 


Mūsų puikybė nesupranta, kad valia gali būti nuoširdi, 
pažadėdama Dievui ištikimybę ir vėl padarydama tą pačią 
klaidą. Ji dar mažiau supranta, kaip tie patys pažadai ir jų 
netesėjimai gali kartotis iki gyvenimo pabaigos ir nesuma- 
žinti dieviško Jėzaus švelnumo bei užuojautos žmogaus 
silpnybei. 


O Jėzau, kaip mažai pažįstame šventumo paslaptį. 
Mes manome, kad mūsų pačių vaidmuo joje svarbus. Ak, 
mes tik tada galime bendradarbiauti, jeigu pripažįstame 
nuolatinį savo nepastovumą ir niekada nenusimename nu- 
puolę. Visa kita yra Tavo darbas. 

II skyrius 


Atsidavimo praktikavimas per įvairius 
užsiėmimus 


Vidinė malda 


Mano siela, sek dabar Jėzų svarbiausiuose dienos dar- 
buose. Jis pamokys tave juos atlikti šventai. Įeik su Juo į 
paslaptingą mąstymo maldos kambarį ir ten galėsi gausiai 
atsigerti meilės! 


Didingasis Dieve! Kaip gali vargšas kūrinys prisiartin- 
ti prie Tavęs, su Tavimi kalbėtis veidu į veidą, burna į bur- 
ną, širdimi į širdį, jausti "Tavo žvilgsnį, nukreiptą į jo akis? 
Ar Tu nesi didysis Dievas, prieš kurį su šventu drovumu, 
užsidengę veidus lenkiasi angelai, prieš kurį dangaus š šven- 
tieji klaupiasi drebėdami ir šaukdami: „Šventas, Šventas, 
Šventas yra Viešpats, galybių Dievas“? 


„Štai kaip drįstu kalbėti Viešpačiui, būdamas dulkė ir 
pelenai“ (Pr 18, 27). Dykumoje žydai nedrįso pakelti akių 
į Jehovą. Jie siuntė Mozę, kad juos užtartų, o patys drebė- 
dami ir išsigandę laukė Sinajaus kalno papėdėje. 


Ir aš drįstu įžengti į Tavo šventovę, atsistoti prie Tavo 
sosto ir draugiškai kalbėtis su Tavimi? Gal Tu sumažinai 
akinantį savo didybės spindesį? Gal sušvelninai savo die- 
viškąsias teises? 


Ne, Tu esi tas pats Jehova, amžinybės Dievas, karalių 
Karalius, dangiškų kareivijų Viešpats. Kiekvienas kūrinys 
turi šlovinti "Tave, gulėti dulkėse prie Tavo kojų! 

Mano siela! Kai artiniesi prie Dievo, nepamiršk pa- 
garbos ir nusižeminimo. Bet taip pat atsimink, kad Dievas 
yra be galo geras ir kad Jis tave — nedrįstu net pasakyti — 
padarė savo karaliene. 


Kai Estera atsistojo prieš Asuerą, visoje karališkoje di- 
dybėje sėdintį savo soste, ji pradėjo drebėti iš drovumo ir 
beveik nualpo. Bet jos grožio sužavėtas karalius ištiesė jai 
savo auksinį skeptrą ir leido prisiartinti. „Įstatymas, kuris 
taikomas kitiems, tau netaikomas“, — tarė jai meiliai. 


"Tai yra jaudinanti ir žavi paprastos sielos privilegija. 
Be abejo ji įeina į savo Karaliaus ir Sužadėtinio menę pilna 
pagarbos, bet taip pat ir vaikiškai drąsi. Ji žino savo pri- 
vilegiją ir gali prisiartinti prie Jo, intymiai su Juo kalbėtis, 
atsisėsti prie Jo kojų ir Jį mylėti. 

Bet kaip kalbėtis su tokia nesuvokiama didybe? Papras- 
ta siela žino tik viena: ji atlieka tik vieną aktą — atsidavimo 
aktą. Kaip išpildyti visus reikalavimus, keliamus mąstymo 
maldai? Kaip pritaikyti meistrų nurodytas metodikas, at- 
pažinti laipsnius, atskirti niuansus, išvengti povandeninių 
uolų, tinkamą akimirką pradėti mąstymą, sutvarkyti širdies 
jausmus ir pasiryžimus? 

Nebijok, mano siela! Kur kiti saklumpa pilni sumaiš- 
ties, ten tu laisvai rasi išeitį savo paprastumu. 

Mąstymo maldoje visoms sieloms yra vienas bendras, 
visiems pajėgumams prieinamas ir visiems polinkiams 
tinkamas elementas. Šis elementas yra mąstymo esmė: jis 
nėra kažkas kita, tik valios susivienijimas su Dievu. Šis su- 

sivienijimas įvyksta per meilės aktą, kuris visiškai paveda 
žmogų Dievui. 


Mano siela, tu mąstai visą dieną to nežinodama. Nuo- 
lat ir dėmesingai atsiduodama Dievui, tu įpranti mąstyti. 
Tavo malda yra tavo kvėpavimas ir tavo gyvenimas. Bet ar 
reikia tave mokyti kvėpuoti ir gyventi? 


Kokia yra mąstymo maldos paslaptis ir jos metodi- 
ka? Mąstymo paslaptis yra atiduoti save Viešpačiui, visiš- 
kai pavesti savo kūną bei sielą dieviškajai valiai ir vykdyti 
jos nurodymus. Mąstymo metodika yra be perstojo kartoti 
šį aktą, jį atliekant vis teisingiau, stipriau, praktiškiau, at- 
likinėti jį visuose savo gyvenimo darbuose, kančiose bei 
džiaugsmuose. 


Tai padariusi, tu atlikai savo pirmąją ir esminę pareigą. 


"Taip suvokta mąstymo malda yra paprasta ir gili. Ji 
yra tokia paprasta kaip ir Dievas, kurį tu myli; gili kaip be- 
galinės meilės okeanas, į kurį ji tave panardina. Ji yra plati 
ir atskleidžia tau beribius horizontus; nes ant šito tokio 
paprasto pagrindo Dievas dabar pradeda statyti pats. 


Svarbiausias tavo darbas atliktas. Prasideda Dievo dar- 
bas. Tu nori metodikos, Dievas ją tau nurodys. Joks žmo- 
gus neišmokys mąstymo maldos metodikos, nes kiekviena 
siela naudoja savo Dievo jai įkvėptą metodą Jam vedant ir 


Dvasinio gyvenimo mokytojai gali nurodyti keletą gai- 
rių, taisyklių bei formulių, kas, be abejo, yra naudinga, bet 
jie negali to darbo nei patikslinti, nei užbaigti. "Tai Dievo 

darbas. Jis moko sielą paslaptingame širdies kambarėlyje, 
ir jeigu ji išlieka Jam atsidavusi, tada išgirs Jo balsą. 


Kad visi žinotų, kaip svarbu būti paklusniems Dievo 
rankose ir pradėti mąstymą išsilaisvinus iš nusistatymų bei 
asmeninės nuomonės! 


Dieviškasis Vadovas 


Siela, kuri artinasi prie Dievo per mąstymo maldą, turi 
pagarbiai nusilenkti Jo aukščiausiajai didybei ir tada drą- 
siai, su vaikišku pasitikėjimu pulti į Jo glėbį ir pareikšti savo 
meilę. 


Tai, kas sudaro mąstymo maldos esmę ir ko Mokyto- 
jas reikalauja iš kiekvienos sielos, yra meilės aktas, kuriuo 
siela atsiduoda Dievui. 


Sielai reikia kartoti šitą aktą kuo dažniau, be didelių 
pastangų ir vargo, ramiai ir paprastai. Tada ji turi stengtis 
kuo ilgiau pasilikti šioje dieviškoje įtakoje, klausydamasi 
Dievo, pasilikdama su Juo ir kartais dar įsakmiau pakarto- 
dama savo meilę arba žodine malda, arba širdies gelmėse. 
Kiekvieną išsiblaškymą ir pagundą ji nugali nauju atsidavi- 


mo ir meilės aktu. 


"To Dievas visuomet reikalauja iš sielos per mąstymą. 
Jeigu Jis, kaip dažnai atsitinka, iš jos nori daugiau, tada pats 
jai pasako arba leidžia suprasti. Jis turi tūkstančius būdų, 
kaip kalbėtis su ja, ir visi yra veiksmingi bei sėkmingi. Siela 
turi tik susikaupti, atsiduoti, įsiklausyti, būti nuovoki bei 
paklusni ir savo iniciatyva neužbėgti Dievui už akių. 

Dievas pats kiekvienai sielai paskyrė mąstymo maldos 
būdą. Jam priklauso teisė vadovauti pokalbiui su Juo. Jo 
nevaržo tikslūs metodai, Jam neprivalomos jokios griežtos 
taisyklės. 


Jis yra Viešpats. Visos sielos yra Jo galioje. Jis elgiasi 
su jomis, joms vadovauja ir formuoja taip, kaip Jam pa- 
tinka. Jis prisitaiko prie kiekvienos prigimties, palinkimų 
bei gabumų, bet kartais nepaiso jokių prigimties įstatymų, 
pasielgia nenuspėjamai ir suardo visus planus. 


Jo veikimas paslaptingas, nepastebimas, dažnai nesu- 
vokiamas, bet visuomet puikus. Kartais Jis mums leidžia Jį 
matyti, padeda Jį atrasti, netgi liepia Jį aprašyti ir parodyti 
kitiems, kad Juo būtų žavimasi ir Jis būtų garbinamas. Šven- 
tieji paliko mums netobulą Dievo veikimo savo sielose ap- 
rašymą; bet tokie atvejai reti. Teisė gėrėtis Dievo daromais 
stebuklais sielose yra palikta dangui. Būtų įžūlu norėti žinoti 
apie juos jau žemėje ir panirti į juos. Kiekviena klusni siela 
pakankamai jaučia Dievo veikimą, kad suprastų Jo paslaptį. 

Kartais Dievas pakviečia sielą mąstyti. Ypatinga šviesa 
Jis nušviečia protui vieną kurią nors didžiąją tiesą ir skatina 
sielą giliau ją tyrinėti. Kartais tai būna tikėjimo paslaptys: 
Eucharistija, karti Dievo-Žmogaus kančia, Jo vaikystė; tai 
gali būti viena iš Dievo savybių: Jo beribis gerumas, ga- 
lingumas, buvimas visur, kilnus tobulumas; arba vienas iš 
paskutinių dalykų, viena amžinoji tiesa, Dievo Motinos vi- 
sagalis užtarimas, šventųjų bendravimas; arba viena dory- 
bė: meilė Dievui, sutikimas su Dievo valia. Siela yra klusni: 
ji mąsto ir kontempliuoja. 

Jeigu ji linkusi mąstyti, tada atranda naują požiūrį, pla- 
tesnius horizontus, nuostabią harmoniją. Tai yra ženklas, 
kad Dievas ją kviečia ilgiau pasilikti mąstymo maldoje. Jis 
nori į sielą įspausti gilesnį dalykų supratimą, kurį paskui 
sutvirtins staigiu apšvietimu arba tiesioginiu regėjimu, 


Kartais Dievas duoda sielai tik bodėjimąsi mąstymu. 
Ji nesugeba suregzti nė dviejų minčių. Net aiškiausiai ir 
suprantamiausiai parodytos tiesos palieka protą abejingą. 
Mąstymas sukelia nenugalimą nuobodulį. Tačiau širdis pil- 
na meilės. Jausmai ištrykšta iš širdies kaip vanduo iš gau- 
saus šaltinio. Kai siela yra su Jėzumi, išsiveržia dieviškoji 
nesibaigiančių meilės aktų srovė: švelnūs posakiai, ugnin- 
gi pokalbiai, karšti troškimai, gilus gailestis dėl praeities. 
Kartais jausmai tampa per stiprūs ir nuplaunami gausio- 
mis ašaromis. 


Pats Dievas vadovauja tokiai sielai. Jis uždega joje šitą 
ugnį. Siela turi paklusti ir pasiduoti dieviškajam proveržiui. 
Šitų paskatinimų ir pamaldžių jausmų gausumas dažnai 
rodo dvasinio gyvenimo pavasarį. Artėjant šalčiams, dva- 
sinės sultys išbėga. Ruduo bus ramesnis ir dorybingesnis. 
Bet siela ramiai priima Dievo dovaną. Ji žino, kad medžiui 
yra savas laikas žydėti ir subrandinti vaisių. Ji nenori sku- 
bėti išgyventi pavasario, nes Daržininkas geriau žino, kas 
jai tinka. 

Kartais sielos jausmai būna šalti. Jos nežavi karštos 
širdies proveržiai. Mąstymas jai atrodo tik nuobodžios ir 
nevaisingos pratybos. Bet ji mėgsta pasinerti į vienumą 
ir tyliai būti prie Dievo. Kartais ją pagauna gilus jausmas, 

bet ji išlieka rami. Ji gerai jaučiasi būdama su Dievu, nors 
sunku su Juo kalbėtis. Šita didinga Būtybė ją apgaubia ir 
pripildo gilios pagarbos; bet ją ypač žavi Jos nuostabus 
gerumas, ir ji puola į Dievo glėbį kaip į bedugnę. 


Visa tai vyksta ramiai, sielos gilumoje, daugiau neva- 
lingu judesiu nei aiškiu žodžiu. Siela visą laiką jaučia ryšį 
su Dievu. Ir nuo tada jos veiksmai tarsi pakvimpa dieviškų 
aromatu. Ji norėtų, kad šitas saldus ir tylus susivienijimas 
tęstųsi amžinai. Bet Dievas turi kitų planų. Po šitų šventų 
meilės akimirkų ateina šalto abejingumo laikas. Siela jaučiasi 
tarsi atstumta Dievo, ji kankinasi ir aimanuoja. Tada vėl nu- 
švinta saulė, oras sušyla, širdis prisipildo dieviškosios jėgos, 
dangus atsiveria ir Dievas vėl parodo savo mielą veidą. 


Taip per tūkstančius pasikeitimų Jis veda sielą iki vir- 
šūnės, nuo kurios atsiveria kiti horizontai, ir ragina pasku- 
binti darbą. 


Bet kam tai aprašinėti, o Jėzau? Kiekviena klusni siela 
yra stebuklų pasaulis. Kiekviena eina savo keliu, kurį tik 
"Tu vienas težinai ir kurį tik Tu nurodai. Aš tenoriu būti tik 
paklusnus, pagarbiai klausytis švelnaus Tavo balso ir sekti 
Tave per visas permainas, kurias "Tu sukeli mano sieloje. 
Mano kelias, mano metodas bus visuomet ir visur Tave 
mylėti, paklusti "Tavo vadovavimui ir nuolat prašyti Tavęs 
daugiau meilės. 

Marija, šventoji Sužadėtine, mistine Balande, išmo- 
kyk mane gyventi „uolos prieglobstyje“ (Gg 2, 14) ir 
džiuginti savo dieviškąjį Sužadėtinį norų karštumu bei 


meilės švelnumu. 

Dvasinės pratybos 


Pamaldžios sielos nesitenkina tik mąstymo malda. Jos 
atlieka ir kitas dvasines pratybas, kurios padeda išlaikyti uo- 
lumą ir maitina pamaldumą. "Tai yra dvasinis valgis. Svar- 
biausios iš jų yra šios: šv. Mišios, šv. Komunija, dvasinis skai- 
tymas, Švč. Sakramento lankymas, Rožančius, išpažintis. 


Negalima menkinti šitų ir kitų pratybų reikšmės, bet 
taip pat negalima jų pervertinti. Dievas vadovauja sieloms 
ir jas tobulina taip, kaip Jam patinka. Jis naudoja daug įvairių 
priemonių. Tarp jų pamaldžios pratybos dažniausiai užima 
daug vietos. Bet kartais Jis jas praleidžia ir veikia be jų. 


Sielos pareiga yra suprasti Dievo valią ir tada nedel- 
siant prie jos prisitaikyti. Jeigu ji gyvena vienuolyne, kur 
yra daug išorinių šventėjimo priemonių, tada turi uoliai 
jomis naudotis. Jei gyvena pasaulyje, darbų triukšme, jei 
reikia rūpintis šeima ir kasdiene duona, tada ji neturi gali- 
mybės naudotis tomis priemonėmis ir neprivalo to daryti. 


Dievas, kuris yra pilnas gailestingo gerumo, leidžia te- 
kėti į sielą šiomis pratybomis gaunamoms malonėms kitais 
keliais. Į šventumą vedantis kelias yra platus ir prieinamas 
visoms geros valios sieloms. 


Kas galėtų manyti, kad gausios dvasinės pagalbos 
priemonės, kuriomis naudojasi sielos, galėtų būti kliūtys 
tobulėjimui? Bet tikrai taip būna. 

Vargšė žmogaus prigimtis! Palikta savo pačios vadova- 
vimui, ji atsitrenkia į visus kelio akmenis. Kada ji pagaliau 

supras, kad, siekiant tobulumo, negalima eiti vienai, reikia 
įsikibti į Dievo ranką? 


Yra sielų, kurios nori kuo greičiau pasiekti tikslą. 'Tik- 
rai kilnus noras! Tam jos apsikrauna dvasinėmis pratybo- 
mis, pamaldžiais skaitymais, novenomis, pamaldžiais po- 
kalbiais. Bet ne viskas išeina pagal jų norą. Dvasinių knygų 
skaitymas ne apšviečia, bet suklaidina jų dvasią. Dvasiniai 
pokalbiai sielose palieka neaiškų liūdesį, skausmingą tuštu- 
mą. Gausios maldos sukelia pasibjaurėjimą ir nuobodulį. 
Bet kas gi nutiko? Ak, tam uolumui pradėjo vadovauti sa- 
vivalė. Kaip neatsargus vaikas, kuris paleido savo motinos 
ranką ir išdrįso vienas leistis į tolimą kelią, taip ir jos norėjo 
Dievui užbėgti už akių. Ar tada reikia stebėtis, jeigu jos 
nupuolė ir susižeidė? 


Dvasinės pratybos, atliekamos ne pagal Dievo nuro- 
dymą, sielai iš viso nenaudingos. Ji turi nuolat rūpintis, kaip 
visiškai atsiduoti Dievui ir tada naudoti tas priemones, ku- 
rias Jis suteikia, ir tokia forma, tokiomis aplinkybėmis bei 
tuo laiku, kaip Jis pataria. 


Atlikti šias pratybas, kai Dievo valia mums liepia jas 
nutraukti, jas pailginti, padauginti, sustiprinti, kai Jis to ne- 
nori, vadinasi priešintis kiekvienai sielai nuo amžių numa- 
tytam Dievo veikimui. 

"Taigi, reikia laisva ir apmarinta širdimi pradėti dva- 
sines pratybas, vengti skubėjimo, perdėto užsidegimo ir 
netvarkingo troškimo, bet taip pat bailumo, tingėjimo bei 
delsimo. 

Šventasis Kryžiaus Jonas teigia, kad kai kurios sielos 
turi vieną aistrą, kurią jis vadina dvasiniu pomėgiu smagu- 
riauti. Kas galėtų prieštarauti tokiam didžiam šventajam, 
tokiam patyrusiam sielų vadovui? Tas nesaikingumas ken- 
kia sveikatai; tai yra nemokėjimas valdytis, kai silpna valia 
nemoka suvaldyti perdėtų juslių norų. 


"Ta pati aistra dvasinėje srityje griauna sielos sveika- 
tą. Tai yra nesaikingas alkis bei troškulys, rodantys dide- 
lį susivaldymo trūkumą ir perdėtą prisirišimą prie savo 
nuomonės. 


Šita sielos aistra rodo, kad ji dar nesuprato guodžian- 
čio atsidavimo Dievui mokymo. Be abejo ji nori atsiduoti 
Dievui, pasitikėti Jo apvaizda, bet savo būdu, savo numa- 
tytu laiku, savo nustatytomis sąlygomis. Atrodo, kad ji nori 
pamokyti Dievą, kokių priemonių Jis turėtų imtis, kad pa- 
greitintų jos šventėjimą. 


Tik Dievo valia! 


Mano siela, išmok atlikti dvasines pratybas dvasios ra- 
mybėje. Neapleisk nieko, ką uždeda pareiga arba Dievas, 
bet pernelyg neapsikrauk praktikomis. 


Tu esi Dievo vaikas. Jis labai gerai supranta širdies kal- 
bą. Sakyk ir kartok, kad Jam priklausai besąlygiškai. To Jis 
nori iš tavęs. Paskui atlik pratybas punktualiai ir tikslingai, 
kaip ir kitus darbus. 


Jeigu tai atlikai, būk rami. Nuo tos dienos, kada viską 
paaukojai Dievui norėdama Jam patikti, pats Dievas apsi- 
ėmė rūpintis tavo tobulumu. 

Ypač būk atsargi dėl dvasinių pokalbių su kitais. Kal- 
bėkis tik su Dievo paskirtais asmenimis ir tik Jo nurody- 
tu laiku. Toks „vidinių“ žmonių ieškojimas dažnai sukelia 
sieloje didelę tuštumą, nes labiau ieškoma malonumo ir 
paguodos nei pamokymo. 


Ir dvasiniu skaitymu užsiimk tik pagal Dievo valią ir Jo 
nustatytu laiku. Netvarkomi pagal Dievo valią, tie skaity- 
mai sukelia tik nerimą, aptemdo, užuot apšvietę, supainio- 
ja, užuot padėję, atima ramybę, užuot ją davę. 


Kaip svarbu, kad siela nebeturėtų savo valios ir siektų 
tik visiškai bei tvirtai priklausyti Dievui visuose įvykiuose, 
sėkmėje ir nesėkmėje, paguodoje ir nusiminime, tamsybė- 
je ir šviesoje, turėdama dvasinių priemonių perteklių ir jų 
stokodama. 


"Tada paprasta siela nebėra pasiekiama jokiam gundy- 
mui ir jokiai klaidai, nes ji remiasi tik Dievo valia. Ji visada 
patenkinta, visada turtinga. Ji nesiskundžia dvasinių gėry- 
bių trūkumu, nes jai jų netrūksta. 


Ji gyvena Dievo, kuris kiekvieną valandą patenkina jos 
norus, pilnatvėje. Todėl ji nebeturi troškimų. 


Dieviškoji pilnatve, kaip mažai apie tave žinoma ir 
kaip mažai tu vertinama! Sielos žūva dėl daugybės Dievo 
valiai priešingų norų, jos išsisemia nenaudingai besisteng- 
damos ir karčiai besiskųsdamos. 


Vienos trokšta dažnesnės šv. Komunijos, daugiau ap- 
simarinimų, maldų. Kitos ilgisi daugiau vienatvės, ramybės, 
daugiau kitokių patrauklių dalykų. Dar kitos dejuoja dėl 

darbų naštos, laiko trūkumo, dėl to, kad negali rasti dvasin- 
gų sielų bei dvasios vadovų. Visi turi norų ir skundų. 


Bet aš, o Jėzau, noriu pasitenkinti tik Tavimi ir Tavo 
dieviškąja valia. Aš nieko nepageidauju, nieko neatstumiu, 
nereikalauju kažko kito, nei "Tu išmokei mane pageidauti 
ir trokšti: kad Tavo vardas būtų šventas, kad ateitų Tavo 
karalystė, kad būtų Tavo valia kaip danguje, taip ir žemė- 
je. Šiuose prašymuose taip pat yra ir mano troškimai, nes 
žinau, kad čia, žemėje, ir ten, amžinybėje, yra tik vienas 
trokštamas gėris: priklausyti tik Tau. 


Be abejo aš trokštu priimti "Tave šventojoje Komu- 
nijoje, turėti Tave savo širdyje, būti ten Tavo mylimas ir 
laimingas; bet viso to pageidauju tik jeigu Tau patinka. Ir 
jeigu man reikėtų gyventi dykumoje kaip anksčiau atsisky- 
rėliams, jei mano siela nepatirtų Tavo kasdienio apsilan- 
kymo laimės, turbūt numirčiau iš ilgesio, o Jėzau, bet joks 
skundas neišsiveržtų iš mano lūpų, mano širdyje nebūtų 
jokio kartėlio, nes žinočiau, kad "Tu taip sutvarkei. 


Be abejo ir aš trokštu vienatvės, o Jėzau. Ji mane pa- 
slaptingai žavi. Man atrodo, kad tada jausčiau Tave arčiau, 
labiau mylintį ir intymų, kad pasinerčiau į Tavo meilės be- 
dugnę. Bet jeigu Tu nori, kad būčiau užsiėmimų triukšme, 
rūpesčių, nemalonumų ir sunkumų skuboje, aš mielai su- 
tinku, mano Dieve, nes Tavo ranka juose mane palaiko. 

Be abejo esu laimingas, jeigu Tavo apvaizda atveda į 
mano gyvenimo kelią sielą, kuri myli tik Tave ir veda mane 
pas Tave, kuri moko Tave mylėti ir taiso mano klaidas. 
Mano Viešpatie ir mano Išganytojau, koks brangus pa- 

tyręs sielos vadovas ir mylintis tėvas. Bet jeigu pareiga ir 
"Tavo garbės reikalai jį iš manęs atima arba visam laikui 
nuo manęs atskiria, tada nenoriu skųstis, nes žinau, o Vieš- 
patie, kad Tavęs vieno man pakanka, kad Tu, jeigu reikės, 
iš žemės iškasi žmonių, kurie galės man padėti ir pamokys, 
kaip Tave mylėti. 


"Tik prie Tavęs, o Jėzau, noriu glaustis su karštais mei- 
lės aktais, per pasiaukojantį atsidavimą. 


Bendravimas su pasauliu 


Tačiau Dievui atsidavusi siela turi gyventi pasaulyje ir 
būti tarp žmonių. Dievas jai nedavė angeliškos prigimties, 
kuri neveikia nieko kita, tik galvoja apie Jį ir Jį myli. Ji gy- 
vena šeimoje, religinėje bendruomenėje, visuomenėje. Ją 
riša ir jos dėmesio reikalauja tūkstančiai draugystės, intere- 
sų, mandagumo ir giminystės ryšių. 


"Tokia yra Dievo nustatyta tvarka. Veltui siela priešintųsi 
tokiai būtinybei. Jeigu ji nenori pasislėpti nuošaliame urve 
ir bendrauti tik su dykumos žvėrimis, ji negali išvengti vi- 
suomeninių santykių. Vieni yra dori ir taktiški, padedantys 
nekaltai praleisti laiką, naudingai prasiblaškyti arba pailsėti; 
kiti — nuoširdūs ir intymus: jie tarsi balzamas apkartusiai 
širdžiai, padrąsinimas nusivylus, pastiprinimas nusiminus. 
Dar kiti yra paviršutiniškesni; juos diktuoja mandagumas, 
geras elgesys ir interesai; todėl jie tik trumpalaikiai ir nepa- 
stovūs kaip ir priežastis, nulėmusi jų atsiradimą. Pagaliau 
yra santykių, kuriuos diktuoja bėda, baimė, vergiškumas, 
prigimtis, profesija, užsiėmimas bei aplinka. 

"Ta santykių daugybė ir įvairovė neprotingai sielai su- 
daro rimtą kliūtį siekiant šventumo. Ji susipainioja juose 
kaip tinklo akyse, praranda vidinę laisvę, širdies ramybę 
ir ramų savęs valdymą, kuris yra tobulo gyvenimo pa- 
grindas. 


Kartais jai patinka tie santykiai. Jie ją žavi ir ji leidžiasi 
jų vedama prie bedugnės krašto. Kartais juos lydi rūpini- 
masis, jaudinimasis, sutrikimas, laiko ir ramybės praradi- 
mas; kartais jie sukelia nerimą, nepasitenkinimą, pavydą ir 
neapykantą. Ir visa tai nutolina mintis nuo taikos Dievo. 


Kaip gali tokia išsekusi, suvaržyta, padalyta siela trauk- 
ti į savo širdies vienumą Jėzų, uždaryti širdies vartus ir ra- 
miai atsisėsti prie savo Viešpaties kojų? 


Tad reikia išmintingai tvarkyti savo santykius: atsi- 
sakyti nereikalingų, sumažinti naudingus ir sutvarkyti 
reikalingus. 


Kilniaširdiška siela lengvai susidoroja su tuo darbu. Ji 
nemyli pasaulio, nebijo kritikos ir pašaipų. Su šventu abe- 
jingumu ji pakyla virš visų pagyrimų ir nepritarimų. Ji nu- 
traukia ar apriboja kai kuriuos santykius, pasilikdama tik 
tuos, kuriuos išlaikyti verčia mandagumas ar būtinybė. 

Taip siela jaučiasi saugi pildydama Dievo valią. Ji sten- 
giasi išsaugoti širdies laisvę, dvasios ramybę ir tvardyti 
savo jausmus. 

"Tikrą dvasinį gyvenimą gyvenanti siela niekada nesi- 
leis pavergiama kūrinio, kad ir koks malonus ir žavingas 
būtų bendravimas, kad ir koks atviras ir nekaltas būtų jo 

palankumas. Ji niekada niekam neatsiduoda visiškai, tik 
savo Viešpačiui Jėzui. Niekada žemiškas, net ir labai ar- 
timas draugas negali įeiti į jos širdį. Tos mažos tvirtovės 
vartai visuomet uždaryti, ir tik Viešpats gali pro juos įeiti. 
Tai yra Dievo buveinė, tik Išganytojui ir jo sužadėtinei sie- 
lai prieinamas kambarėlis. 


Dievui priklausanti širdis visuomet Jo pilna, ji net per- 
tekusi Jėzaus. 

Šitam pertekliui širdis leidžia išsilieti į aplinką. 

Nė viena siela negali mylėti taip labai ir giliai kaip pa- 
prasta siela; niekas nemyli taip tyrai ir ištvermingai, kaip 
ji. Jos meilei nežinomas savanaudiškas išskaičiavimas, nes 
ji pilna Jėzaus meilės. Jos negali pavergti jokie pasikeiti- 
mai, nuotaikos ar momento ūpas. Ji nesiorientuoja į žavias 
savybes, gerumą, grožį, nuopelnus, nes jos pagrindas yra 
Dievas. Ją stebina neištikimybė, nedėkingumas, išdavystė, 
bet šitie dalykai negali nuliūdinti. Savo meilę ji semia iš 
Dievo. 


"Tokia siela niekada neapsimetinėja, ji netrokšta nė vie- 
no kūrinio palankumo ir pagarbos. Ji labai gerai žino, kad 
neturi tam teisės ir kad Jėzus yra vienintelis sielų Mokyto- 
jas bei vienintelis Vadovas, kuriam vienam priklauso meilė 
ir pagarba. 

Be to, jai gerai žinoma, kad žmogiška garbė yra nepa- 
tikima ir atneša nusivylimus. Patirtis parodė, kad nė vienas 
kūrinys negali visam laikui numalšinti širdies meilės alkio. 
Žmogus jaučiasi gimęs begalybei. 

Šventa laisvė 


"Taip nesuskaičiuojamų santykių pasaulyje siela gyve- 
na laisva ir apsimarinusi. Ji pakilusi virš jų, ji juos valdo, 
tvarko jų pobūdį, laiką ir santykiavimo būdą. Ji jaučiasi 
esanti aukščiau už ją supančius ar norinčius supti žmones 
bei daiktus; nuo jų ją skiria neperžengiama užtvara — jos 
nuolatinis atsidavimas Jėzui. 


Pasaulis kartais mano tą užtvarą įveikęs. Bet kai jis įsi- 
vaizduoja sielą užvaldęs ir įtraukęs į savo sūkurį, Jėzus ją 
pašaukia į jos vidų, į slaptą kambarėlį, į kurį pasaulis negali 
įeiti. Jis ją išvaduoja nuo išorinio nerimo ir sugrąžina įpras- 
tą ramybę. 


Niekas, nei draugas nei priešas, negali pakenkti šiai 
sielai. Jos širdies negali pavergti ir nugalėti jokia žmogiška 


meilė bei simpatija, įbauginti jokia prievarta, pririšti jokia 
nauda. 


Ji eina per pasaulį prie nieko neprisirišdama kaip sku- 
bantis žygeivis. Ją bando sulaikyti gražios vietovės, žavingi 
kraštovaizdžiai: ji tik stebi, gėrisi ir eina toliau. 


Nepailsdama ji seka savo bėgimą, nukreipusi akis į 
tikslą. Be abejo kartais ji sustoja pailsėti kelkraštyje, pa- 
mirko duoną gaivinančiame sraunaus upelio vandenyje, 
nusiskina gardžių pakelės medžių vaisių; bet atsigaivinusi 
ir pasistiprinusi skuba toliau. 


Yra tikras stebuklas, kad ši siela neramiame ir besiblaš- 
kančiame pasaulyje gyvena ramiai, išsaugodama vienatvę. 
Ar ji nepanaši į didingą ąžuolą, kurio viršūnę vos judina 

vėjas, kuris išlieka ramus ir tvirtas, kai viskas aplink jį links- 
ta, lūžta ir raunama su šaknimis? Pasaulietiškų užsiėmimų 
sūkurys pasiglemžia tik vidutiniškas sielas, stumdamas jas 
į išsiblaškymą ir painiavą; bet dvasinį gyvenimą gyvenanti 
siela išlieka rami ir nesvytuojanti. Jos kupinos vilties akys 
kyla į dangų, o širdis yra stipriai įsitvirtinusi Jėzuje. 


Yra labai didelis menas pasilikti savo paties valdovu, 
valdyti savo širdį, tvarkyti savo santykius, nepasiduoti jų 
puolimui, neleisti jiems įsiviešpatauti. Niekas negali būti 
pats sau viešpats, jei neatsižada visų asmeninių ir laikinųjų 
interesų, garbės ir rūpinimosi ateitimi. 


O Jėzau, išmokyk mane to dieviškojo meno. Pririšk 
mane prie savęs taip, kad joks kūrinys nebegalėtų atplėšti 
nuo Tavęs. Jaučiu: esu pati silpnybė. Viskas mane jaudi- 
na: vienas draugiškas žvilgsnis, priešiška laikysena, vienas 
pajuokiantis žodis, viena pašaipi šypsena. Viskas mane er- 
zina ir klaidina. Ištikus nelaimei nusimenu, sunkumai ati- 
ma drąsą, kančia išsekina, prieštaravimas supykdo. Vienas 
meilės įrodymas pririša, jos netekimas nuliūdina, vienas 
geras žodis padrąsina, pagyrimas malonus širdžiai, vienas 
pritarimo žodis paskatina. Visiškai priklausau nuo savo 
įspūdžių. 

Dvasia ir širdis nebėra pavaldžios mano valiai. Jos yra 
tarsi viešoji aikštė, prieinama bet kokioms naujienoms, kur 
draugai ir priešai dažnai netgi prieš mane kalba ir derasi. 


Mano Jėzau, visiškai viešpatauk manyje, išvaryk iš 
mano širdies visus tuos pašaliečius, prekiautojus ir maini- 
ninkus, kurie paniekina Tavo šventovę, paversdami ją vie- 

šuoju turgumi! Grąžink man Dievo vaikų laisvę, kurią "Tu 
atnešei į žemę! Kad aš nuo nieko nepriklausyčiau, tik nuo 
"Tavęs ir Tavo atstovų! Tegul manęs nevaldo žmonių bai- 
mė, tebūnu abejingas pasaulio dalykams, teišlieku indife- 
rentiškas pagyrimams bei priekaištams, pareigų įvairovei, 
o reikalingi santykiai tegul nenutolina manęs nuo Tavęs. 


Užsiėmimų sūkuryje 


Ne visos sielos gali pasitraukti į vienuolyną, kur griež- 
ta klauzūra, triguba vienuolinių įžadų siena apsaugo jas 
nuo pasaulio įtakos. Dauguma gyvena pasaulio viduryje, 
paskendusios darbų sūkuryje. Jas visiškai užvaldo nuolati- 
nė kova dėl kasdienės duonos. 

Išoriniai užsiėmimai patraukia visą jų dėmesį. Klusnu- 
mo, būtinumo ar pomėgio padiktuoti darbai tokie gausūs, 
jog viršija sielos jėgas. 

Veltui siela kovoja su šiuo perkrovimu. Jai nepavyksta 
sujungti vidinio gyvenimo su išorine veikla. Užsiėmimai 
neleidžia prasiskverbti maldos dvasiai, uždusina ir įveikia. 
Pagaliau sutrikusi siela pavargsta ir pradeda manyti, kad 
maldos gyvenimas skirtas ne jai. 


Prie lėkimo ir darbo karštligės prisideda dar ir kiti 
sunkumai, kuriuos sukelia geranoriški žmonės, pasirinkta 
profesija arba uždėta pareiga. Iš išorės ateinanti painiava 
užpildo visą sielą, išdžiovina širdį ir galop sukelia bjaurėji- 
mąsi dvasiniu gyvenimu. 

O Jėzau, šitas pavojus mane tikrai gąsdina. Aš mačiau 
tiek daug atsitrenkusių į šitą povandeninę uolą ir sudužu- 

sių. Ar gali būti, kad Tu pašaukei mus į dykumą ir dauginai 
savo stebuklus tam, kad mes ten pražūtume? Ar gali dėl 
Tavęs prisiimti vargai būti mūsų pražūties priežastis? "Tu 
negali to leisti, o Jėzau. Išmokyk mus pereiti tą Raudonąją 
jūrą, kurios bangos grasina paskandinti. 


Geros valios sielos, ko gi jūs bijote? Klausykite Mo- 
kytojo balso. Be abejo pavojus rimtas, bet ne paklusnioms 
sieloms. 


Darbai patys savaime nėra tikslas, tik priemonės, ku- 
riomis siela gali įrodyti Dievui savo meilę. Galima jiems 
atsiduoti, bet tik su tam tikru saiku. 


Jeigu galima laisvai pasirinkti darbus, tada reikia rink- 
tis tokius, kurie neatitolina arba ne per daug atitolina nuo 
Dievo. Čia reikia saikingumo. Tarp pamaldžių asmenų 
yra tokių, kurie gali visiškai laisvai tvarkyti ir riboti savo 
darbus, tačiau yra nešami kylančio darbų potvynio. Kas 
juos verčia apsikrauti darbais? Niekas! Juos traukia polin- 
kis, prigimtinis aktyvumas. Jiems pritrūksta jėgų įtempti 
vadžias, todėl lekia kaip nepažaboti lenktyniniai arkliai. O, 
jie neprotingi! Bedugnė netoli ir ji juos praris. 


Kas nežino pavyzdžių tokio nupuolimo ir netgi at- 
kritimo, kylančio iš nesaikingo uolumo darbui? Pradžioje 
malda, mąstymai ir dvasinės pratybos sutrumpinami, tada 
apleidžiami. 

Priešingai, išmintingas žmogus visuomet prisimena 
vienintelę reikmę — visos būtybės atsidavimą Dievui. Vieš- 
pačiui nereikalingas mūsų tarnavimas, jei jis atliekamas 
skubotai. 

Jeigu mes, vedami prigimties, stebintume visą pasaulį 
žinojimu, išminčius — tyrinėjimų gilumu, ir jeigu nusipel- 
nytume tautų pasigėrėjimą ir dėkingumą už savo didžius 
bei puikius nuopelnus: net tada nebūtume pareiškę Dievui 
tiek pagarbos, kiek galime pareikšti per vieną meilės aktą. 


Mūsų pasipūtimas mus apgauna. Žemėje nesame ne- 
pakeičiami. Dievas gali valdyti visatą be mūsų. Kai mūsų 
nebebus, žvaigždynai tęs savo kelionę plačiojoje pasaulių 
erdvėje, valstybės sieks savo žemiškų tikslų, tautos kovos 
dėl dominavimo pasaulio scenoje, gėris ir blogis toliau gy- 
vens šalia, šventieji sieks šventumo, o blogieji pražus. Ką 
mes galime čia pakeisti? Mūsų vieta čia labai menka ir įtaka 
labai ribota, jeigu kūnu ir siela nepriklausome Dievui. Jeigu 
esame valingi įrankiai Jo rankose, jeigu visiškai atsižadame 
savo valios ir veikiame tik pagal dievišką Apvaizdą, kuri 
nori mus panaudoti savo tikslams, tada mūsų veiksmai 
tampa ramūs, nes yra santūrūs, ilgalaikiai, nes yra švelnūs, 
vaisingi, nes yra dieviški. 

Bet siela nedažnai gali pasirinkti užsiėmimus. Dažnai 
klusnumas jai uždeda daug ir sunkių pareigų. 

Dievas leidžia, kad šitie darbai viršytų sielos jėgas ir, 
nepaisant geros valios, negalėtų būti užbaigti pageidautinu 
laiku. 'Tačiau paklusnumas to reikalauja. Kiek vargšių sielų 
jau stovėjo sutrikusios prieš tokią užduotį! 


Taip, užduotis tau duota, kad įgytum paklusnumo. 
Dievas nori, kad ją atliktum rūpestingai, neeikvotum nė 
vienos minutės kitiems užsiėmimams. Jei taip darai, tada 
atlieki savo pareigą. Dievas nereikalauja jokio skubėjimo, 

priešingai: Jis tai draudžia. Jis nori, kad dirbtum tyliai, ne- 
pervargdamas, ramiai, pagal savo jėgas. 


"Todėl prisiimk kiekvieną darbą ir atlik jį taip, tar- 
si daugiau nieko kita neturėtum padaryti. Dirbk stropiai, 
netingėdamas, be lėtumo, bet nenorėk ir greitai užbaigti. 
Jei pirmą darbą pabaigei, valandėlei pakelk akis į dieviškąjį 
Mokytoją ir pradėk kitą. 


Dievas nori, kad būtum užsiėmęs, bet Jis nenori, kad 
padarytum tai, kas neįmanoma. Jeigu yra darbų, kurių ne- 
gali pabaigti sutelkęs ramias pastangas ir darbštumą, tada 
lik ramus, nes tu įvykdei Dievo valią. Šią dieną padarei, ką 
galėjai, ir tuo Jėzus patenkintas. 


Aš gerai žinau, kad žmonės kartais taip negalvoja ir 
kad netgi neprotingi vyresnieji kartais reikalauja daugiau, 
nei nori Dievas, ir parodo savo nepasitenkinimą. Tai 
skausmingiausia situacija, kurioje gali atsidurti sąžininga 
siela, norinti patikti viršininkams ir nepakenkti savo dvasi- 
niam gyvenimui. 


Protingi vyresnieji niekada tyčia neleis savo pavaldi- 
niams patekti į tokią situaciją; jie niekada neužmirš, kad 
laikinoji vienuolyno ir artimo dvasinė gerovė turi užleisti 
pirmenybę jiems patikėtų sielų vidiniam gyvenimui. Dar- 
bas nėra tikslas, jis yra tik užsiėmimas, kurio Jėzus reika- 
lauja tiek, kiek galime tam atsiduoti saikingai. 


Pačios sielos elgesys yra paprastas. Ji daro, ką gali, 
nesirūpina ir išlieka rami. Jeigu ji ne dėl savo kaltės ne- 
pabaigė darbo ir vis tiek susilaukė priekaištų arba pažemi- 


2103 


nimų, tada priima šitą kryželį kaip ypatingą Jėzaus meilės 
įrodymą. Vidinė ramybė ir savęs valdymas yra vertesni už 
žmonių pagarbą bei simpatijas. Taip siela laimi dvigubai: ji 
išsaugo širdies ramybę darbe ir pažeminime. Abiem atve- 
jais ji atnaujina savo širdies atsidavimą Dievui. 


Vieni gali rinktis darbus, kitiems juos uždeda paklus- 
numas, dar kitiems savaime nurodo profesija ar socialinė 
padėtis. Rūpinimasis kasdiene duona ir šeima, svarbūs rei- 
kalai, sudėtingi ryšiai iš daugumos pasauliečių pareikalauja 
nemažai dėmesio ir laiko. 


"Tačiau ir čia geros valios siela gali išvengti dvasiniam 
gyvenimui gresiančių pavojų. 


Ji turi prisiminti Jėzaus žodžius: „Nesisielokite ir ne- 
klausinėkite: „Ką valgysime?“ arba: „Ką gersime?“, arba: 
„Kuo vilkėsime?“ Visų tų dalykų vaikosi pagonys. Jūsų 
dangiškasis Tėvas juk žino, kad viso to jums reikia. Jūs 
pirmiausia ieškokite Dievo karalystės ir jo teisumo, o visa 
tai bus jums pridėta“ (Mt 6, 31-33). Tai yra Evangelijos 
išmintis ir Jėzaus, raminančio sielą, savo sužadėtinę, saldus 
balsas. 


"Taigi, niekada nepersistenk, mano siela! Niekada nesi- 
leisk paglemžiama užsiėmimų, kad ir kokie skubūs ir svar- 
būs jie būtų. 

Visame savo elgesyje siek saikingumo ir brandos. Ju- 
desiai, eisena, kalba: viskas turi būti susivaldžiusios sielos 
veidrodis. Išorinė laikysena veikia vidų. "Taip tu savo na- 
muose visuomet išliksi rami ir būsi jų valdovė. 

Jeigu tau būtų patikėtas netgi karalystės valdymas, ir 
tada šis rūpestis neturėtų atimti širdies ramybės, nes sie- 
la vertingesnė už visas pasaulio karalystes. Jėzus atsisakė 
žydų jam pasiūlytos karūnos. Jis paniekino šitą nevertingą 
dovaną. Bet tave Jis karštai prašo padaryti Jį savo širdies 
Karaliumi. Leisk Jam visiškai vadovauti. Paskirk Jį visų 
savo gėrybių Valdytoju, pavesk Jam rūpintis savo reikalais 
ir mylėk Jį tiek, kiek gali. Tada niekada nebus galima pasa- 
kyti, kad sužadėtinė savo karališkojo Sužadėtinio rūmuose 
kentėjo alkį ir troškulį. 

III skyrius 


Atsidavimo praktikavimas gyvenimo 
išbandymuose 


$želos vargai 


Jėzus yra geras Sodininkas. Jis rūpestingai prižiūri 
savo Tėvo pasodintus vaismedžius ir tinkamu metu juos 
išgeni. Siela žino esanti Jo dieviško rūpinimosi objektas. 
Ji nori tik augti, pasidengti lapais, žiedais ir vaisais. Ji 
nesidomi, kada Mokytojas nupjaus nereikalingas ir nu- 
džiūvusias šakas. Ji laukia kantriai, žinodama, kad Jėzus 
budi ir tinkamu laiku atsiųs savo brangų kryželį. Ji nieko 
nesprendžia pati, nenurodinėja kentėjimo, kurį Viešpats 
jai turėtų atsiųsti, rūšies. Tai būtų įžūlu, nekuklu. Ji atsi- 
duoda Jam visiškai ir visame kame, nes viską, ką Jis daro, 
daro gerai. 


Jėzaus siunčiami kryžiai sieloms tobulinti yra gausūs ir 
įvairūs. Siela nežino, koks jai skirtas. Ji juos visus priima iš 
anksto. Ir kai Jėzus ateina pas ją su kryžiumi, ji skuba Jam 
padėti jį nešti. 

Ar galima apsakyti visus išbandymus, kuriuos Jėzus 
siunčia? Jie yra be galo įvairūs, atitinka kiekvienos sielos 
poreikius ir parinkti pagal tą grožio bruožą, kuris turi pa- 
puošti sielą. 


Jėzus ypač mėgsta vidinius išbandymus. Sielos gel- 
mėse Jo veikimas mažiau pastebimas ir kontroliuojamas; 
taip pat jam mažiau priešinamasi. Čia Jėzus gali pjauti į 

skaudžiausią širdies vietą, išplėšti kiekvieną negerą šaknį, 
pašalinti visus nereikalingus syvus. 


Jėzus dažnai naudoja sąžinės graužatį, abejones keti- 
nimų tyrumu, gerų darbų kokybe. Siela nuolat kankinasi ir 
nuolat patvirtina Dievui savo meilę bei ištikimybę. 


Išbandymas pasiekia skausmingiausią laipsnį, kai siela 
įsikalba, jog yra Dievo priešė, kuri Jį paliko ir išdavė. Jai 
atrodo, kad ir Dievas ją apleido, nusuko nuo jos savo veidą 
ir paliko ją jos priešams. 


Taip pat siela galvoja, jog ji yra Dievo pykčio objektas, 
kad Jo panieka ją persekios ir Jo rūstybės galia ją sunaikins. 


Kartais siela jaučiasi esanti pasmerkta. Iš jos lūpų ver- 
žiasi šventvagystės, širdyje kaupiasi panieka, ją užklumpa 
ir prislegia nusivylimas. 


Bet kam aprašinėti tuos vidinio gyvenimo laikotar- 
pius2 Šie dalykai priklauso Dievui. Jis yra laisvas ir nori 
pats vienas veikti sielos viduje. Todėl Jis sukausto sielos 
galias, apakina protą, suminkština valią, supainioja jaus- 
mus. Joks mokslininkas negali apšviesti sielos, kurią Die- 
vas nori palikti tamsybėje. Niekas negali išaiškinti to, ką 
Dievas apsupa paslaptinga tamsa. Niekas negali paguosti, 
jei Dievas neleidžia paguosti. 


Dievui pasiaukojusios sielos užduotis yra netgi tomis 
skausmingomis akimirkomis dažnai atnaujinti savo atsida- 
vimą. Dievas visuomet sielai palieka šitą paskutinę galimy- 
bę atsiduoti Jam valios aktu. Be abejo Jis atims iš šio akto 
išplaukiančią paguodą ir paslėps jo teikiamą malonumą bei 

nuopelną, bet visada padės jai atlikti šį aktą, nes jis yra dva- 
sinio gyvenimo esmė. 


Atlikus atsidavimo aktą, sielai nieko kita nebelieka, 
kaip kentėti ir laukti. Ji pasiekė tobulumą, kurio reikalauja 
ši akimirka. Dievas dirba joje: ją valo, bando ugnimi, pjaus- 
to, degina. Jo dieviško plaktuko smūgius lydi žiežirbos, bet 
geležis jau įgauna kitą formą. Dar truputį kantrybės! Grei- 
tai Dievas bus sukūręs naują šedevrą. Tada staiga pasibaigs 
išbandymai. Panardinęs sielą į gaivinantį vandenį, Jis išlais- 
vins jos galias ir nuplėš šydą, dengusį jos akis. 


Mano Jėzau! Tu kryžiuoji nuostabiu būdu! Kodėl gi 
negaliu suprasti, kad tomis skausmingomis akimirkomis 
turėčiau leisti Tau veikti nemurmėdamas ir nesiskųsda- 
mas? Taip, kiekvieną naują vargą, bet kokį skausmingą iš- 
bandymą turėčiau visuomet sutikti meilingu /a/. 


Visiškas apbsimarinimas 


Vidiniai išbandymai yra labai palaimingi. Jėzus juos 
siunčia daugumai sielų. Bet jie skirti ne visiems, ir ne vi- 
siems reikia juos atlaikyti. 


Netgi ir vidinis išbandymas nėra būtinas dalykas. 
Yra sielų, nerimaujančių, jog nepatiria neramumų, susi- 
rūpinusių dėl nuolatinės vidinės ramybės, liūdinčių dėl 
nuolatinio džiaugsmo, kuriame skendi jų širdis. Jos be- 
veik įtarinėja Dievą, kad Jis jų nemyli, nes nesiunčia savo 
brangių kryžių. 

Vaikiška ir paprasta širdis nepažįsta tokios baimės. Ji 
myli kryžių ir, jei Dievas jį siunčia, priima meilingai ir pri- 

glaudžia prie savęs kaip Jėzaus dovanotą miros puokštę. 
Bet ji moka pakilti virš kančios. 


Kančia nėra tikslas, ji yra tik priemonė, tačiau reikia 
sutikti, kad labai kilni ir mylėtina. Siela neprisiriša prie 
skausmo, kaip neprisiriša ir prie šio pasaulio pasilinksmini- 
mų bei džiaugsmų. Ji turi būti laisva, pradėti savo skrydį ir 
kilti į meilės aukštumas. Tam jai reikia tik sparnų, kuriuos 
suteikia Jėzus. 


Dieviškasis Mokytojau, sukurk manyje tyrą širdį! Tyros 
sielos nebevaržo grandinės. Ji nebeturi kliūčių skrydžiui į 
Dievą. Ji nėra jokio kūrinio belaisvė, ji nėra pavergta jo- 
kio įvykio. Jos nekausto joks noras, nekankina joks ilgesys, 
išskyrus vieną: visiškai priklausyti Viešpačiui. Ji sutraukė 
paskutinę grandinę, kuri dar pančioja kai kurias sielas: pri- 
sirišimą prie į tobulumą vedančių priemonių, ypač prie pa- 
grindinės — kančios. 


Ateityje sielai viskas vis tiek, jei ji myli Jėzų; viskas 
gerai, jei Jam atsiduoda visiškai. Ji tik tada prašo kančių, 
jeigu Jėzus įteigia šį prašymą. Ji labai gerai žino, kad Jėzus 
ją per daug myli, kad neduotų kančių, jeigu jos reikalingos. 
Ji tik meldžiasi, kad Jis duotų jėgų joms pakelti ir dėkoja 
už šitą kilnią dovaną. 

Dievui atsidavusi siela turi būti patenkinta tuo, ką at- 
neša dabartinė akimirka: džiaugsmu arba kančia, saldumu 
arba kartumu. Jos gyvenimas jai pačiai ir kitiems atrodo 
banalus. Bet iš tikrųjų tai yra kilniausias gyvenimas, kurį ga- 
lima gyventi čia, žemėje. Jėzus nedažnai duoda kančių. Juk 
kryžius turi sutraukyti grandines ir išvalyti širdį, o Dievui 

atsidavusi siela nebeturi prisirišimų. Jos širdis yra paprasta 
ir atvira. Kančios ugnis jos nebedegina: ji tampa ramia, pa- 
laimos kupina dieviškosios meilės žarija. Šita rami liepsna 
apima visą sielą, diena po dienos ją valo nuo netobulumų 
ir silpnybių, kylančių iš žmogiškosios prigimties, ir degina 
ją lėtai kaip malonų kvapą skleidžiančią auką. 


Persekiojimas 


Šv. Paulius, įkvėptas Šv. Dvasios, pasakė: „Visi, kurie 
trokšta maldingai gyventi Kristuje Jėzuje, bus persekioja- 
mi“ (2 Tim 3, 12). 

Iš prigimties gera siela pradžioje galvoja, kad gyveni- 
mas jai šypsosi. Neabejodama ji atsiduoda viskam, kas jai 
patinka ir ją traukia. Ji galvoja, kad visi žmonės yra tokie 
pat teisingi ir paprasti, kaip ir ji pati! 

Šita iliuzija trunka neilgai. Greitai ji pradeda suvokti, 
kad jai rodoma meilė ir gerumas yra savanaudiški; daž- 
niausiai jie yra tik išorinis blizgesys ir regimybė, tik šydas, 
po kuriuo slepiasi bjaurus egoizmas. 

Kuo daugiau siela bendrauja su žmonėmis, tuo dau- 
giau patiria jų širdies šaltumo, tuo dažniau susiduria su 
beširdišku ir smulkmenišku požiūriu. Ji pastebi turint šių 
trūkumų netgi tuos, kurie atrodė dori ir išsilavinę. Pagaliau 
po eilės patirčių tas pačias silpnybes ji atranda ir savyje. 

Ir ji neklysta. Iš prigimties kiekvienas žmogus yra ribotas: 
ribotas jo protas ir išmintis, samprotavimai ir patirtis. 

Žmogaus širdį labai siaurina savimeilė ir ambicijos. 
Deja, ir gražiausias bei geriausias sielas iškreipia smulkme- 

niškumas, pažiūrų beširdiškumas, užsispyrimas priimant 
sprendimus. Tiesa, dažniausiai šių trūkumų mes neturime, 
bet jie egzistuoja realiai ir labai dažnai apsunkina netgi 
dvasinį gyvenimą gyvenančių žmonių bendravimą. 


Gerai žinoma, kad abiejų pusių ketinimai puikūs, bet 
pažiūros ir temperamentai skiriasi. Abiejų pusių valia gera, 
bet dalykai vertinami skirtingai, dažnai net priešingai. 

Jeigu sunkumai kiltų tik dėl mažų nesutarimų, cha- 
rakterio ir sprendimų nesutapimo, tada jie būtų lengvai 
įveikiami ir užtektų paprastos dorybės jiems nugalėti. Bet 
kartais šitas tylus ir slaptas požiūrių bei nuomonių skir- 
tingumas išsiveržia aiškiu priešiškumu, atviru nepritarimu.. 
"Tada prasideda karas ir viešasis persekiojimas. 


Geranoriška siela įtarinėjama, jai priešinamasi, gra- 
žiausi jos darbai stabdomi. Paprasta siela, kuri, vedama vi- 
dinio širdies troškimo, norėjo eiti tiesiai pas Dievą, tampa 
įtarimų, tyrinėjimų ir bausmių objektu. Jai neleidžiama elg- 
tis kitaip nei visi, šalintis nuo visuomenės ir bendravimo 
su žmonėmis, skirti daugiau laiko maldai, atsisakyti pra- 
mogų ir nutraukti santykius, kuriuos ji mano esant nerei- 
kalingus. 


Apaštališka siela patiria pasipriešinimą savo veiklai, ją. 
palieka geriausi draugai, kritikuoja kompetentingi teisėjai, 
išduoda ir apleidžia intymiausi bei geriausi patikėtiniai. Jos 
uolumas vertinamas kaip nesaikingumas, veiksmai vadina- 
mi perdėtais, pastangos ir rūpestingumas — neprotingais. Jos 
tvirtumas laikomas įnoringumu, nuolankumas — veidmai- 
nyste, ryžtingumas — puikybė, ištvermė — paslėpta ambicija. 

Ir nepasitenkinama tik nuosprendžiais bei žodžiais. 
Jeigu siela neatsisako savo veikimo būdo, tada prasideda 
kartais slaptas, kartais atviras persekiojimas. Norint paveik- 
ti sielą ir ją paralyžiuoti, naudojamos visokios priemonės: 
pajuoka, melagingi pranešimai spaudoje, netgi šmeižtas. 
Niekas nepažįsta žmonių piktybės geriau kaip siela, kuri 
buvo jos auka. Ji žino, kiek strėlių šita piktybė gali paleisti, 
kiek spąstų paspęsti, kad pakenktų tariamam priešui. 


Persekiojimui ne visuomet būdinga ši be galo liūdi- 
nanti savybė. Dažnai jis būna slaptas. Bet yra sielų, kurių 
jis negali pasiekti arba dėl jų užimamos padėties, arba dėl 
priešą nuginkluojančių ir sustabdančių turimų nuopelnų 
bei dorybių, arba dėl jų paslėpto ir vienišo gyvenimo, kuris 
apsaugo nuo tų smūgių. 


Nepaisant to, dauguma dvasinį gyvenimą gyvenančių 
sielų anksčiau ar vėliau turi tikėtis kažkokių išbandymų 
arba persekiojimų vienokia ar kitokia forma ir būti pasi- 
rengusios juos sėkmingai atremti. 


Jėzus - mūsų saugus prieglobstis 
Siela neturėtų nustebti, net jeigu persekiojimai ateina 
iš garbingų žmonių. 


Jai reikia įsisąmoninti, kad šita blogybė yra neišvengia- 
ma žmogaus dvasios beširdiškumo ir įgimto širdies egoiz- 
mo pasekmė. 


Jeigu žmonių pažiūros būtų plačios, jie būtų atlaidūs, 
gerbtų artimųjų nuomonę bei elgesį ir taip lengvai nes- 
merktų kitų ketinimų bei veiksmų. Niekas nėra toks at- 

laidus dvasios silpnybėms, charakterio trūkumams, keiste- 
nybėms, netgi moraliniams paklydimams kaip Dievas, nes 
Dievas yra be galo gailestingas. Jam pakanka geros kūrinių 
valios, pagal kurią Jis priima sprendimus. 


Visapusiškai ribotas žmogus taip nesielgia: jis mato iš- 
orę ir sprendžia pagal ją. Jis vadovaujasi asmeniniais įspū- 
džiais, antipatijomis bei simpatijomis, atmeta arba pataiso 
viską, kas neatitinka jo paties idėjų ir veikimo būdo. 


Siela turi labai tvirtai įsisąmoninti, kad žemėje nėra 
nieko, kieno pritarimu ir pagalba ji gali visiškai remtis. Iš- 
tikimiausio draugo, geriausio sielų vadovo, didžiausio pati- 
kėtinio, geranoriškiausio vyresniojo reikiamą akimirką gali 
nebūti, jie gali mus apleisti, todėl negalima remtis tik jų 
patarimu ir palaikymu. 


Kol siela nėra tvirtai įsitikinusi, kad žemėje negalima 
ieškoti atramos, tol ji nebus apsaugota nuo nemalonių ir 
skausmingų nusivylimų. Nes žmogaus prigimtis yra tokia, 
kad saugiai remtis negalima nė vienu žmogumi. Dievas 
norėjo, kad siela galų gale turėtų tik Jį ir pasitikėtų tik Juo. 

Įsisąmoninusi šią tiesą, siela turi išmokti nebijoti jokio 
persekiojimo, nesvarbu, kokia forma jis būtų vykdomas. 

Dievui galutinai atsidavusiam žmogui žmonių pagar- 
ba nebeatrodo vertinga. Jų kritika, galia, pašaipa nebegali 
mūsų sukrėsti, nes mes ne tam visko atsižadėjome, kad 
patiktume žmonėms arba pelnytume jų pagarbą. 


Net jei visas pasaulis sukiltų prieš Dievui atsidavusią 
sielą, jis negalėtų jai pakenkti. Sielai nereikalingas pasaulis 

ir jo pritarimai. Ji žino, kad Dievas nesivadovauja žmonių 
nuomone. Ir jeigu net visas pasaulis susimokytų prieš ją, jis 
negalėtų iš jos išplėšti nė vieno veiksmo nuopelno. 


Pasaulis turi galios tik tiems, kurie jo bijo, bet yra bejė- 
gis prieš tuos, kurie priešinasi jo grasinimams ir riksmams. 


"Tad širdies gilumoje reikia dažnai sakyti: ateis laikas, 
kai būsiu viso pasaulio apleistas, kai stokosiu patarimo bei 
padrąsinimo, kai būsiu įtarinėjamas ir smerkiamas vyres- 
niųjų bei man lygių. Bet aš nebijau tokios padėties, nes 
tik Jėzus man reikalingas. Aš iš anksto atsisakau pagarbos, 
meilės bei pasitikėjimo visų tų, kurie man brangūs. "Tik 
noriu būti atsargus ir niekada neprasižengti paklusnumui. 
Kuo labiau kūriniai mane atstumia, tuo labiau noriu būti 
su Jėzumi. Tik Jis pažįsta mano ketinimų tiesumą bei šir- 
dies vaikiškumą. 


"Tas per vidinę maldą dažnai kartojamas aktas brandi- 
na didelę širdies laisvę ir nepriklausomybę nuo visų žmo- 
nių įvertinimų. 

"Tegul prasideda persekiojimai bei šmeižtai, tegul ap- 
leidžia draugai ir nebepasitiki vyresnieji: tai nepalies sielos. 
Ji pakilo į tokias aukštumas, kur debesys nebegali užtem- 
dyti dangaus. 


Šita linksma ramybė, nesudrumsčiama tyla, nuolatinis 
abejingumas paverčia bejėgiu pasipriešinimą ir nuginkluo- 
ja persekiojimą. 

Be to, Dievas niekada nepalieka sielos be apsaugos. 
Kuo labiau ji atsiduoda Jam, tuo labiau Jis jai vadovauja. 

Kuo mažiau ji ieško savo pačios interesų ir asmeniško pa- 
teisinimo, tuo labiau Dievas stengiasi ją ginti ir rūpinasi 
dvasine pažanga. 


Net sielos priešai tarnauja Jo tikslams. Jų šmeižtai, 
piktybiški pranešimai, smurtas ir pinklės padeda išaiškinti 
persekiojamos sielos nekaltumą ir į dienos šviesą iškelti 
teisumą. 


Už visus įžeidimus ir neteisybes bus visuomet atker- 
Šyta, ir tai yra paslaptis. Siela turi tik atsiduoti savo Dievui, 
pavesti Jam visus savo rūpesčius ir reikalus, vien tik Jį my- 
lėti, ir tada visas dangus jaučiasi įpareigotas ją ginti. 


O Jėzau, mano elgesys esant dideliems nemalonu- 
mams ir persekiojimams turi būti labai paprastas. Man 
reikia tik pulti į Tavo glėbį, pavesti Tau rūpintis mano gy- 
nimu ir mylėti Tave. Greičiau pražus dangus ir žemė, nei 
siela, kuri pasitiki Tavimi. 

Dvasinį gyvenimą gyvenančios sielos elgesys niekada 
nesikeičia. Sėkmėje, paguodoje, šviesoje, aidint gausybei 
žmonių plojimų ji pripažįsta tik vieną aktą: visišką atsida- 
vimą Jėzui. Taip pat ir tamsybėse, varguose, nepritarimuo- 
se bei sunkumuose ji pripažįsta tik viena: karštą atsidavimą 
Dievui meilės aktu. Tai visa jos paslaptis, visa išmintis. 


Ligos patale 


Jėzus tūkstančiais būdų bando ir valo sielas. Pasiprie- 
šinimai, persekiojimai, sausros, skrupulai, vidinė nepaguo- 
da, profesiniai sunkumai, nepasisekimai, turto praradi- 
mas — viskas Jo rankose tampa sielų tobulinimo įrankiais. 

Vieni supranta šitą meilingą Dievo vadovavimą ir lei- 
džiasi formuojami taip, kaip Jam patinka. Kiti dėl to stebi- 
si, murma ir nepasiduoda dieviškajam veikimui. 

"Tuo didvyriškos sielos skiriasi nuo vidutiniškų. Išban- 
dymas yra tas pats, pasiūlyta galimybė ta pati, bet vidinis 
nusiteikimas skirtingas. Vienos gera valia nori priklausyti 
Dievui; jos ramiai pasiduoda Jo įtakai ir priima iš Mokytojo 
rankų visa, kas saldu ir kartu. Kitoms trūksta šito neriboto 
ir besąlygiško paklusnumo; jos atsiduoda tik su išlygom, 
ir kai dieviškoji valia priešinga jų norams ir neatitinka jų 
nuotaikos, jos atsitraukia nuo Jo. 

Vienos nuolat kelia akis į Dievą, visų dalykų šaltinį, 
visų įvykių tvarkytoją, aukščiausią sielų pašventintoją, kitų 
mintys sustoja prie antrinių priežasčių ir jas ištikusių blo- 
gybių kaltininkais laiko kitus kūrinius. 

Dvasinį gyvenimą gyvenančių ir kasdieniškų sielų skirtu- 
mas niekada taip aiškiai neišryškėja, kaip kilus kūniškiems ne- 
malonumams bei negalavimams. Liga yra šventumo matas. 

Sielos, kurios buvo laikomos tikrai dorybingomis ir 
savo tikslingumu bei teisingumu pasiekusiomis aukštą 
dorybių laipsnį, ligos metu dažnai apsileidžia ir tampa 
ištižusios. 

Galima matyti, kaip stiprios lyg uola prigimtys, kurios 
savo pamatą statė ant principų granito, ištikus kūno nega- 
lavimams tampa savo nuotaikų aukomis ir žaislais. Drą- 
sios, kančios subrandintos ir visokių sunkumų užgrūdin- 
tos sielos spaudžiant kūno kančioms bei nemalonumams 
staiga pasidaro jautrios ir silpnos. 

Šitie vargšai, dvigubai kenčiantys ligoniai kelia stebi- 
nančius reikalavimus. Jie teiraujasi apie gydytojus ir vais- 
tus, reikalauja nuolatinės uolios slaugos, skundžiasi, kai 
kažko stokoja arba jiems teisingai kažko neduodama. Jeigu 
liga tęsiasi ilgai, jie tampa nekantrūs. Argi jiems nereikia 
sutvarkyti tūkstančio reikalų, užsiimti tūkstančiais skubių 
darbų? „Šita liga atėjo netinkamu laiku, — sako jie. — Bet 
kokiu kitu laika man būtų vis tiek, bet dabar, kai pradėjau 
šitą darbą, ji man nepatogi.“ 

Tokios sielos tampa ne tik nekantrios, bet ir neramios. 
„Kada ši liga pasibaigs? Kokios komplikacijos gali kilti? 
Kokias pasekmes ji turės mano organizmui?“ Persekioja- 
mos šios baimės, jos beveik nebeturi laiko dvasinėms pra- 
tyboms ir visiškai nebepajėgia susivienyti su Dievu tobulu 
atsidavimo aktu. 

Bet Dievui atsidavusi siela elgiasi visiškai kitaip. Pir- 
miausia ji nebijo ligos ir neieško perdėtų atsargumo prie- 
monių, kad jos išvengtų. Ji laikosi tik elementarių išminties 
taisyklių ir po to atsiduoda Dievo apvaizdai. 

Jeigu liga iš tikrųjų užklumpa, tada ji aukoja Dievui 
savo gyvybę ir prašo pasielgti su jos kūnu bei visomis jo 
dalimis didesnei Dievo garbei. Ji elgiasi tyliai ir ramiai, nau- 
doja jai paskirtas palengvinimo priemones, vykdo gydyto- 
jų nurodymus ir prisitaiko prie slaugančiųjų patvarkymų. 
Ji nieko daugiau nereikalauja. Šią akimirką ji pasiekė savo 
tobulumą. Ji netrokšta nei gyventi, nei mirti. Ji baimingai 
nesiteirauja gydytojų nuomonės apie ligos eigą, priemonių 
veiksmingumą, nereikalauja geresnio slaugymo ir gydyto- 
jų, turinčių daugiau patirties. 

Jos vidinis, nesikeičiąs nusiteikimas yra tobulas atsi- 
davimas dieviškajai valiai ne tik su liga susijusiuose daly- 
kuose, bet ir tuose, kurie susiję su jos aplinkybėmis bei 
pasekmėmis. 


Jeigu Dievas leido ligą, vadinasi, Jis nori, kad sielos dar- 
bai būtų pertraukti, reikalai nukelti, kad ji gal netgi prarastų 
savo turtą. Jis nori šeimai arba vienuolyno bendruomenei 
visų su jos liga susijusių vargų, išlaidų bei sunkumų. 


"Taip paprastai ir vaikiškai sielai parodoma, kaip elg- 
tis visose galimose situacijose. Ji tenkinasi būti tuo, kuo 
Dievas nori. Ji nesirūpina gydymu, sugrįžimu prie darbų, 
savo ir netgi tų, kuriems netyčia užkrovė šią naštą, padėties 
pagerinimu. 


Jos pareiga yra mylėti Dievą, kuriam atsidavė. Dievo 
reikalas — duoti jai sveikatą arba ligą, gyvybę arba mirtį. 


Prie amžinybės vartų 


Paprasta siela yra patenkinta, jei dabartiniu momentu 
gali mylėti Jėzų ir pildyti Jo dieviškąją valią. Taip teka nors 
ir vienodas, bet laimingas gyvenimas. Ji neturi kančių, nes 
visi skausmai virsta džiaugsmais. Ji neturi rūpesčių, nes 
viskuo rūpinasi Jėzus. Ji nieko nebijo, nes viskas ateina iš 
Jėzaus, kurį tik vieną ji myli. 


"Tad siela gyvena saugiai neištiriamose Dievo gelmėse. 
Vėtros ir vėjas gal tik paliečia jos paviršių, bet negali suju- 
dinti visuomet šviesaus ir ramaus pagrindo. Mano Jėzau, 
koks pageidautinas yra toks gyvenimas, nepaisant to, kad 
jis yra dar gražesnės mirties preliudija. 

Kas gi sielai yra gyvenimas? Ar jai rūpi pasaulis? Nuo 
tada, kai visiškai atsidavė Viešpačiui, ji nebeketina pasista- 
tyti palapinės šalia kelio, vedančio į amžinybę. Nebent aki- 
mirkai sustoja kelkraštyje atsikvėpti ir apžvelgti jau nueito 
kelio. Ji žygiuoja į tikslą, pagreitindama žingsnius mirties 
link, nes mirtis yra jos tikrojo gyvenimo pradžia. 

Tikra krikščioniška siela rūpestingai ruošiasi šitam pa- 
skutiniam svarbiausiam gyvenimo įvykiui. Ji stengiasi nu- 
mirti kiekvieną akimirką. Kiekvieną akimirką ji atsižada sa- 
vęs laisvos valios pasiaukojimo aktu; ji aukoja Dievui save 
ir visa, ką turi arba ateityje turės. Ji Jam pasiaukoja, kad Jis 
ją pašventintų ir susivienytų su ja. Ji Jam aukoja savo kūną, 
kad Jis pasielgtų taip, kaip Jam patinka: leistų jam gyventi 
arba sunaikintų. Ji Jam aukoja savo gyvybę, kad Jis ją pasi- 
imtų tą akimirką ir tokiomis aplinkybėmis, kurias Jis pats 
numatė. Kiekviena jos gyvenimo akimirka yra iš anksto 
prisiimta mirtis. 


"Taip gyventi — vadinasi nuolat mirti. Kai Dievas paga- 
liau ateis jai pasakyti, kad reikia mirti, tada ji kaip Jo suža- 
dėtinė galės atsakyti: „Gerasis Mokytojau, aš seniai nieko 
kita nedarau, tik mirštu.“ 


Taip, Dievui pasiaukojusi siela, tavo gyvenimas yra 
nuolatinė mirtis, tavo pačios nepertraukiama auka, nuo- 
latinės mišios. Šios mišios baigiasi tavo mirties patale. "Tu 
pati, suvienyta su Jėzumi, esi ir kunigas, ir auka. Leisk save 
paaukoti. Tau suteikta didelė garbė sujungti savo auką su 
Jėzaus auka. Tavo lėta ir skausminga mirtis gimdo gyve- 
nimą tau ir kitiems. Su Jėzumi tu gelbsti pasaulį, su Juo 
atsiteisi už žmonių nuodėmes, su Juo šventini sielas... 

Tad ateis diena, gal greitai, kai reikės mirti. 


Mano siela, tave jaudina ši mintis. Ateis diena, kai pa- 
sakysi: „Jėzau, po akimirkos būsiu Tavo rankose. Taip ilgai 
laukiau tos džiugios valandos. Dar valandėlė, ir šita mane 
nuo Tavęs skirianti siena subyrės: pulsiu Tau po kojų ir Tu 
priglausi mane prie savo dieviškos širdies. Tremties laikas 
buvo labai ilgas, o Jėzau! Siela, Tavo sužadėtinė, turėjo ilgai 
laukti, iškentėti daug didelių nemalonumų ir pasityčiojimų, 
bet dabar jai atlyginta už viską.“ Ne, jos Sužadėtinis ne- 
miegojo, priešingai, Jis budėjo prie jos, uoliai saugodamas 
jos grožį, nekaltumą bei tyrumą. Ir pagaliau nušvito amži- 
nų jungtuvių diena. Danguje jau šventė; angelai ir šventieji 
ruošiasi palydėti sužadėtinę į dangiškąjį rojų. Pats Jėzus ir 
Jo dieviškoji Motina skuba pasitikti sužavėtos sielos. 

Ji be jokio gailesčio palieka šią liūdną žemę! Ji nieka- 
da nesijautė joje kaip namie. Labai dažnai ją kankindavo 
dangaus nostalgija, širdį skaudindavo Jėzaus įžeidimai šio- 
je nuodėmių šalyje, jos pačios neištikimybė apkartindavo 
džiaugsmus. Ir dar šitas nuolatinis pavojus įžeisti Dievą ir 
amžinai Jo netekti! 


Bet visa tai jau pasibaigė! Žiemos nebebus. Šerkšno 
ir sniego laikas praėjo. Ateina pavasaris, pradeda linksmai 
čiulbėti paukščiai. Netrukus Jėzus tars savo ištikimai suža- 
dėtinei: „Nuženk nuo Libano, mylima siela, palik žemės 
šalį, tamsos, netikrumo, liūdesio ir vargų šalį! Ateik pas 
mane, ir aš tau duosiu gyvenimo karūną.“ 


Sudie, tremties šalie! Gana ilgai tave laisčiau savo aša- 
romis. Sudie, ištikimi draugai, mylimi broliai ir seserys, ku- 

rie rėmėte mane savo pavyzdžiu bei žodžiais! Sudie, prie- 
šai ir persekiotojai, kurie buvote nesąmoningi dieviškojo 
gailestingumo įrankiai! Sudie, mano kūne, mano sielos ka- 
lėjime! Pagaliau subyra tavo sienos. Palieku tave be jokio 
gailesčio. Išeinu į šviesą, meilę ir gyvenimą. Išeinu namo 
pas Jėzų. 


Pagirtoji Mergele, dangaus Vartai, atsidarykite labai 
plačiai, kai jūsų vaikas pasirodys prie amžinybės slenksčio. 
Geroji Motina, sutik mane maloniai ir švelniai ir nuvesk 
pas Jėzų. 

III dalis 


Atsidavimo Dievui pasekmės 


I skyrius 
Šventas gyvenimas iš meilės 
Jėzus ir siela 


Jeigu siela atsiduoda Jėzui, tada ir Jėzus atsiduoda į jai. Tai 
draugystės įstatymas, ir nėra kito tokio draugo kaip Jėzus. 


Šitas dieviškojo Mokytojo atsidavimas yra antgamtinis, 
netgi dar antgamtiškesnis nei sielos atsidavimas. Paprastai 
jis nejaučiamas juslėmis, protas jį tik nuspėja, tikėjimas 
duoda tvirtą įsitikinimą ir malonaus Jėzaus dėmesio dėka 
tyrai širdžiai jis dažniausiai pasireiškia per vidinę patirtį ir 
neapsakomą džiaugsmą. 

Bet šitas malonumas neatspindi nei dieviškojo atsida- 
vimo tikrovės, nei jo vertės; jis yra tik šio dangiškojo balza- 
mo kvapas, kuris apsupa ir persmelkia visas jo galias. 


Kadangi širdis atsiduoda visiškai, todėl ir Dievas ne- 
atsisako atsiduoti visiškai. Trys dieviškieji Švenčiausiosios 
Trejybės asmenys ateina į sielą ir ten apsigyvena. Jie sutei- 
kia jai pašvenčiamosios malonės dovaną, kuri pakelia sielą 
į Dievą. Ši malonė paverčia ją Tėvo įvaikinta dukra, Jėzaus 
seserimi ir Šventosios Dvasios sužadėtine, Ji leidžia sielai 
dalyvauti dieviškoje prigimtyje ir padaro iš jos palaimos 
bei Dievo karalystės paveldėtoją. 


Šitą nuostabų Dievo dosnumą sužadina vienas vie- 
nintelis tikras atsidavimo aktas. Po kiekvieno naujo, netgi 
skuboto ir silpno akto ateina naujas dievystės išsiliejimas į 
ištikimą sielą. 

Kuo labiau siela stengiasi visiškai atsiduoti Dievui, tuo 
daugiau ir Jėzus patiria džiaugsmo, atsiduodamas į jos rankas. 
Tai yra šventos meilės kova ir varžybos. Bet Jėzus yra turtin- 
gesnis ir ištikimesnis kovotojas, todėl Jis visuomet laimi. 


Jėzus visada kviečia sielą atsiduoti. Jeigu ji yra išsikan- 
kinusi, tada Jis sužeidžia jos širdį meilės strėle ir siela suvir- 
pa. Jeigu ji jaučia, kad uolumas atšalo, tada Jėzus numeta 
ant jos savo dieviškosios liepsnos kibirkštį ir siela užsidega 
šventa meile. 


Kiek sumanių priemonių gerasis Jėzus turi išgalvoti, 
kad palaikytų mūsų meilę! 


Kartais Jis sukelia mūsų širdyje gailestį, kartais leidžia 
jai sužėrėti karšta meile. Mes įsivaizduojame tai esant atlygį 
už ištikimybę, bet labai dažnai tai yra tik priemonė apsau- 
goti mus nuo pavojaus, užkirsti kelią nupuolimui, įkvėpti 
protingo saikingumo žemiškiems dalykams. 


Kartais Dievas nustoja veikti. Dieviškosios malonės 
srovė staiga atrodo nebesrovenanti mumyse. Siela nuliūs- 
ta, tampa nerami. Ji galvoja, kad Jėzus nutolo nuo jos ir 
ją apleido. Jis nepabėgo nuo jos, tik pasitraukė giliau į jos 
vidų ir veda į tokią vietą, kur jos meilė valoma nuo nerei- 
kalingų priemaišų. Greitai Jėzus galės visiškai patenkinti 
savo norą atsiduoti dar labiau. 

Nes Jis nori pripildyti egoizmo ištuštintas sielas savo 
meile. Jis yra neišsenkantis šaltinis, ieškantis bedugnės, į 
kurią galėtų nugarmėti. Jis yra slaptas lobis, ieškantis sau- 
gios dirvos, kurioje galėtų pasislėpti. 

Dievas yra gerumas; Jo prigimtis Jį priverčia išdalyti 
save. Jis yra meilė; Jo širdis ieško progos kitus uždegti. Jis 
atėjo įžiebti žemėje ugnies ir labai norėtų, kad ji jau lieps- 
notų (plg. Lk 12, 49). 

O visiškai atsidavusi siela, tavo laikysena bendraujant 
su Jėzumi dabar bus tik viena: tavo pačios atsidavimas. Ši- 
tas meilės aktas paveda tave Jėzui ir Jėzų tau. Palik žemėje 
viską. Gerk meilę dideliais gurkšniais, pasisotink savo Die- 
vu glausdama lūpas prie Jo dieviškojo šono: ten tu semsi 
gyvybę ir apsvaigsi nuo meilės. 


Kokia tu laiminga, nes esi Karaliaus vaikas! Nebesi- 
žvalgyk daugiau į žemę, nes esi per daug kilni, per daug 
didelė ir turtinga. Tu sėdi prie karalių Karaliaus stalo; tu 
vaikštai Jo valdose, kurios dabar ir tau priklauso. 


Šventas susitikimas 


Svė. Trejybė atsiduoda mylinčiai sielai. Su ja ateina visi 
turtai, kurie sieloje pasilieka. Bet šitas atsidavimas yra toks 
dvasinis, toks pakilęs virš juslių! Bet ak, Žmogaus gyveni- 
me yra tiek daug jausmo! 

Jėzus rado priemonę pašalinti šiai kliūčiai ir atsiduoti 
dar labiau. 

Ši kilni priemonė yra šv. Eucharistija. Kokios jautrios 
širdies turėjo būti mūsų Mokytojas, kad pagalvotų apie 
Eucharistiją! Kaip Jį turėjo skaudinti mintis apie nesuvo- 
kiamą Jo užmiršimą tabernakuliuose! Bet kaip Jis turėjo 
džiaugtis matydamas visas sielas, kurias Jo eucharistinė 
meilė padarys laimingas! 

O Jėzau, kas mes būtume be Tavęs, be Tavo realaus 
buvimo tarp mūsų? Koks liūdnas ir tuščias būtų mūsų gy- 
venimas! Kur pailsėtume nuvargę, kur ieškotume paguo- 
dos užėjus liūdesiui, į ką kreiptumės juodos melancholijos 
valandomis, kai kankina dangiškosios tėvynės ilgesys, jei 
"Tavęs nebūtų tabernakuliuose? 


Ačiū Tau tūkstantį kartų už tai, kad atsidavei mums 
tokiu kilniu, bet kartu ir žmogišku, mūsų vargšėms sie- 
loms tokiu prieinamu būdu! 


"Taip mes lyg dalijamės su Tavimi visomis savo kan- 
čiomis bei džiaugsmais. Kiekvieną momentą mūsų širdys 
gali įsilieti į Tavo dieviškąją širdį. Kiekvieną rytą Tu ateini 
ir pasilieki sa mumis, lyg įsijungi į mūsų kūną ir kraują, su- 
maišai savo šventą Kūną su mūsų dulkėmis, leidi savo die- 
viškam Kraujui tekėti mūsų kraujagyslėmis. Koks nuosta- 
bus ir vaisingas susivienijimas, kuriame Tavo širdis valo, 
perkeičia ir sudievina mūsų širdį! 

O baltoji Ostija, kiek daug intymios paguodos Tu su- 
teiki sieloms, kiek daug neapsakomos palaimos dovanoji 
žmonių vaikams, kad jiems atsilygintum, juos pastiprin- 
tum ir apsaugotum. Kiek pasiaukojimo ir heroizmo Tu 
nuolat sužadini! 


Uolus krikščioni, gyvenąs pasaulyje ir dėl savo tikėji- 
mo pašiepiamas ir persekiojamas, eik, priimk savo Dievą 
Eucharistijoje ir būsi stiprus. Tave pajuokiantiems drąsiai 
žiūrėsi į akis ir atremsi jų patyčias bei puolimus, kad skleis- 
tum mylimo Viešpaties karalystę. 

Gailestingoji sesuo, kuri nuolat budi prie ligonių l0- 
vos, dažnai matai baisias žaizdas, votis ir atstumiančias li- 
gas, pirmiausia artinkis prie Jėzaus ir priimk Jį su šventu 
troškimu. Tada galėsi linksmai ir tvirtai tęsti savo stebinan- 
tį pasiaukojimo gyvenimą iš meilės Mokytojui, kurį nešioji 
savo širdyje. 


Uolus kunige, bebaimi misionieriau, kuris esi pasken- 
dęs apaštališkuose darbuose, toli nuo visų, kuriuos myli ir 
kuriuos palikai, savo vienatvėje tarp šio pasaulio abejingų- 
jų ir netikinčiųjų, besigrumiąs su įvairiausiais sunkumais 
bei nemalonumais, visuomet ir visur atsimink, kad Jėzus 
kiekvieną rytą nužengia į tavo pašventintas rankas, kad pa- 
dalytų save Jo trokštančioms sieloms. Prisimink tai ir kiek- 
viename darbe pasijusi esąs tvirtas ir nenuilstantis. 


Ir tu, brangi siela, kuri esi nesuprasta ir pasislėpusi nuo 
pasaulio akių, kas bebūtum, sunkiai ir daug dirbdama pa- 
kelk akis į tabernakulį, kad liūdesio valandomis Jėzus būtų 
tavo prieglobstis, nes dėl tavęs Jis ten yra. Kai Jis įsteigė 
savo Sakramentą, Jo dieviškoji akis ir tave matė tarp visų 
kitų. Jo širdis jaudinosi dėl tavo kančių. Dabar, kai stovi 
netoli Jo, artinkis be baimės! Tu turi teisę būti sustiprinta 
ir paguosta. Jėzus tave pažįsta ir myli. 


Dieviškasis mūsų sielų Drauge, pagarbiai Tave šlovi- 
name ir su šventu karštumu Tave mylime. Su gilia pagarba 
lenkiamės "Tau ir su šventu švelnumu apkabinime Tave. 
Nuolankiai puolame "Tavo didybės ir savo niekingumo aki- 
vaizdoje "Tau po kojų ir su pasitikėjimu glaudžiame savo 
galvą prie Tavo dieviškosios širdies, nes Tu esi mūsų sielų 

Draugas, mūsų mylimiausias Brolis. Mes Tau atidavėme 
viską, o Jėzau, ir už tai dabar turime "Tave visą. 


Ištikimi tarnai 


Mūsų atsidavime Dievui yra laipsnių. "Taip pat yra 
laipsnių ir Jėzaus atsidavime mums. 


"Tarp daugybės Jam ištikimai atsidavusių širdžių Jėzus 
turi ypač ištikimų tarnų, intymių draugų, slaptų vaikų. 


Yra lyg trys etapai, atitinkantys pakopas, kuriomis ke- 
lyje į Dievą visos sielos turi kilti aukštyn. Jėzus kviečia sie- 
lą, ir kai ji parodo pirmąsias pastangas visiškai priklausyti 
Jam, Jis jai atsiduoda kaip geras šeimininkas, kuris daro 
viską dėl savo ištikimų tarnų. 


Savo šeimininkui ištikimai atsidavusių tarnų pasaulyje 
sutinkama vis rečiau. Jų galima rasti tik nedaugelyje seno- 
vinės tradicijos besilaikančių krikščioniškų šeimų. 

Ištikimas tarnas laiku ir su meile įvykdo visus paliepi- 
mus. Jis myli savo viešpatį ir didžiuojasi galįs jam tarnauti. 
Atlygis nėra jo svarbiausias rūpestis, nes jis žino, kad jam 
nieko netrūks. Jis jaučiasi esąs narys šeimos, kurioje vaikai 
ji apsupa pagarba bei meile. 

Ištikimas tarnas yra lobis. Šeimininkas tai žino. Jis 
jam patiki svarbiausius reikalus. Jis žino, kad jo turtas 
tarno rankose visiškai saugus, kad jo garbė ir geras var- 
das bus uoliai ginamas. Kai reikia, tarnas gali užmiršti 
save, kentėti, netgi numirti, kad apgintų ir išgelbėtų savo 
viešpatį. 

Šeimininkas visiškai pasitiki ištikimu tarnu. Jis jam jau- 
triai atidus ir dosniai aprūpina viskuo, ko jam reikia. Kuo 
labiau tarnas savo tarnystėje sensta, tuo brangesnis jis jam 
tampa. Jis tampa lyg šventas. 


Taip atsitinka ir kiekvienam žmogui, kuris atsižadėjo sa- 
vęs, kad gyventų dėl Jėzaus reikalų. Dieviškasis Šeimininkas 
ji priima savo tarnybon. Jis jį padaro savo namų tarnu, patiki 
jam savo garbę, Bažnyčios gynimą ir Evangelijos skleidimą. 
Jis jį įpareigoja kovoti su klaidomis, skleisti tiesą, naikinti 
geidulius, skatinti didvyriškas dorybes. Tokie žmonės pri- 
klauso Kristaus kariuomenės avangardui. Jie žinomi dėl 
savo nenuilstamo uolumo, motyvuoto elgesio, ištikimybės. 
Jie nepripažįsta jokio kompromiso, jokių paliaubų. Jų prie- 
šai tai labai gerai žino, todėl bijo tų narsių Kristaus karių. 


Apaštališki darbininkai visur ir visada pasiruošę ginti 
Kristų ir plėsti Jo karalystę. Dievui pasiaukojusios sielos £y- 
vena padėdamos nelaimingiems, slaugydamos ligonius, mo- 
kydamos krikščioniškai gyventi. Nesuskaičiuojama daugybė 
vyrų ir moterų paskiria savo gyvenimą geriems darbams, ati- 
duoda visas jėgas artimo tarnybai, išdalija gėrybes vargšams, 
iš visų jėgų gina mūsų šventos religijos tiesas. 


Jėzus žino jų vardus. Jis dieviškai didžiuojasi jų dar- 
bais. Be to, Jis elgiasi su jais kietai kaip su stipriomis sie- 
lomis, laiko jiems paruoštą atlygį tik amžinybėje ir nuolat 
skatina dirbti. 


Bet jie žino, kad yra mylimi savo Viešpaties tarnai ir 
kad Jis jais visiškai pasitiki. Dėl Jo jie eitų per ugnį, dėl Jo 
išlietų paskutinį kraujo lašą. 

Jėzus turi dar daug tokių ištikimų tarnų. Jie yra išorinė 
siena, sauganti Dievo miestą. 


Intymūs draugai 


Ištikimu tarnu Dievas pasitiki, intymiam draugui Jis 
dovanoja savo širdį. 


Siela, kuri pirmą kartą atsidavė Viešpačiui, skuba at- 
naujinti savo atsidavimą. Užsiėmimai, nemalonumai, kan- 
čios, mažiausi kasdienio gyvenimo įvykiai jai suteikia tiek 
daug progų iš naujo atsiduoti Viešpačiui. Širdis taip lengvai 
užsidega! Tam pakanka mažiausios kibirkštėlės. 


Sielai pasiekus šitą meilės laipsnį, Jėzus elgiasi su ja 
kaip su savo drauge. 


Puiku būti Jėzaus draugu. Tai suvokti galima ne protu, 
tik širdimi. 

Draugas dovanoja savo meilę, kartu su meile dovano- 
ja save patį. 


Šeimininkas tik pasitiki. Jis patiki tarnui savo reikalus, 
bet neatskleidžia savo paslapčių, nesikviečia intymiai pa- 
sišnekėti. Šita teisė palikta draugui. „Jus aš draugais vadi- 
nu, — sako dieviškasis Išganytojas, — nes jums viską paskel- 
biau, ką buvau iš savo Tėvo girdėjęs“ (Jn 15, 15). 


Sunkiai suvokiamas dieviškojo orumo užmiršimas! Jė- 
zus pasidaro lygus su siela. Ar tai nėra tikros draugystės 
ženklas? Draugai yra lygūs ir turi stovėti greta. Nepaisy- 
damas savo orumo, Jėzus nusižemina iki šitos menkystės 
ir pakelia mano menkystę iki savo dievystės. Šeimininkas 

išsaugo prieš savo tarną pranašumą ir autoritetą. Tarp Jė- 
zaus ir Jo draugės sielos, atrodo, nebelieka jokio atstumo: 
tik abipusis širdžių atsivėrimas, pasidalijimas džiaugsmais 
bei kančiomis, intymus pasitikėjimas ir beribis atsidavimas. 

Kai tarnas, šeimininkui paliepus, rūpinasi išoriniais 
darbais, draugas pasilieka prie draugo vidinėse pratybo- 
se. Morta labai stengiasi svetingai patarnauti Jėzui ir Jo 
mokiniams, tuo tarpu Marija sėdi ramiai prie Mokytojo 
kojų. Jėzus džiaugiasi vyresniosios sesers paslaugomis, 
drauge patardamas būti saikingai išoriniuose veiksmuose; 
tačiau su meile Jis žiūri į jaunesniąją. Viena yra aktyvi, 
kita dega karštesne meile. Viena nori būti darbšti tarnaitė, 
kita — Jėzaus draugė. Kai Mokytojas baigs kalbėti, Marija 
Magdalena vėl imsis darbo. Darbštumu ji neatsiliks nuo 
sesers, bet jos darbas Jėzaus akyse bus daug vertingesnis, 
kadangi ji labiau myli. 


Laiminga lemtis sielos, kuri yra Jėzaus draugė! Jėzus iš 
jos reikalauja didžiausio dalyko — meilės. Iš tarno Jis pir- 
miausia reikalauja paklusnumo bei ištikimybės, iš draugo — 
širdies. 

Jei vieną kartą širdis atiduota Jėzui, tada siela priklau- 
so Jam visiškai. Ji stengiasi patenkinti net ir mažiausius Jo 
norus. Tarnas saugo savo laisvę; draugas ją aukoja mylima- 
jam, jo šlovei ir garbei. 

Jaudinantis dviejų būtybių susivienijimas, kuriame jos 
viena su kita susijungia, viena kitai visiškai atsiduoda tyroje 
meilėje ir, atmetusios savimeilę, rūpesčius, baimę, visiškai 
pailsi abipusiame ir pasitikinčiame atsidavime. 

Mylima siela, artinkis prie Jėzaus! Jis yra be galo geras. 
Jis tave myli ir vadina savo drauge. Nors tu esi nusidėjėlė, 
Jis negali priešintis meilei. Daug nuodėmių tau atleista, jei- 
gu labai myli (plg. Lk 7, 47). 


Jėzus pamiršta klaidas. Jis visiškai kitoks nei žmonės 
ir nelaiko kartėlio savo širdyje. Mano Jėzau, aš tuo tvirtai 
tikiu. Aš nenoriu Tavęs įžeisti tuo suabejodama nors vieną 
akimirką. Argi tūkstančius kartų nepatyriau "Tavo gerumo? 
Argi neskaičiau sujaudinta vėl ir vėl palyginimo apie sūnų 
palaidūną, gerąjį Ganytoją, Magdalenos atsivertimą ir Tavo 
jaudinančią meilę? O Jėzau, koks geras Tu esi! 


Tavo širdis susijaudina matydama verkiančią Najino 
našlę, lydinčią savo vienintelio sūnaus kūną į kapą, ir Tu 
sugrąžini gyvybę jos vaikui. Tau gaila Tavęs pasiklausyti į 
dykumą plūstančios minios, neturinčios ko valgyti, ir Tu ją 
stebuklingai pamaitini. "Tavo dieviškos akys prisipildo aša- 
rų, kai numatai nedėkingą Jeruzalę ištiksiančias nelaimes. 
"Tu bijai įskaudinti savo užjaučiančią motiną ir, norėdamas 
jai patikti, paankstini savo stebuklus. Tavo siela susijaudi- 
na ir praranda ramybę, kai matai abiejų seserų, Mortos ir 
Marijos, liūdesį. Tu verki, o Jėzau, ir prikeli jų brolį iš nu- 
mirusių. "Tu užjauti minią, kuri klaidžioja kaip kaimenė be 
ganytojo, todėl dažniau atlieki savo apaštališkas keliones į 
Palestiną, darydamas stebuklus ir suteikdamas gerovę. 

Ir kada gi aš baigčiau, jei norėčiau išskaičiuoti visus 
švelnios meilės, kurią "Tu ypač rodai man, įrodymus? Juk 
čia reikėtų patylėti, mielasis Jėzau? Jeigu "Tu nori patraukti 
širdį prie savęs, tada vedi ją į vienumą. Apsaugojęs nuo bet 

kokios smalsios ausies, Tu jai ten atskleidi savo paslaptis 
ir, paslėpęs nuo pasaulietiško žvilgsnio, apipili savo meilės 
įrodymais. 


Mano Jėzau, seku paskui Tave į savo širdies vienumą. 
Klausau balso, kuris mane ten kviečia, Aš ji gerai pažįstu. 
Bet ak, kaip dažnai jis mane šaukė veltui. Taip dažnai jį 
buvo užgožę mano tušti norai, nepagrįstos baimės, rūpes- 
čių dėl niekingų dalykų triukšmas. "Tu stovėjai prie durų, 
o Jėzau, Tu beldeisi ir laukei... Ir Tavo meilės trokštanti 
širdis ieškojo mano sielos. Bet aš Tavęs vengiau ir bėgau 
nuo Tavęs! 


Pagaliau priklausau Tau, o Jėzau! Aš atsidaviau Tau, 
ir Tu džiaugsmingai mane priėmei. Tu atvėrei savo širdį 
ir parodei ten mano vietą, kuri taip ilgai buvo neužimta, 
Dabar mes norime mylėti vienas kitą ir užmiršti praeitį. 


Taip, per savo meilę aš noriu priversti Tave užmirš- 
ti šitą ilgą ir liūdną laukimą. Mūsų draugystė niekada ne- 
užges. Saugok mane meilingai, o Jėzau, aš atsiduodu Tau 
visiškai. Atsilygindamas už tai, noriu Tave mylėti ir guosti 
dėl nesuskaičiuojamų nusivylimų, kuriuos patiria Tavo die- 
viškoji širdis. 

$lapti Dievo vaikai 


Mano siela, ar girdi savo dieviškojo Tėvo balsą? Jis 
tave kviečia į dar didesnį intymumą. "Tu esi Jo tarnaitė ir 
draugė. Jis nori, kad būtum Jo vaikas. 

Ištikimu tarnu šeimininkas pasitiki, artimam draugui 
dovanoja savo meilę, slaptam vaikui — tėvišką švelnumą. 

Šitas naujas ir intymiausias Dievo atsidavimas yra 
įpročiu tapusio atsidavimo vaisiai. Dievas atsiliepia su vi- 
siškai nauju švelnumu. Jis elgiasi su siela kaip su mylimiau- 
siu vaiku. 


Draugas tik retkarčiais aplanko draugą. Su Dievu 
draugaujanti siela negali nuolat kalbėtis su Juo. Jai trukdo 
darbai ir rūpesčiai. Ji stengiasi rūpestingai atlikti daugiau 
vidinių pratybų ir mąstymų, tikrina sąžinę, atlieka dvasinį 
skaitymą. Tai yra dažni Mylimojo lankymai, kurie reikalin- 
gi draugystei palaikyti. 

Sūnus nepalieka tėvo namų. Jis yra ne svečias, 0 vai- 
kas. Jis nelanko savo tėvų, jis su jais gyvena. Jis dirba ir 
ilsisi lydint mylinčiam tėvo ir motinos žvilgsniui. 


Kaip Dievo vaikas gyvenanti siela taip pat atlieka 
nurodytas maldos praktikas; bet kitu laiku ji su visiška ir 
šventa laisve bendrauja su savo Dievu. Savo Tėvo akyse ji 
perskaito net mažiausius norus ir tuojau juos patenkina. 
Kai būna atlikusi šią pareigą, Dievas ją dažnai pasikviečia 
prie savęs. Tai yra lyg malonios vakaro valandos šeimos 
aplinkoje, kai Tėvas savo vaikui rodo neapsakomą švelnu- 
mą, moko, kaip atlikti pareigas ir vis daugiau supažindina 
su savo dieviškuoju gyvenimu. 


Paklusni siela priima visus Dievo malonių įrodymus. 
Ji neišsilieja tuščiai kalbėdama. Jos akys ramiai ir meilingai 
ilsisi savo Tėvo akyse. Šitas paprastas žvilgsnis pasako vis- 
ką ir džiugina Dievo širdį. Tik kartais karštu meilės aktu ji 
švelniai prisiglaudžia prie Jo lyg vaikas, kuris stipriai apka- 
bina savo motiną. 

Draugas turi rūpintis savo paties ir savo šeimos reika- 
lais. Jis turi tvarkyti sąskaitas, išlaidas, planuoti biudžetą. 
Su Dievu draugaujanti siela jokiu būdu nenustoja rūpintis 
dvasinio gyvenimo pažanga. Priešingai, visos jos pastan- 
gos skirtos pagreitinti pasisekimui, išvengti klaidoms, per- 
sunkti meile Dievui visas gyvenimo smulkmenas. Ji nuolat 
veikia, dirba ir kovoja. 


Mylimas dangiškojo Tėvo vaikas nepaniekina ir neatsi- 
sako tų vargingų pastangų, bet tas darbas nebėra jo reikalas. 
Jo reikalais rūpinasi Tėvas. Jis tik tyliai ir ramiai daro tai, 
ką Tėvas liepia. Jei jis suklysta, Tėvas viską pataiso. Jis ty- 
liai gyvena Jo šeimoje. Argi jis nėra neapsakomai turtingas? 
Argi jis ne karalystės paveldėtojas? Jam nereikia baimingai 
rūpintis ateitimi, tik patikti savo Tėvui, Jį mylėti dabartinę 
akimirką, Jam rodyti beribį švelnumą ir aklą paklusnumą. 

Tikrų Dievo vaikų gyvenimas žmonėms nematomas. 
Dievas slepia šitą lobį nuo nešventų ir paprastų žvilgsnių. 
Be to, pasaulis negali suprasti Dievo tarnybai ir meilei pa- 
skirto gyvenimo. Jis juokiasi iš vaikiško paprastumo tei- 
siojo, kuris paniekino pasaulio turtus. Taip pat yra kitų 
krikščioniškų sielų, kurios nesuvokia Dievui visiškai pa- 
aukoto gyvenimo kilnumo. Dievui atsidavusių sielų gyve- 
nimas joms atrodo tingus ir nenaudingas. Jos mano, kad 
reikia veikti, judėti, blizgėti. Tylus, slaptas, Dievo tarnybai 
paskirtas gyvenimas, kuris neturi matomos išorinės įtakos, 
joms atrodo neturįs nuopelnų ir nenaudingas Bažnyčiai. 


Geros ir pamaldžios sielos, nepasiekusios šitų aukš- 
tumų, kur gyvena nematomi Dievo vaikai, dažnai stebisi 

tokio gyvenimo paprastumu. Jos mano, kad visi šventieji 
pasižymėjo ypatingomis Bažnyčiai suteiktomis paslaugo- 
mis, puikiomis dorybėmis ir didvyriškais veiksmais. Bet jų 
gyvenime viskas paprasta, net banalu. Kur gi nuopelnai, 
dorybės ir šventumas? Matomi tik kasdieniai veiksmai, tik 
paprastas gyvenimas bei paprasti darbai, jokių didelių apsi- 
marinimų ir ilgų maldų. Šitos sielos pasitenkina tik viduti- 
niu mirtingųjų gyvenimu. Nors jos yra draugiškos, manda- 
gios, meilios ir tvarkingos, bet retai matomos visuomenėje. 
Kartais jos labai mažai išmano apie dienos naujienas ir pa- 
saulietinius papročius. Kartais jos neturi jokios įtakos savo 
aplinkai, yra nereikšmingos ir visai nežinomos. 


Mano Dieve, kaip klystama dėl tavo vaikų tikrų nuo- 
pelnų! Šitas, nors paprastas ir be blizgesio, bet Tavo meilei 
visiškai paskirtas gyvenimas yra tikrai tas Dieve paslėptas 
gyvenimas su Jėzumi Kristumi, kurį pasiūlė apaštalas. Juk 
tai kilnios Dievo Motinos, visų šventųjų Karalienės, gy- 
venimas, paprasto ir paslėpto mūsų Išganytojo gyvenimo 
atvaizdas. 


"Taip, tas užmirštas, paniekintas ir skausmingas gyve- 
nimas buvo papiktinimas žydams ir kvailystė pagonims 
(plg. 1 Kor 1, 23); taip, toks gyvenimas ir šiandien pasaulio 
išminčių pašiepiamas ir niekinamas; bet ar jis dėl to ne 
toks šventas, kilnus ir dieviškas? 

Laiminga siela, slaptas Dievo vaike, tau mažai rūpi pa- 
saulio vaikų pavydas, garbinimas, pajuoka! Jų nepritarimas, 
šmeižtai tavęs nepasiekia. Jie niekada nepateks į rūmą, kur 
tu gyveni. Jų akys negalėtų pakelti šitų dangiškųjų buveinių 


1387 


blizgesio, jų ausys nesuprastų dieviškosios kalbos, kuria 
ten kalbama. Tu priklausai kitokiam pasauliui, tu gyveni 
pasislėpusi Dieve, tu esi Jo privilegijuotas vaikas. 


Karaliaus vaike, gerbk savo dieviškąją kilmę! Nesi- 
rūpink savo dvasiniu turtu. Tęsk savo paprastą gyvenimą 
Dievo įsčiose, pildyk Jo valią, mylėk Jį be saiko ir nieko 
nebijok! Nes tu turtingas, turtingas dėl savo paveldėjimo 
teisės. 

II skyrius 
Šventas savęs atsižadėjimas 
Užmiršti save 


Atsidavusi siela nebepriklauso sau. Ji sau nebeegzis- 
tuoja, ji gyvena ne savyje, bet Tame, kuriam atsidavė. Ji 
nebeturi kitų reikalų, tik savo Mokytojo. 


Užmišti save — tai didžiausias dvasinio gyvenimo 
įstatymas. 


Užmiršti save — vadinasi išvyti iš savo veiksmų, kančių 
ir maldų kiekvieną žmogišką išskaičiavimą, kiekvieną slap- 
tą savimeilės norą, kiekvieną egoistišką intenciją. 

Užmiršti save — vadinasi iš Dievo rankų vaikiškai pri- 
imti kiekvieną kryžių, kiekvieną nemalonumą nesiskun- 
džiant, netyrinėjant jų trukmės ir prigimties, lyg jie būtų 
skirti kitiems, o ne mums. 

Užmiršti save — vadinasi sutramdyti asmeninių malo- 
numų troškimą, vengti neleistinų ir priimti tik tuos, ku- 
riuos siunčia pati Apvaizda. 


Užmiršti save — vadinasi vertinti save teisingai kaip 
nuodėmingą nieką, sau ir kitiems žmonėms nepriminti apie 
savo asmenį, savybes bei darbus. Kas užmiršta save, tas net- 
gi baimingai ir ilgai nesiknaisioja po savo paties silpnybes. 


Užmiršti save — vadinasi valios aktu sau pačiam nebe- 
egzistuoti tam, kad rastum savyje ir kituose asmenyse bei 
daiktuose Jėzų ir Jo šventą valią. 

„Jei kas nori eiti paskui mane, — sako Jėzus, — teiš- 
sižada pats savęs“ (Mt 16, 24). Norintis dalyvauti Jėzaus 
prisikėlime turi pirmiau kartu su Juo numirti. Kas nori su 
Jėzumi garbingai prisikelti iš kapo, tas turi pirmiau su Juo 
ten atsigulti; kas nori išgelbėti savo gyvybę, tas turi pir- 
miau ją prarasti. 


Taigi, savęs užmiršimas yra savęs atsisakymas, apsi- 
marinimas, nuolankumas, mirimas sau, visiškas savęs išsi- 
žadėjimas. 

Kas gi Dievui atsidavusiai sielai padeda visiškai atsi- 
skirti nuo savęs pačios? Meilė. Meilė yra tironiška: ji reika- 
lauja visko ir nieko negrąžina. Vieną kartą užvaldžiusi sielą, 
ją paverčia vargingiausiu kūriniu, kad praturtintų Dieve. 


Vidutiniška siela rūpinasi ateitimi, kuria planus. Ji gali 
pasirinkti užsiėmimus, malonumus, pramogas, siekti kitų 
žmonių pagarbos, savo nuožiūra apdovanoti kitus meile ir 
artima draugyste arba nuo to susilaikyti; ji mėgaujasi gyve- 
nimu, gyvena ir gyvendama yra laiminga. 


Meilės pavergta siela yra viską praradusi. Ji nebėra 
savo proto ir valios, jausmų, laiko ir sveikatos šeimininkė. 
Ji nieko nebeturi. Iš jos atimta visa, kas sudaro kitų turtą 
bei pasididžiavimą. Jos troškimai, polinkiai, galimybės — 
viskas skirta Mokytojo tarnybai. 


Ir siela randa džiaugsmo visko atsižadėjusi. Ji džiū- 
gauja netekusi savęs. Ji bijo atgauti savo gerovę ir karštai 
meldžia Jėzų, kad Jis niekada jos nesugrąžintų. 


Dieviška kvailystė! Jėzau, išmokyk mus užmiršti save. 

Taip, kaip nori Jėzus 


Siela, kuri užmiršo save, gyvena Dievo gelmėse. Jos 
gyvenimas pilnas stebuklų, bet paviršutiniški žmonės to 
nepastebi. 


Dievui atsidavusi siela ir paprasta siela yra vienas ir tas 
pat. Siela, kuri atsidavė Dievui, žiūri tik į vieną dalyką. Jos 
žvilgsnis nukreiptas į Dievą. Visi jos veiksmai nukreipti tik 
į vieną siekį, kuris ją neša Dievo link ir prie Jo prikausto 
neleisdamas vėl sugrįžti į save. 


"Tai yra nuolatinis įsiliejimas, potvynis į dieviškąjį oke- 
aną, po kurio niekada nebūna jokio atoslūgio. 

Paprastumas natūraliai pašalina rūpinimąsi savimi. 
Dievui atsidavusi siela negalvoja apie save. Ji negalvoja 
apie savo gerus darbus, skaistų gyvenimą, nuolat renka- 
mus nuopelnus. Ji nesidomi, ką kiti galvoja apie ją. Siela 
nesistengia sudominti žmonių savo asmeniu, veiksmais, 
netgi klaidomis bei nusižengimais. Ji netrokšta mylėti ir 
būti mylima žemėje. 

"Tai būtų pasinaudojimas nuosavybės teise, kurios ji at- 
sižadėjo. Ji nesiekia nei privilegijų, nei pagyrimų, nei netgi 
kažkieno palankumo. Kadangi ji yra niekas, todėl negali 
nieko reikalauti. 


Siela, kuri visiškai atsidavė Jėzui, karšta meile myli 
savo dieviškąjį Mokytoją. Savo meilę Ji įrodo tūkstančiais 
būdų. Kiekvieną akimirką ji randa naujų priemonių patikti 
Jėzui, nes meilė yra išradinga. Bet meilė yra ir paprasta, 
neieškanti savęs. 

Siela myli taip pat karštai ištikus bėdai ir kilus pagun- 
da, šviesoje ir paguodoje. Ir jeigu Jėzus dovanoja gausybę 
švelnumo ir apipila ją gerumu bei apsvaigina meile, tada 
siela priima šitas malonės dovanas; prisiglaudusi prie Jė- 
zaus širdies, ji randa ramybę ir laimę. 


Paprasta siela niekada nereikalauja iš Jėzaus ataskaitos 
dėl Jo elgesio su ja. Argi ji nėra molis puodžiaus rankose? 
Ji mato, kad formos, kurias Jėzus jai duoda, yra savitos, 
netgi nesuprantamos; bet ar tinka indui klausti jį formuo- 
jančio: „Kodėl tu mane padarei tokį?“ 


Keliai, kuriais dieviškasis Vadovas veda sielą, jai atro- 
do paslaptingi; bet ar ji gali patarti dieviškajai Išminčiai? 
Jam vadovaujant ji be baimės žengia į priekį, nesidomi 
ateitimi, kuri jai nežinoma, nesirūpina praeitimi, kuri jai 
nebepriklauso. 

Tik dabartis ją užvaldo nesukeldama nerimo ir aistros. 
Ji žino, kad čia kiekvienas darbas ir užsiėmimas parodo 
Dievo valią. Mokytojui jos tarnystė visiškai nereikalinga. 
Jeigu Jis prašo ją ką nors atlikti Jo garbei, tai tik tam, kad 
sutrumpintų jos tremties laiką. Sielai vienodi visi darbai, 
kuriuos uždeda klusnumas. Kiekvienas darbas yra geras, 
nes kiekvienas įsakytas Dievo. 


Kartais Dievo prašoma paslauga yra maloni, atitin- 
kanti sielos nuotaiką. Tada ji dėkoja Dievui ir paprastai 
priima šitą pasitenkinimą, bet prie jo neprisiriša. 

Kartais darbas yra sunkus, siela kenčia dėl nemalonių 
susitikimų, skausmingų santykių, pažeminimų ir priešišku- 

mo. Kadangi užmiršo save, ji nebekreipia dėmesio į tai, dėl 
ko kenčia, kas žemina ar verčia apsimarinti. Ji gyvena nebe 
sau, bet Mokytojui. 


Ji nepaiso neteisybės, pažeminimo, jai rodomos pa- 
niekos. Kaip ji galėtų visa tai pastebėti, jei nebepriklauso 
sau? Ji ramiai dirba Dievo šlovei skirtą darbą, net jeigu jį 
atliekant yra plūstama ir persekiojama. 


Pasauliui, kuris vadovaujasi apgaule ir egoizmu, to- 
kios sielos paprastumas ir nesavanaudiškumas dažnai ke- 
lia didelę nuostabą. Kartais žmonės tiesiog nori išnaudoti 
tokios sielos tiesumą ir vaikišką atvirumą. Jie stato sielai 
kilpas ir piktnaudžiauja jos atvirumu. 

Bet paprasta siela savo akyse yra niekas. Ji užmiršo 
save, todėl negali būti netikėtai užklupta. Reikalų turima 
ne su ja, bet su Dievu. Žmonės nori įvilioti į spąstus ne ją 
ir ne jai sukelti sumaištį, bet pačiam Dievui. 


Kryžiaus meilė 


Siela, kuri užmiršo save, veikia paprastai. Ji visada va- 
dovaujasi tik tyra intencija, o ne savimeile. 

Ji visada patenkinta Dievu, nesvarbu, ką Jis su ja be- 
darytų. 

Ji viskam abejinga: ligai ir sveikatai, nelaimei ir laimei, 
nesėkmei ir sėkmei, gyvenimui ir mirčiai. Kančia jai visuo- 
met yra Dievo pasiuntinys. 

Gyvo tikėjimo stokojantis žmogus negali matyti Jė- 
zaus, kuris prisidengia įvairiais šydais. Per savo gyvenimą 

Jėzus buvo tik keleto žmonių atpažintas kaip Mesijas. Po 
mirties ir prisikėlimo Jį ne iš karto atpažino sutrikę apašta- 
lai, netgi karšta meile deganti Marija Magdalena. 


Dabar, kai Jis kukliu pavidalu gyvena tabernakuliuose, 
Jo apsilankymas yra dar paslaptingesnis. Tik labai mylinti 
ir budinti siela atpažįsta Mokytoją, kai Jis apsilanko. Jis at- 
pažįstamas iš kryžiaus, kurį neša ant savo pečių. 


Taip, Jis niekada nesiskiria su šiuo mielu kryžiumi, kuris 
išgelbėjo pasaulį, ir nori jį duoti panešti savo draugams. 


Mielos sielos, jeigu artinasi kančia, sakykite: „Jėzus at- 
eina“ ir tuojau skubėkite Jo pasitikti, neleiskite Jam suklupti 
po savo našta. Ištieskite rankas, pasiūlykite savo petį ir pa- 
dėkite Jam nešti šitą naštą. Nes Jis ateina pas jus, kad Jam 
pagelbėtumėte. Nesistebėkite jums siunčiamų kryžių gau- 
sumu ir įvairumu. Nemalonumai, slaptos dvasinės kančios, 
persekiojimai, nesėkmės, turto arba gero vardo praradimas, 
sąžinės baimės, kūno negalavimai: visa tai yra Jėzaus kryžiai, 
kuriuos reikia priimti. „Jei kas nori eiti paskui mane, tepasii- 
ma savo kryžių ir teseka manimi“ (Mt 16, 24). 


Ir kur Jėzus nuves sielą? Jeigu siela ištikima, ji palydės 
Ji į Kalvariją. Ten ji bus prikalta prie kryžiaus ir numirs. Ir 
Jėzus jai pasakys: „Mažas grūdeli, aš įbėriau tave į žemę, 
kad ten numirtum ir supūtum. Bet kai apmirsi, iš tavęs 
išeis nauja gyvybė. Iš tavęs išaugs nauja atžala, ir taip tu vėl 
gyvensi vaisingai.“ 


Kryžiaus paslaptis! Taigi, reikia numirti, kad gyven- 
tum! Tikėjimas man apie tai kalba, mano protas leidžia 

tai suvokti, visa gamta rodo tokius pavyzdžius. Kad kuo 
nors tapčiau, turiu tapti nieku, užmiršti save, būti įmestas 
į žemę ir ten numirti. 


"Taip, aš noriu būti tuo į žemę įbertu kviečio grūdeliu. 
Jaučiu, kad Jėzus yra mane ten numetęs. Mano gyvenimas 
bėga ir atrodo bergždžias. Dievo duotos jėgos nyksta atlie- 
kant ne didelius ir šventus darbus, bet veikiant priverstinai 
ir tariamai, be tikslo. "Tai kapas. "Tai mirtis. Bet ar tai svar- 
bu? Jėzus budi prie manęs. Jeigu Jam patiks, iš manc kapo 
kils gyvybė bei vaisingumas, ir tada mano misija žemėje 
bus atlikta. 


Vien tik Dievas 


Mylima siela, tu priklausai nuo Dievo visuose reika- 
luose. Visos tavo gyvenimo smulkmenos yra Jo rankose. 
Jis turi aukščiausias nuosavybės teises į tave. Tu egzistuoji 
tik per Jį ir gali gyventi tik Jam ir pagal Jo valią. Ar nėra 
teisinga, kad Jis yra visų tavo veiksmų, norų, minčių ir viso 
to, kas esi ir ką turi, centras? Ar nėra teisinga, kad prieš Jį 
tu išnyksti ir save užmiršti? 


O Jėzau, koks keistas perversmas nustatytoje tvarkoje! 
Kiekvienas protingas kūrinys nori užimti Dievo vietą, tap- 
ti centru ir priversti visus kūrinius, netgi patį Dievą, suktis 
aplink jį. Satelitai nori užimti saulės vietą, smiltelė įsivaiz- 
duoja galinti būti kalnu, o vandens lašas noti pripildyti jūrą. 

Koks visuotinis žmonių mąstymo iškrypimas! Kas 
galėtų išvardyti visus tavo paklydimus? Protas padarytas 
dievu; jis užėmė Dievo sostą ir įsakė šlovinti save patį. Jis 

paskelbė savo teises į Dievą ir nurodė Jam Jo pareigas. 
Jis suteikė žmonėms laisvę, atiduodamas juos šėtonui. Jis 
įkūrė lygybę, bet kartu ir paklusnumą tironams, jis skelbia 
brolybę, bet naikina meilę. 


Ką padarė šita masinė puikybė, tą kiekvieną dieną 
daro kiekvieno žmogaus pasipūtimas. Žmogus užmiršta, 
kad yra niekas, kad iš esmės yra priklausomas, kad gyvena 
tik Dievui leidus ir turėtų gyventi tik Jo garbei. Jis svajoja 
apie savo didybę, vaizduojasi esąs nepriklausomas valdo- 
vas ir nori primesti savo valdžią visai aplinkai. Jis įžūliai 
atsisako paklusti amžinajam Dievui ir Kūrėjui, kuris reika- 
lauja jo nuolankumo. 


„Klausykitės, dangūs, išgirsk, žeme, nes Viešpats kal- 
ba: „Užauginau, išauklėjau vaikus, o jie sukilo prieš mane! 


Jautis pažįsta savo savininką ir asilas žino savo šeimi- 
ninko ėdžias; tik Izraelis nežino, mano tauta nesupranta“ 
(Iz 1, 2-3). 


O, kaip giliai nuodėmė pažeidė vargšę žmogaus pri- 
gimtį! Jis svajoja tik apie nepriklausomybę, šlovę, pramo- 
gas bei turtus, nors prigimtis ir malonė kalba tik apie nuo- 
lankumą, savęs išsižadėjimą, neturtą. 

Dievas apsupo žmogų mirties simboliais, kad jis juose 
ieškotų tikrojo gyvenimo. 

Visi jo ausį pasiekią balsai kalba apie savęs užmiršimą, 
jei jis nori pasiekti tikrą šlovę. Visi takai, kuriais jis vaikš- 
čioja, per tamsą veda į šviesą. Išorinė aplinka ir vidinis bal- 
sas primena apie šitą nieką, iš kurio jis sukurtas. 

Jis mato, kaip kūnas silpsta ir kiekvieną dieną vis la- 
biau linksta į kapą. Pamažu jo širdis šąla nuo egoizmo ir 
nyksta nuo ledinio melo bei veidmainystės dvelksmo. Jis 
mato, kad jo jaunystės planai virto neišsipildžiusiomis sva- 
jonėmis. Jis tariasi esąs laisvas, gerbiamas, mylimas ir įta- 
kingas. Liūdna tikrovė parodo, kad jis priklauso nuo įvykių 
ir yra savo paties vaizduotės žaislas, gobšumo bei egoizmo 
auka. Viskas jam primena, jog yra be galo mažas, lyg ne- 
reikalingas šiam pasauliui; viskas jį ragina užmiršti save ir 
tapti mažu. 

O, kad siela suprastų tai, ką išgirdo, ir per tobulą nuo- 
lankumo aktą sugrįžtų į savo pradžią. Ji gi yra niekas. Kokia 
ji būtų laiminga, didinga ir laisva, jei galėtų visiškai atstatyti 
puikybės sugriautą tvarką! 


Meilė viską palengvina 
Mintis apie savęs užmiršimą gąsdina daugelį sielų. Jos 


nesupranta, kaip galima mylėti kryžių, ieškoti pažeminimo 
ir trokšti paniekinimų. 


"Taip yra todėl, kad jos nesuvokia šventos meilės esmės. 


Be meilės visas religinis mokslas yra beprasmis. Be 
meilės nėra savęs atsižadėjimo, tik bjaurus egoizmas, jusli- 
niai geiduliai ir puikybė. 

Bet meilės vadovaujamos, sunykusios dvasios ir paže- 
mintos širdys atgauna kilnumą. 

Vien tik šventa meilė veda širdį, padeda jai išveng- 
ti klaidų ir pašalina bet kokią netvarką. Prieš egoizmą ji 

pastato altruizmą, prieš puikybę — nuolankumą, prieš ais- 
tringą garbės ir pramogų troškimą — apsimarinimą ir savęs 
atsižadėjimą. 

Kiekvienas žmogus, net jei jis labai žemai nupuolė, 
turi išlikusių ankstesnės didybės pėdsakų. Jis aistringai sie- 
kia trumpalaikės šlovės, tuščios garbės ir laikinųjų turtų, 
nes argi jis nesukurtas tam, kad būtų be galo gerbiamas ir 
turėtų palaimingų gėrybių? 


Jis myli malonumus ir atkakliai vaikosi pramogų. Argi 
jis neturi teisės į nesibaigiančius džiaugsmus ir nesudrums- 
čiamą laimę? 


Jis vengia skausmo, niekina kančią ir nekenčia darbo. 
Argi jam nėra skirta amžinoji ramybė ir neapsakoma laimė? 


Jis bijo nuo ko nors priklausyti, nekenčia vergijos, 
priešinasi smurtui. Argi jo kraujagyslėmis teka ne karališ- 
kas kraujas? Juk jis yra Dievo vaikas, sukurtas vadovauti. 

J Jis y Ė 


Duokite šiam žmogui meilę ir jis taps didvyriu bei 
šventuoju. Meilė yra neįveikiamas magnetas, sutraukiantis 
visas sielos jėgas. Tie, kurie priešinasi bet kokiam suvieni- 
Jimui, pagaliau pasiduoda jos vadovavimui. 


Ambicijos ir garbės troškimas jai veikiant virsta karš- 
tu uolumu dėl Dievo garbės. Norą pramogauti pakeičia 
karštas troškimas suteikti Jėzaus širdžiai džiaugsmo. Siela, 
meilės išlaisvinta iš bet kokių pančių, tampa laisva kaip ka- 
ralienė, kurią pavergia tik meilė. Baiminga širdis, bijojusi 
skausmo ir kančios, įgyja troškimą atsiduoti, pasiaukoti ir 
užmiršti save. 

"Taip, tokia yra meilės galia! Ji stipri kaip gerai organi- 
zuota kariuomenė. 


Kur slypi kariuomenės vado jėga? Entuziazme, kuriuo 
jis sugeba uždegti kareivius. Ką tik suburta kariuomenė yra 
tik padrika žmonių masė. Visi šie kareiviai turi tik bendrą 
uniformą, energiją ir kovos dvasią. Bet pagal kokią meto- 
diką ir su kokiu priešu jie privalo kovoti? 

Jei vadovauti stoja gabus ir mylimas karvedys, kuris 
juos išrikiuoja, tada atsiranda kovinga kariuomenė. Pa- 
traukti nenugalimos jėgos, jie susiburia apie vienintelį cen- 
trą. Jų valia paklūsta jo įsakymams ir, būdami ištikimi savo 
karvedžiui, jie kausis iki mirties. 

Kas juos pavergė ir įkvėpė? Entuziazmas, pagarba ir 
meilė karvedžiui. 

Siela, kuri kovoja dėl šventumo, turi sekti šiuo pavyz- 
džiu. Joje šėlsta ir verda nenugalimos aistros, pavojingos 
jėgos. Jeigu valia nevadovaus, jos sukils prieš širdį. Kaip 
galima jas suvaldyti? Duodant mylimą vadą, kuris jas pa- 
vergtų ir pripratintų prie tvarkos — Jėzų Kristų. 

O Jėzau! Statyk savo sostą mano širdies vidury, tada 
visos mano galios bus sužavėtos Tavo grožybės ir nusi- 
lenks "Tau. Jas sužavės Tavo gerumas, Tavo švelnumas su- 
pančios saldžiais pančiais ir suteiks ramybę prie Tavo Šir- 
dies. Perkeistos Tavo dieviškosios galios, jos taps jėgomis 
gėrio tarnyboje ir kels siaubą pragarui. 


One, šlovės vertas Mokytojau, man nereikia sunaikin- 
ti savo prigimties, aš tik turiu atiduoti ją Tau. Tavo meilė ją 
persunks ir pakeis. 

Mylėti Tave, galvoti tik apie Tavo meilę: tai veiksmin- 
gas būdas savęs atsižadėti. Pasiimk visą mano sielą, nepa- 
lik man joje nė vienos vietelės, tada kaip Nojaus balandis 
būsiu priverstas sugrįžti ant Tavo rankos ir įeiti į Tavo die- 
viškosios Širdies arką. 


Tėviškas Dievo rūpinimasis 


Žemėje nėra nieko palaimingesnio už gryną meilę, vi- 
siškai laisvą nuo bet kokios savimeilės. Norėdami surasti 
tokią meilę, turėtume ieškoti dviejų sielų, kurių tyrumo 
niekada nesuteršė jokia nuodėmė. 


Sielą apima liūdesys mąstant, kad tokios draugystės 
žemėje negalima rasti. Bet vis tiek širdis svajoja apie tokią 
meilę ir nenuilstamai jos siekia. Jos negali sustabdyti jokie 
nepasisekimai. Ar tokia graži, švelni ir dangiška draugystė, 
kurios mums galėtų pavydėti net angelai, tikrai galima? 


O Jėzau, mano širdis sudreba iš laimės. Tokia karšta, 
išsiilgta meilė egzistuoja! Tavo širdžiai ji gerai žinoma ir 
taip pat žinoma tūkstančiams tyrų širdžių. Man netgi at- 
rodo, kad mintis apie tokią kūrinių meilę "Tau davė jėgų 
iškentėti grubius plūdimus ir niekšišką išdavystę. 

Šios palaimingos draugystės patrauklumas glūdi tame, 
kad ji yra abipusė, kad draugas gyvena ne sau, bet savo 
draugui, kad jis apleidžia ir užmiršta save tam, kad rūpin- 
tųsi tik draugu. 


Sieloje tokia nesavanaudiška meilė susiformuoja pa- 
mažu. Jėzus ją vysto, valo nuo bet kokių savimeilės prie- 
maišų. Jokie sunkumai negali sustabdyti šio darbo. Jis yra 

Jo mėgstamiausias užsiėmimas. Jėzus žino, kad praeis daug 
metų, kol Jo pastangas vainikuos sėkmė. 


Bet ši Jėzaus meilė nuo pat pradžių yra tobula. Kai tik 
siela atsiduoda Jam, Jis irgi atsiduoda jai visiškai ir besą- 
lygiškai. Jis ne tik dovanoja save, bet taip pat paima savo 
žinion visus sielos rūpesčius. 


Kiekvienam silpnam ir bejėgiam žmogui Dievas čia, 
žemėje, parūpino regimą globą. Jis pavedė Katalikų Baž- 
nyčiai rūpintis krikščioniška bendruomene. Todėl mes 
nepatiriame tokios negalios, nežinojimo ar klaidos, kuriai 
suvokti nebūtų pagalbos, išgijimo vaistų. 


Jėzus rūpinasi kiekviena siela tiek pat ar net dar labiau, 
nei visa visata. Argi galima pasakyti, kad silpna ir apleista 
siela nesirūpina jokia širdis? Ne, gerasis Mokytojau, to nie- 
kada nebus, nes "Tavo meilė neleidžia net tokios prielaidos. 


Kas nutinka, jeigu siela laisva valia pasirinko neturtą, 
jeigu ji, kilnaus „kvailumo“ vedama, sudėjo visas gėrybes į 
"Tavo rankas, sau pasilikdama tik viena — gyventi tik meile 
Tau? Ir kaip Tu ja rūpinsiesi, jeigu ji, paklususi Tavo kvieti- 
mui ir prašymams, atsižadėjo bet kokios kūrinių pagalbos! 


Jeigu Jėzus pamilsta kūrinį tokia saiko nežinančia mei- 
le, tada Jis panaudoja ne tik savo širdį, Jis panaudoja savo 
garbę. Be to, ar nėra daugiau nei teisinga, kad Jis taptų 
viskuo sielai po to, kai ją suviliojo savo nukryžiuota meile 
ir atėmė iš jos viską, ką ji turėjo? 


Miela siela, nežiūrint gal jau pasiektų aukštumų, tu dar 
nieko nesupranti apie švelnumą Jėzaus, kuris atidavė tau 

savo širdį, pasiimdamas tavąją. Nepaisant tavo intymumo 
su dieviškuoju Mokytoju laipsnio, tu dar gyveni po paslap- 
ties šydu, tikėjimo pavėsyje. Jėzus tik danguje parodys, kas 
Jam buvai žemėje ir kas būsi visą amžinybę. 


Jeigu šiandien girdi Mokytojo balsą, kuris tave kviečia 
save užmiršti, tada nedelsk, nenorėk praskleisti paslapties, 
bet su dieviškąja Motina paprastai pasakyk: ,„Teesie man 
pagal Tavo žodį.“ 


Nuola? galvok apie mane 


Kuo didesnę pažangą siela pasiekia tobulume, tuo 
paprastesnis tampa jos dvasinis gyvenimas. Galų gale jis 
telpa į žodžius, Jėzaus pasakytus savo ištikimai sužadėti- 
nei: „Prisimink mane, ir aš tave prisiminsiu.“ Vadinasi, aš 
galvosiu apie tavo garbę, sveikatą, laikinąją gerovę, amži- 
nąjį išganymą, tobulumą bei šventumą. Jėzus viską žino ir 
nieko neužmiršta. 


Jeigu Jis pareikalauja tokios didelės aukos — visiško sa- 
vęs atsižadėjimo, tada pagalvoja ir apie nepatogumus, ku- 
rie iš to galėtų kilti. Siela turi tik paklusti ir visai nesirūpinti 
ateitimi. 

Vargšę našlę iš Sareptos buvo ištikusi didelė bėda, kai 
sutiko pranašą Eliją. Ji ruošėsi suvalgyti paskutinį maisto 
atsargų likutį ir tada su sūnumi numirti iš bado. Vis tiek 
ji atidavė prašančiam svetimam žmogui paskutinį duonos 
gabalėlį. Žmogišku požiūriu tai buvo neprotinga, bet Die- 
vo akyse — išmintinga. Taip ji išprovokavo Dievą padaryti 
stebuklą. 

Paprasta siela visuomet taip elgiasi su Dievu. Ji galvoja 
tik apie savo luomo pareigas. Jai nebūdingas gudrus išskai- 
čiavimas, išsisukinėjimas ir apsimetinėjimas. Bet Dievas 
rūpinasi vietoj jos. Gudrumas ir melas negali jai pakenkti. 
Kartais gudrumas galvoja, kad paprastą sielą tikrai laiko 
savo tinkle. Bet taip nėra. Nenumatytas įvykis, net vienas 
žodis ar mostas išardo pinkles. 


Jėzus sakė savo mokiniams: „Kai jie ves jus į sinago- 
gas pas viršininkus ar vyresnybes, nesirūpinkite, kaip ginsi- 
tės ar ką atsakinėsite, nes Šventoji Dvasia tą pačią valandą 
jus pamokys, ką kalbėti“ (Lk 12, 11). 


Apaštalai tikriausiai niekada nebūtų pamokslavę, jei- 
gu apaštalinės karjeros pradžioje būtų galvoję apie savo 
drąsaus sumanymo pasekmes. Jie neturėjo perspektyvos 
sėkmingai įpiršti Nukryžiuotojo mokslo, o vargų pabaigo- 
je jų laukė kankinimai, kančios ir mirtis. 

Bet jie, ilgai nesvarstydami ir nesibaimindami, ėjo ten, 
kur vedė Dievo Dvasia. Jie gavo įsakymą pamokslauti, 
todėl pamokslavo tvirtai tikėdami, kad Dievas pasirūpins 
visu kitu. Ir tai Jis atliko nuostabiu būdu. 


Jėzus ne tik rūpinasi vaikiškos sielos gerove, Jis taip pat 
pataiso tai, ką jos nežinojimas arba neatsargumas sugadina. 
Nėra tokio gabaus žmogaus, kuris bent kartą nebūtų sukly- 
dęs ir pasukęs rizikingu keliu. Pasaulietiškiems žmonėms 
tokie neprotingi poelgiai yra gilios kančios ir skausmingų pa- 
žeminimų priežastis. Jiems pavydintiems tai suteikia progą 
piktai pasišaipyti ar priimti žiaurius sprendimus. Bet Dievui 
jie suteikia progą pažeminti išdidžiuosius ir juos pataisyti. 

Tačiau Dievo elgesys su paprasta siela kitoks. Jis lei- 
džia sielai padaryti ir neprotingų dalykų, — kiekvieno šven- 
tojo gyvenime galima rasti tokių pavyzdžių, — bet, kad ir 
kokie klaidingi bebūtų, jie neturi blogų pasekmių arba net- 
gi suteikia progą daug reikšmingesniam geram darbui. 


Siela nieko nepraranda, jeigu atiduoda Dievui savo 
rūpesčius. Kai Petras atpažino ant ežero vandens pasiro- 
džiusį Išganytoją, pagautas kilnaus savęs užmiršimo jaus- 
mo sušuko: „Viešpatie, jei čia tu, liepk man ateiti pas tave 
vandeniu“ (Mt 14, 28). 


Būdamas staigios prigimties, Petras nesvarstydamas 
ėmė eiti vandeniu. Pamatęs grėsmingai besiartinančią vėjo 
sukeltą bangą, Petras pamiršo Mokytoją, kuris viską gali. 
Jis pradėjo galvoti apie save, savo bejėgiškumą; jis suabejo- 
jo ir pradėjo skęsti. Laimei, ten buvo Jėzus ir jį išgelbėjo. 


Evangelijoje galima matyti, kad Jėzus visuomet apgina 
silpnuosius ir apšmeižtuosius, jeigu jie yra atgailaujantys 
nusidėjėliai. Kai tik siela Jam kokiu nors būdu parodo pa- 
sitikėjimą, Jis įsipareigoja ją ginti. 

Prieš savo mokinius Jis gina motinas, besiveržiančias 
prie Jo su savo vaikais. Prieš pavyduolius Jis gina naują at- 
sivertėlį Zachiejų, kuris, nebijodamas pajuokos, lipa į medį, 
kad pamatytų praeinantį Jėzų. Jis paima savo globon sve- 
timautoją, sugėdina veidmainius jos kaltintojus ir paleidžia 
ją laisvą bei atsivertusią. Minia paskui Jį atseka į dykumą, 
nepasiėmusi maisto kelionei. Jis neišleidžia jos į namus al- 
kanos. Jo mokiniai, kankinami alkio, šabo dieną laukuose 

nusidėjėlę Magdaleną. Kaip Jėzus mylėjo šitą atgailautoją! 
Kaip Jis ją gynė nuo jos šmeižėjų! Argi jai nebuvo ypač 
reikalinga globa? Juk su savo meile ji nė kiek nesislapstė. 
Vienos žymiausių Magdalos šeimos dukra, žinoma 
kaip viešoji nusidėjėlė, nė su vienu žmogumi nekalbėjusi 
apie savo vidinį pasikeitimą, prie Jėzaus kojų atlieka stebė- 
tiną nusižeminimo aktą, už kurį pasaulis ją apkaltins eks- 
travagantiškumu. Ji ateina į svetimus namus, įeina į pokylio 
salę, nustebina svečius ir padaro gėdos namų šeimininkui. 


Marija Magdalena, kaip mažai tu rūpiniesi visais tais 
dalykais, kadangi čia yra Jėzus, kuris tavęs laukia prie savo 
kojų. Mokytojas tave užstos. 


Be abejo Jėzus tai padarys. Vėliau Jis ją gins prieš 
Mortą, kuri norės ją atplėšti nuo Mokytojo kojų ir sutrik- 
dyti palaimingą ramybę. Jis ją taip pat gins prieš Judą, ku- 
ris ją apkaltins išlaidumu. Taip, Jis padarys dar daugiau. 
Jis padarys, kad jos išteisinimas būtų įrašytas į Šventąsias 
Knygas ir visur, kur bus skelbiama Evangelija, taip pat bus 
papasakota ir pagirta kvailystė iš meilės, kurią Marija Mag- 
dalena sugalvojo, kad patiktų Mokytojui. 


Ištikima siela, atsiduok Išganytojui ir užmiršk save. 
Jėzus už tave galvos ir viskuo rūpinsis. Niekas negalės 
pasakyti, kad suvargusi ir silpna siela, kuri bėgo pas Jį, 
būtų Jo atstumta. „Ateinančio pas mane aš neatstumsiu“ 


(Jn 6, 37). 

III skyrius 
Šventas pasiaukojimas 


Aukoti save 


Visiškai atsiduoti Dievui — vadinasi dovanoti Jam 
save karštos meilės aktu. Geros valios siela atliko šį aktą 
dvasinio gyvenimo arba atsivertimo pradžioje. Tada ji kar- 
todavo jį kiek galima dažniau maldoje ir darbe, liūdesyje 
ir džiaugsme, tamsoje ir apšvietime, aplankius vidiniams 
išbandymams ir dieviškajai paguodai. Pamažu meilė vis- 
ką apėmė, sušildė, išdegino ir nuvalė. Ji plėtėsi kaip viską 
ryjanti ugnis, naikindama nuodėmes, blogus palinkimus, 
netobulumus, skverbdamasi į sielos dugną ir užkurdama 
didžiulį gaisrą, kurio negali užgesinti jokios žmogiškos jė- 
gos ir kuriame siela sudegs pati kaip šventos meilės auka. 

Kas visiškai atsiduoda Dievui, tas turi užmiršti save, 
kad galvotų tik apie Tą, kuriam atsidavė. Tada dieviška mei- 
lė užvaldo sielą, pastato ten savo sostą ir pamažu išvaiko bet 
kokias nereikalingas mintis. Kai pagaliau siela pasidavė mei- 
lės valdžiai, tada ji turi atsižadėti savo pačios naudos, reikalų, 
rūpinimosi ateitimi ir pavesti Dievui rūpintis viskuo. 

Kas dovanoja save Dievui, tas turi visiškai pasiaukoti 
Jo reikalams, skirti visas savo jėgas kilniausių ir švenčiausių 
idealų tarnybai, narsiai priešintis Jėzaus priešams ir viso- 
mis įmanomomis priemonėmis skleisti dieviškojo Moky- 
tojo karalystę. 

Mylėti, užmiršti save, aukotis — tai yra atsidavimas 


Dievui, tai yra tobulumas. 

Koks idealus ir be galo brangus gyvenimas, kurio 
mums galėtų pavydėti net angelai. 


Ar galėtų vargšui mirtingajam būti paskirta gražesnė 
lemtis už užduotį aukotis už kitus užmirštant save patį, 
kad galėtų kuo labiau myli Jėzų; mylėti užmiršdamas save 
ir aukodamasis? 


Kas aukoja save, tas turi Išganytojui dovanoti savo gy- 
venimą, aukoti Jam visas kūno jėgas, visą širdies ilgesį ir 
karštumą, visą valios jėgą, visą proto šviesą ir galias. 


Kas aukoja save Dievui, tas perduoda Jam visas nuo- 
savybės teises į savo paties būtybę, prašydamas ją naudoti 
tada, kada Jam patiks ir taip, kaip Jam patiks, ją naudoti 
darbui arba kančiai, veiklai arba poilsiui, vargui, apsimari- 
nimams arba pasninkui taip, kaip reikalauja Jo garbė. 


Kas nori aukoti save, tas turi visuomet būti Jo žinioje, 
bet kur, kur Jis sielą pašauks: arba už vienuolyno sienų, 
kad keltų maldaujančias rankas į dangų, arba į viešąsias 
aikštes, į triukšmingą minią, kad primintų išsiblaškiusiam 
pasauliui apie nepaprastą šio gyvenimo rimtumą, arba į 
pagoniško krašto dykynę, kad skelbtų vargšėms mirties 
ūksmėje tūnančioms sieloms Gerąją Naujieną, arba net- 
gi į kuklią dirbtuvę, triukšmingą gamyklą, vargšų trobelę, 
kad ten savo veido prakaite pelnytų visai šeimai kasdienę 
duoną ir nenuilstamu darbu bei dorovingo gyvenimo pa- 
vyzdžiu stiprintų aplinkinių širdis. 


Kas dovanoja save besąlygiškai, tas atiduoda savo jau- 
nystę, sveikatą, laiką bei turtą, kad paguostų nelaimingus, 

pamokytų nežinančius, slaugytų ligonius, maitintų varg- 
šus, gelbėtų geidulių aukas, padėtų našlaičiams ir taisytų 
nesuskaičiuojamas žmonijos blogybes. 


Kas aukojasi visiškai, tas skleidžia pasaulyje tiesos, 
gėrio ir grožio karalystę, tas trokšta įgyvendinti tarp tau- 
tų meilę ir sutikimą, tas ieško būdų, kaip suartinti žmonių 
širdis, kad jos susivienytų Jėzuje Kristuje, tas stengiasi 
skleisti visuomenėje teisėtumo ir teisingumo dvasią, ko- 
voti su klaida, nesvarbu, kokia forma ji pasirodytų. 


Aukoti save — vadinasi domėtis klasių, kurioms yra 
atimtos teisės, likimu, mažinti jų materialinį, dvasinį bei 
moralinį skurdą, dirbti darbininkų klasės būviui pagerinti, 
ieškoti būdų slopinti priešiškumui tarp turtingųjų ir varg- 
šų, darbdavių ir darbininkų. 

Aukoti save galiausiai reiškia būti visuomet pasiruo- 
šusiam, atsižvelgiant į savo profesiją, laiką bei priemones, 
padėti gėriui siekti pergalės, kovoti su klaida bei nuodėme, 
jungti žmones per tarpusavio meilę, vesti visus po švelniu 
tiesos jungu prie Jėzaus, mūsų vienintelio Mokytojo, am- 
žių Karaliaus, kojų. 


Kokia nuostabi veikimo dirva mylinčiai sielai! Kokia 
kilni užduotis mylinčiai širdžiai! 
Dievo vadovavimas 


Išorinių aukos gyvenimo darbų įvairumas dosnioms 
sieloms kelia didelį pavojų. Jis padalija laiką ir jėgas tūks- 
tančiams įvairių užsiėmimų. 

Paprasta siela, kuri visiškai atsidavė Jėzaus meilei, šito 
pavojaus gali lengvai išvengti. 


Kiekviena akimirka kaip dangaus pasiuntinys jai at- 
neša užduotį. Ji turi atlikti ją punktualiai, neskubėdama ir 
netinginiaudama. Šitame atsidavime Dievo reikalui ji mato 
savo pagrindinę pareigą, kurios negali išstumti jokia kita. 


Su ramiu ir tyliu atkaklumu siela ištikimai laikosi tokio 
gyvenimo būdo. Ar tai nėra geriausias būdas įrodyti Die- 
vui savo meilę? Ir taip siela gyvena kukli ir nežinoma. Kas 
galėtų įtarti, kad po tuo nuolatinio sttopumo šydu slepiasi 
karšta ir liepsnojanti meilė Dievui? 


O Jėzau, kaip klystama manant, kad reikia didelių did- 
vyriškų veiksmų, aukštų garbingų vietų, neįprastų sąlygų, 
ypatingų gabumų, palankios aplinkos tam, kad galėtum 
būti Tau ištikimai atsidavęs! Ne, tikras gyvenimas, tobu- 
liausias atsidavimas yra kuklus ir paslėptas, bet dabartinei 
pareigai visiškai paaukotas gyvenimas. 


Kokios apakusios sielos, niekinančios paprastus ir 
kuklius kasdienius darbus bei pareigas, kurių pilnas mūsų 
gyvenimas! 


Žmonės siekia garbės, populiarumo ir valdžios. Jie su 
nuostaba gėrisi tais įtakingais žmonėmis, kurie žavi mi- 
nią iškalbingumu, dirba didžius artimo meilės darbus, yra 
kviečiami į pasaulio didžiųjų pasitarimus ir jau vien savo 
garsiu vardu teikia Bažnyčiai šlovę. 


Bet aš, gerasis Mokytojau, daug labiau gėriuosi tomis 
didvyriškomis sielomis, kurios, ištikimai atlikdamos nedė- 

kingą bei vargingą darbą, nesulaukdamos pritarimo bei pa- 
drąsinimo, išlieka kuklios ir nepastebimos. 


Dievui pasiaukojusios sielos veikimo laukas yra kas- 
dienės pareigos, momento, gyvenimo situacijos ir profesi- 
jos padiktuoti užsiėmimai. Jeigu ji ištikima, tada Viešpats 
kartais padidina jos veikimo lauką. Jis jai liepia atlikti reikš- 
mingesnius ir didesnius darbus. Sielos pareiga yra ramiai 
laukti Dievo nurodymo. 


Jeigu Jis jau auštant pakviečia į savo vynuogyną, tada ji 
yra pasirengusi ir džiaugsmingai paklūsta. Jeigu Mokytojas 
pakviečia tik vienuoliktą valandą, ji vis tiek patenkinta. Tai 
yra ženklas, kad Dievui jos tarnyba anksčiau buvo nereika- 
linga. Jeigu Jis jos visai nepakviečia, tokia Jo valia; tai yra 
patikimas ženklas, kad Jis nori jai duoti laiko kontemplia- 
cijai. Jis yra Viešpats, vien Jam priklauso parinkti tinkamas 
Jo garbę didinančias priemones. 


Reikia paklusti Dievo įkvėpimams ir stengtis nepri- 
mesti Jam savo tarnybos. Šv. Vincentas Paulietis labai sėk- 
mingai atliko stebėtinai daug darbų nelaimingiems pa- 
remti: vaikų mokymui, apleistų sielų religiniam švietimui, 
Dievui pasiaukojusių sielų dvasinei pažangai. Bet vis tiek 
jis dažnai sakydavo: „Prieš pradėdamas kiekvieną darbą, 
aš visuomet laukiu, kol dieviškoji Apvaizda žengs pirmąjį 
žingsnį.“ Šita besąlygiška priklausomybė nuo Dievo valios 
yra labai svarbi. 


Bet kai Dievas aiškiai parodo savo valią, tada siela ne- 
bedelsia. Ji džiaugsmingai atsiduoda ir besąlygiškai auko- 
jasi. Ji atsisako, jei reikia, savo vienatvės meilės, kuklaus ir 

paslėpto gyvenimo. Ji nesiekia nei šlovės, nei minios palan- 
kumo, nei pagarbos, nei įtakos. Ji nieko neieško, bet taip 
pat nieko nebijo, kai tik Dievas jai atskleidžia savo valią. 


Ji neseka tomis nedrąsiomis, bailiomis sielomis, kurios 
dėl klaidingo nusižeminimo praleidžia galimybę padaryti 
gera, netgi jei Dievas ją siūlo. Jei paklusnumas reikalau- 
ja, ji užsispyrusiai neatsisako net garbingos vietos tuo 
pretekstu, kad nesugebės eiti tų pareigų arba kad labiau 
mėgsta uždarą gyvenimą. Ji neatsisako bendrauti su pasau- 
liu, su šios žemės didžiūnais bei galiūnais, įgyti autoritetą, 
kai sąlygos to reikalauja, nors galėtų bijoti prarasti savo 
paprastumą ir ramybę. Ji labai gerai žino, kad šiuo atveju 
atsisakymas atneštų nuostolį Dievo reikalui, o patogumo 
ieškojimas jam pakenktų. 


Meilės įrodymas 


Jėzus, atėjęs į šį pasaulį, neišmokė nieko gražesnio nei 
atsidavimas Dievui. Šita maža gėlė — jeigu būtų galima ją 
taip pavadinti — pražydo ant Golgotos, kryžiaus papėdėje, 
žemėje, permirkusioje Jėzaus krauju. Nuo tada ji neišnyko 
nuo žemės paviršiaus. Jėzaus draugai ją saugo ir rūpestin- 
gai prižiūri. Jie žino, kokioje dirvoje ji mėgsta įleisti šaknis, 
ir pažįsta ją maitinančius syvus. Jie labai gerai žino, kad 
ši gėlė bijo atšiauraus egoizmo klimato ir puikiai jaučiasi 
šiltuose dieviškosios meilės kraštuose. Meilė Jėzui yra jos 
mėgstamiausia vieta, geriausia dirva. 


Pasakykite, uolios sielos, ar pažįstate šią gėlę? Ar jau 
gėrėjotės jos grožiu, uostėte jos kvapą? Ar nenorite pra- 

džiuginti Jėzaus, priimdamos ją į savo širdį, saugodamos 
ir prižiūrėdamos? 

Meilė ir atsidavimas yra dvi gėlės, pražydusios ant vie- 
no stiebo. Jėzus jas perkėlė iš dangaus sodo į mūsų nedė- 
kingą žemę. Čia jos įsišaknijo, išbujojo ir pradėjo daugin- 
tis. Jų randame ir turtingųjų gėlynuose, ir kukliuose vargšų 
darželiuose. Jų malonaus kvapo veikiamos visur pradėjo 
skleistis nuostabios dorybės: savęs atsižadėjimas, nuolan- 
kumas, aukos dvasia, švelnumas, kantri meilė artimui. Vi- 
sur žemėje buvo įsteigtos ligoninės, prieglaudos, slaugos 
namai, mokyklos, vaikų darželiai, našlaičių namai. Juose 
dirba nesuskaičiuojama daugybė brolių ir seserų. 


Veltui tikėjimo skaldytojai, klaidatikiai ir laisvamaniai 
bandė ugdyti šias dvi kilnias meilės ir atsidavimo dorybes. 
Jie nesugebėjo, nes norėjo atlikti meilės darbus, paneigę 
meilę. 


Jų rezultatai buvo panašūs į laboratorijų produktus, 
kuriems sukurti reikia sunkaus darbo ir išlaidų, bet jie yra 
tik varganas pamėgdžiojimas to, ką gamta duoda kasdien 
be jokių pastangų. 


Ne, nėra atsidavimo be meilės, kaip nėra meilės be 
atsidavimo. Retai kada atsidavimo gėlė įsišaknija nekrikš- 
čioniškoje dirvoje. 

Vešliai bujojančios egoizmo piktžolės iščiulpia pago- 
niškos dirvos syvus. Civilizacijos viršūnę pasiekusi seno- 
ji pagoniška visuomenė pagimdė tik siaubingas pabaisas: 
žiaurumą, ištvirkimą ir vergovę. 

Atėjo didingiausias laikas, kai Jėzus prikėlė vargšę 
žmoniją, skleidusią mirties puvėsių kvapą, kai Jis atėjo pa- 
mokyti tyros meilės ir nesavanaudiško atsidavimo. 


Didelis savimeilės valdžios troškimas 


Jėzau, Tu buvai žmonių karštai mylimas. Ir dabar dar 
yra daug tyrų širdžių, kurios Tave myli ir yra Tau atsidavu- 
sios iki mirties! 


Nepaisant to, širdis mėšlungiškai susitraukia iš lūde- 
sio ir skausmo. Argi uolių sielų skaičius kasdieną ne ma- 
žėja? Jėzaus armija nedidelė. Ar nematyti, kad jos gretos 
kasdieną vis retėja? Beširdė savimeilė nori užkariauti visą 
pasaulį. Savo nuodais ji jau užkrėtė visuomenę. Dabar ji 
nori įsiskverbti į šeimos gyvenimą, netgi į pačią Bažnyčią. 
Kur Jėzus dar ras meilės? Kiek daug pramogų troškimo, 
gobšumo, nežabotos prabangos, silpnųjų priespaudos, ne- 
laimingųjų ir vargšų paniekinimo! 


Aš matau tave niekinamą, šmeižiamą ir persekiojamą, 
tave, atsidavimo gėle, kurią Jėzus iš dangaus persodino tarp 
mūsų, kad suviliotum žmonių vaikus savo kvapu. Kaip tu 
gali kvėpuoti tuo egoizmo persmelktu oru? Nebekviesk 
mūsų laikmečio giminės, netekusios pagarbos bei meilės, 
džiaugtis tavo kvapu ir gėrėtis tavo grožiu. Jeigu tu never- 
tinama ir niekinama, tada suglausk lapus, uždaryk taurelę 
ir prašyk dangiškąjį Sodininką sugrąžinti tave į dangiškuo- 
sius sodus. 


Kartais pasaulyje pradeda viešpatauti nebe Jėzus, bet 
šėtonas. Tada Jėzus pasitraukia. Su Juo išnyksta meilė ir 

šviesa. Sielose didėja tamsa ir abejingumas. Kaip siaubin- 
gas vaiduoklis sugrįžta pagonybė, grasindama apsupti mus 
didele įkape. 


O Jėzau, pasigailėk mūsų. „Viešpatie, pasilik su mu- 
mis! Jau vakaras arti, diena jau besibaigianti...“ (Lk 24, 29), 
Vakaras jau artinasi ir siaubinga naktis mus gąsdina savo 
juodomis sutemomis. Viešpatie, pasilik sa mumis! 


Nekeršyk, gailestingasis Išganytojau, už mūsų nuola- 
tinį nedėkingumą. Nekeršyk apleisdamas mus. Maloniai 
pažvelk į labai mažą skaičių Tau likusių atvirų sielų ir leisk 
Tave suminkštinti. Jos besąlygiškai atsidavė Tavo meilei ir 
visur seka Tavimi iki mirties. Ar 'Tu jas atstumsi, Viešpatie, 
ar Tu jas apleisi sugrįždamas į dangų? Ne, mielasis Jėzau! 
Ir net jei liktų tik viena mylinti siela, Tu neatimtum iš mūsų 
savo gailestingumo. 


Šlovinimo vertas Mokytojau, šiandien aš ryžtuosi 
būti tikrai pasiaukojusi siela, visiškai atsidavusi Tavo mei- 
lei. Taip pat pasižadu atvesti Tau daug širdžių, kurios yra 
tyresnės ir labiau dega meile nei mano širdis. Jėzau, mes 
norime "Tave apsupti meile ir nebepaleisti. 


Apaštalavimas malda 


Jeigu siela dovanoja save Dievui, viskas joje kalba, 
viskas padeda jos gyvenimui tapti palaimingam: jos veiks- 
mai, malda ir pavyzdys. Viskas joje persunkta Dievo. Iš jos 
sklinda dieviškoji įtaka, kuri veikia ją supančias sielas. 


Paprasta tyros sielos malda daugiau gali pas Dievą nei 
tūkstančio vidutiniškų sielų aukos bei maldavimai. Vienai 

šventajai Jėzus pasakė: „Tavo draugai yra ir mano drau- 
gai. Aš myliu tuos, kuriuos tu myli. Tik prašyk ir padarysiu 
jiems gera.“ 


Kartais Dievas suteikia ištisoms tautoms ypatingą 
pagalbą, nepaprastų atsivertimo ir išganymo malonių. 
Kartais vienoje arba kitoje šalyje galima pastebėti malo- 
nės veikimą, kai pradedama ieškoti tiesos, kai atsiranda 
gilūs pokyčiai, staiga pasikeičia viešoji nuomonė religijos 
ir Bažnyčios naudai. Išoriškai niekaip negalima paaiškinti 
šitų perversmų. Priešingai, viskas tarsi paneigia mūsų spė- 
liojimus. Bet kažkokiame nuošaliame pasaulio kampelyje 
gyvena siela, kuri visiškai pasiaukojo Jėzaus meilei: ji mel- 
džiasi už visą žmoniją arba ypač už vieną tautą. Tai viską 
paaiškina. 

Vargas būtų pasauliui, jeigu nebeliktų šventųjų! Tada 
nebūtų galios, kuri sugebėtų sulaikyti dieviškąjį teisingu- 
mą. Tik paprasta maldaujanti širdis gali sušvelninti Jo rūs- 
tybę ir išmelsti Jį gailestingumo. 


Kadaise Dievas būtų dvidešimt kartų sunaikinęs žydų 
tautą, jeigu Mozė, „švelniausias iš žmonių“, nebūtų jos už- 
taręs. „Palik mane vieną, — sakė Viešpats savo ištikimam 
tarnui, — kad mano įniršis įsiliepsnotų ir juos sunaikinčiau, 
o iš tavęs padaryčiau didelę tautą“ (Iš 32, 10). Bet Mozė 
maldavo, atakavo Dievą savo prašymais, ir Dievas leidosi 
perkalbamas. 


Ištikimos sielos, kurios aukojatės Jėzaus meilei, mels- 
kitės už mus, nusidėjėlius! Melskitės už neištikimas tautas; 
melskitės už katalikiškas tautas, kurios atsižadėjo tikėjimo; 

melskitės už krikščionių vienybę! Melskitės už visą pasaulį, 
atakuokite Dievą. Jis jums nieko negali atsakyti! Tai kilnus 
būdas aukotis Visagalio tarnystėje. 


Siela sa malonumu turi pasiaukoti apaštalavimui mal- 
da; jis turi tapti jos misija. Ne visi gali pamokslauti, mokyti, 
palikti savo šeimą bei tėvynę ir eiti ieškoti paklydusių ave- 
lių, bet visi gali melstis. 


Yra sielų, kurios savo gyvenimą paskyrė tik apaštala- 
vimui malda ir užsidarė už vienuolyno sienų, kad galėtų 
jį atlikti kuo geriau. Ne visi gali pasekti šiais didvyriškais 
pavyzdžiais, bet visi gali širdimi ir valia paskirti savo gyve- 
nimą maldai už nusidėjėlius, tuo tikslu paaukodami Dievui 
savo darbus ir vargus, rūpesčius ir sunkumus. Taip visa jų 
egzistencija tampa malda, visa jų būtybė skiriama maldai. 


Yra šventų akimirkų, kai Jėzus pasikviečia sielą arčiau 
prie savo širdies, kai Jis leidžia jai pajusti begalinį savo švel- 
numą. Brangios valandos, kurias yra patyrusi kiekviena tyra 
siela ir kurių dieviškasis Mokytojas negaili ir kuo labiau pa- 
ilgina, kad širdis daugiau atsiduotų ir tyriau mylėtų. 


Siela turi gerai išnaudoti šitas laimingas akimirkas, nes 
tada ji turi daugiau galios dieviškojo Mokytojo širdžiai. 
Dievas maloningai klausosi maldos už nuodėmingo pa- 
saulio atsivertimą. Jis pats suteikia sielai tuos neištariamus 
atodūsius, kad ji sulaikytų bausti pasiruošusią Jo ranką. 


Tyra ir Dievui patinkanti siela! Kai gilaus susikaupimo 
valandomis būsi prie Jėzaus, užmiršk save ir savo norus. Jie 
yra saugūs Mokytojo širdyje. Galvok tik apie pasaulį, apie 

nelaimingas žūstančias sielas, apie nesuskaičiuojamas nuo- 
dėmes ir prašyk dieviškąjį Išganytoją pasigailėti savo kūrinių. 
Atakuok Jo širdį, apkabink Jo dieviškas kojas ir nepaleisk tol, 
kol tavęs neišklausys. Pasiaukok už nuodėmingą krikščioniją 
ir kaip Judita išvaduosi šventąjį miestą nuo priešų. 


Pavyzdžio galia 


Siela turi praktikuoti savo atsidavimą melsdamasi, nes 
maldos įtaka Dievui galinga. Bet jį reikia praktikuoti ir savo 
pavyzdžiu, nes pavyzdys ypač veikia žmogaus širdį. 


Niekas nepatraukia sielų taip, kaip nuolatinio dorybin- 
go gyvenimo pavyzdys. Vienas teisingas, pareigingas žmo- 
gus yra nuolatinis pamokymas, paskatinimas kilniai šir- 
džiai, priekaištas tinginiams ir pasmerkimas nusidėjėliui. 

Šitas gražus, nors paslėptas ir vargingas gyvenimas, 
skirtas tik kiekvienos dienos pareigai, šita nuolatinė ištiki- 
mybė ir sąžiningumas mažiausioms pareigoms, bet kokios 
asmeninės naudos, bet kokio tik žmogiško tikslo nepai- 
symas, šitas jaudinantis paprastumas, nesidomėjimas savo 
nuopelnais ir didvyriškumu: visi šitie tarp mūsų esančios ir 
veikiančios dorybės požymiai sužavi, uždega ir patraukia 
net abejingiausius žmones. Labiausiai žavimasi nuolatine 
gera nuotaika, charakterio pusiausvyra, elgesio švelnumu, 
geru, maloniu ir atviru būdu. 


Koks galingas savo aplinkoje turėjo būti Jėzus, tobu- 
liausias iš žmonių! Kaip visus turėjo patraukti Jo gerumas 
ir nuolankumas! Jis vaikščiojo darydamas gera visiems ir 
visur. Atrodo, kad Jo misija ir buvo daryti gera. Šita nuola- 

tinė geradarystė laimėjo nusidėjėlius, atvertė Zachiejų, pa- 
keitė Magdaleną, sugrąžino į tikrąjį pareigų kelią svetimau- 
toją ir samarietę. Šitas nesudrumsčiamas geranoriškumas 
traukė vaikus, ligonius, našles ir prislėgtuosius. Jėzus juos 
laimino ir paleido į namus išgydęs bei paguodęs. 


O meile, kokia tu išradinga! Tu pamokai tokios mei- 
lingos tiesos, kad jokia teisinga širdis negali tau pasiprie- 
šinti. Tu švelni ir pakanti žmogaus silpnybėms; tu be galo 
taktiška ir jautri; tu gerbi atvirą nuomonę, nugali užsispy- 
rusias dvasias ir pašalini visus jų prietarus; tu įsiskverbi į 
uždariausias širdis ir sunaikini jų antipatiją bei neapykantą. 
Viskas pasiduoda tavo valdžiai. Savo užvaldytą sielą tu pa- 
verti širdžių karaliene. 


Nes kas galėtų nepasiduoti įtakai sielos, kuri gyvena, 
kad darytų gera, palengvintų kitų naštą, padėtų išvengti 
apmaudo ir sielvarto? Kas galėtų pasipriešinti sielai, kuri 
stengiasi nešti kitiems vien tik džiaugsmą, prisiimti visus 
nepatogumus ir nemalonumus tarsi tai būtų savaime su- 
prantama ir įeitų į jos pareigas? Kas galėtų nemylėti tokių 
sielų? Ko nepaveiktų jų dorybės? Kas atsisakytų ir joms 
būti malonus? 


Taigi, kuo labiau siela aukojasi užmiršdama save, tuo 
labiau pasaulis stengiasi jai atsilyginti ir ją pagerbti. Ne vien 
tik Dievas, bet ir kūriniai, kuriems ji pasiaukoja, rūpinasi 
jos reikalais. Visko atsižadėjusi, dabar ji viską atgauna, net 
dar daugiau ir tikriau nei turėjo anksčiau. 


Taip nuolat pasitvirtina šie Jėzaus žodžiai: „Kas pra- 
randa savo sielą dėl manęs — atras ją“ (Mt 10, 39). 

Jis ne tik atras savo sielą, jis išgelbės ir savo artimo 
sielą. Kadangi jis pasiaukojo ir atidavė savo gyvybę už bro- 
lius, todėl susilauks gausių palikuonių. 


Egoistas bus užmirštas kartu su mirtimi, bet teisiojo, 
kuris gyveno dėl kitų, atminimas bus palaimingas. 


Šventa ištikimybė pareigai 


Mano siela! Kovoje tarp atsidavimo ir savimeilės dva- 
sios tu negali būti abejinga stebėtoja. Noriai ar nenoriai, turi 
joje dalyvauti. „Kas ne su manimi, — sako Jėzus, — tas prieš 
mane, ir kas su manimi nerenka, tas barsto“ (Mt 12, 30). 


Kas nekariauja Jėzaus pusėje, tas stoja velnio armijon. 
Kas neišsižada visko, kad pasiaukotų geram reikalui, tas 
papildo egoistų ir piktojo draugų eiles. 


Kiekviena siela atsakinga už kovos rezultatą. Kiekvie- 
na prisideda arba prie gėrio, arba prie blogio triumfo. 


Šitame mūšyje ne visuomet tik generolai vaidina svar- 
biausią vaidmenį. Svarbiausias vaidmuo dažniausiai tenka 
paprastiems kareiviams, sieloms, kurios moka labiausiai 
mylėti, užmiršti save ir geriausiai užstoti kitus. Šios sielos 
laimi puikiausias pergales. 

Siela, kuri visiškai atsidavė Išganytojui, yra pavojin- 
giausia pragaro priešė. Siela, kuri rūpinasi tik atlikti savo 
luomo pareigas, o visa kita palieka Jėzaus žiniai, yra kaip 
nenugalimas karys, prieš kurį priešiškos galios bejėgės. 

Kiek nusidėjėlių atvertė tokios paprastos besiaukojan- 
čios sielos, kurios kukliai atlieka meilės pareigą prie ligo- 

nių lovos ligoninių palatose! Kiek pergalių laimėjo giliai 
pamaldi duktė, džiaugsmingai besiaukojanti žmona, savo 
vaikų gerove besirūpinanti motina! 


Kas be jaudulio gali prisiminti pavyzdį šv. Monikos, 
kuri atvertė savo vyrą, o eretiką ir palaidūną sūnų Augus- 
tiną padarė šventuoju ir Bažnyčios mokytoju? Kas nesusi- 
jaudins skaitydamas mūsų laikais gyvenusios ponios Elz- 
bietos Leseur dienoraštį? Ji aprašo savo pastangas atversti 
laisvamanį, kuris ją vedė norėdamas padaryti bedieve. Kiek 
atsidavimo, savęs atsižadėjimo, ašarų ir ypač meilės reikė- 
jo, kad būtų laimėta šita siela! Taip, šita pavyzdinga žmona 
buvo teisi dažnai sakydama: „Galvoti yra gerai, melstis yra 
geriau, bet mylėti yra viskas.“ Taip, meilė yra viskas, nes 
meilė apima maldą ir pavaduoja mintį. 


Meilė yra viskas, nes meilė yra savęs atsižadėjimas, pa- 
siaukojimas. Ir pasiaukojimui niekas negali pasipriešinti. 
Jis yra vienintelis ginklas, kuriuo visuomet laimima, nes jis 
yra natūralus ginklas; ir kad būtų galima jį visuomet nau- 
dingai naudoti, reikia būti šventam. 


Mano siela, argi tavęs nevilioja toks atsidavimo gy- 
venimas? Argi nėra gražu, argi ne dieviška visuomet už- 
miršti save, visuomet apie save skleisti gerus darbus, vi- 
suomet už blogį atsilyginti geru, nelaukiant padėkos ar 
pagarbos? 

Argi nėra antžmogiška, dangiškosios dvasios verta už- 
duotis aukotis už kitus, naudoti savo jėgas ir laiką, savo 
širdį ir dvasią, kad padėtum kitiems, juos paguostum ir su- 
grąžintum į gėrio kelią? 

Argi nėra didvyriška sudegti Nukryžiuotojo tarnystėje 
lėtai kaip žvakei, kuri dega ant altoriaus ir kurios vieninte- 
lis tikslas yra lėtai sudegti? 


Matau valdovus, kurie vadovauja valstybėms, politi- 
kus, kurie dirba tautos gerovei, tautas, kurios kovoja dėl 
pirmenybės pasaulyje ir su laukiniu įniršiu puola viena 
kitą. Matau žmones, kurie keliauja per šalis ir jūras, kad 
krautų turtų, kurie išsekina save sunkiu darbu, kad pasiek- 
tų garbės. 


Bet aš, o mano Jėzau, noriu tik vieno: mylėti ir auko- 
tis. Aš mąstau tik apie viena ir trokštu vien tik augti Tavo 
meilėje, kad galėčiau kuo labiau pasiaukoti. Mano troški- 
mas yra beribis, bet jam svetima pasaulio garbė. Mano šir- 
dis yra karalystė, kur Jis nori vadovauti. Aš noriu, kad visos 
mano mintys ir troškimai priklausytų Tau ir Tau patiktų. 
Žemėje aš noriu tik mylėti ir skleisti meilės karalystę. 


Dieviški vaisiai 


"Tikrai atsiduoti — vadinasi tapti visiškai paklusniu įran- 
kiu Dievo rankose. Kuo labiau siela išsilaisvina nuo savęs 
ir nuo kiekvieno savo troškimo, tuo ji tampa klusnesnė, 
nuolaidesnė ir tinkamesnė skleisti Dievo garbei. 


Paprastai tarnystė, kurią žmonės atlieka Dievo reika- 
lui, ne visuomet matoma. Nors Dievo karalystė yra šia- 
me pasaulyje, ji nėra iš šio pasaulio, ji yra paslėpta. Tai, ką 
matome savo aplinkoje, dažnai yra tik išorė. Asmenybės, 
kurios užima svarbias vietas, vadovauja, gina ar puola, daž- 
nai yra lyg šešėliai, vieną akimirką pasirodantys scenoje ir 

vėl dingstantys, kad užleistų vietą kitiems šešėliams. Bet 
uždanga nepakyla, vaidinimas vyksta aktoriams scenoje 
nesirodant. Šita scena yra be galo didelė. Savo siaurame 
akiratyje mes matome tik keletą smulkmenų. Kaip galime 
tokiomis sąlygomis suvokti vaidmenis, kuriuos Dievas kiek- 
vienam paskiria? Nes tik Jis išdalija vaidmenis, suderina 
juos su visuma ir kreipia tik Jam vienam žinomo galutinio 
tikslo link. 

Klystame manydami, kad mūsų gyvenimas nenaudin- 
gas, o darbai nevaisingi, jei mūsų pastangų neapvainikuoja 
regima sėkmė. 


Pasaulyje ir Viešpaties šventovėje yra puikių vyrų, ku- 
rie visą gyvenimą paaukojo Dievo reikalui, bet vis tiek at- 
rodo, kad jų sumanymai žlugo. Kiekvienas galėtų suminėti 
valstybės vyrus, politikus, vyskupus, kunigus, visą gyveni- 
mą nesėkmingai kovojusius su klaidingomis idėjomis, blo- 
gomis įtakomis, pražūtingais planais, kurių pergalė atrodė 
neišvengiama. Atrodytų, kad jų kovos buvo nuolatinis pra- 
laimėjimas ir visiškas teisėtų vilčių žlugimas. 

Bet vis tiek mažai žmonių yra laimėję tiek pergalių, 
kiek šitie visuomet nugalėti vyrai. Niekas nėra patyręs 
tokios puikios sėkmės, kaip šitie dažnai pašiepti kovoto- 
jai, kurie visuomet turėjo trauktis prieš jėgą. Niekas tiek 
nepasitarnavo tikrajai civilizacijai bei tikėjimui, kiek šitie 
amžini pralaimėtojai. Jų iš pažiūros bevaisis ir betikslis au- 
kojimasis buvo tas svoris, kuris pagaliau nusvėrė svarstyk- 
les pavergto teisingumo, apšmeižtos tiesos ir persekioto 
nekaltumo pusėn. 

"Taip nugalėjo mažos tautos, kurios šimtmečius buvo 
engiamos siaubingų tironų. Ašaros, skausmai, tremtis, kan- 
čios kaip ilgai užtvenkta požeminė srovė pagaliau išsiveržė 
ir nugriovė atrodytų nepajudinamą kolosą, nes jo pamatai 
buvo suardyti. 


Taip vėl atgimė tautos, kurios ilgą laiką buvo galingų 
kaimynų engtos, persekiotos už tėvynės meilę bei religi- 
nius įsitikinimus, kurios buvo suskaldytos, išblaškytos ir, 
atrodytų, pasmerktos, kurios bejėgiškai apverkė savo pra- 
rastą garbę ir atimtą laisvę. 


Taip nugalėjo krikščionybė, nežiūrint pagonių perse- 
kiojimo, valstybės valdžios bjaurumo, veidmainystės, ere- 
zijų ir dalies savo pačios vaikų atsiskyrimo nuo tikėjimo. 


"Taip nugalės ir tos katalikiškos tautos, kurios buvo 
perduotos bedieviškoms jėgoms, kurios yra persekiojamos 
už savo švenčiausius įsitikinimus ir kurių kilniausi jausmai 
užgauti. Net jeigu atrodo, kad dėl šito švento reikalo paau- 
kotos gausios aukos ir išlietos ašaros buvo nenaudingos, 
jos kyla vis aukščiau prie Dievo sosto ir jį apsupa kaip ne- 
nugalima kariuomenė. Ir tie, kurie buvo laikomi amžinai 
pavergtais, tampa netikėjimo nugalėtojais, religinio gyve- 
nimo atgaivintojais ir tėvynės išgelbėtojais. 


Ką matome šituose dideliuose istoriniuose įvykiuose, 
tas vyksta slaptai kiekvienos sielos gyvenime. 

Kas mano, kad yra pasmerktas amžinai nesėkmei, pas 
Dievą daugiausia laimi. Kas galvoja, kad yra netinkamas 
dideliems darbams, tas yra, jam pačiam nežinant, Viešpa- 

ties išrinktas gražiausių darbų pagrindams padėti. Siela, 
kuri slapta dejavo dėl savo gyvenimo nenaudingumo, tam- 
pa išganymo priežastimi tūkstančiams nusidėjėlių. Kita, 
kurios sumanymai buvo sužlugdyti, ketinimai sugriauti ir 
kurios gyvenimas atrodė lyg suskaldytas akmuo, tampa ne- 
pajudinama uola, kertiniu akmeniu, ant kurio Dievas stato 
savo garbės ir šlovės pastatą. 


Be abejo šios išbandytos sielos ne visuomet tam- 
pa laimingais šio triumfo liudytojais, džiaugsmingais šio 
prisikėlimo žiūrovais. Palinkusios po nesėkmių našta, jos 
gal paliks šitą tremties šalį. Bet Dievas budi. Jis užrašė jų 
pastangas. Jis atlygins jų aukas ir nustatytu laiku leis šitai 
sėklai atnešti šimteriopą vaisių. 


Keletas tokio stebėtino vaisingumo pavyzdžių mums 
girdėta iš istorijos. Žinome, kaip vargšai darbininkai, neiš- 
silavinusios mergaitės, nežinomos vienuolės, vyrai, neturį 
gabumų, įtakos ir laikinųjų turtų, atliko puikius ir Bažny- 
čiai be galo naudingus darbus. 


"Tai yra tik keletas atvejų, kuriuos Dievas leidžia maty- 
ti. Bet kiek yra tokių, kurių paslapties Jis neišduoda netgi 
pačiai didvyriškai sielai. 

Kiekviena dvasinį gyvenimą gyvenanti siela, atsiduo- 
danti dieviškajai Apvaizdai ir paklūstanti jos įteigimams, 
tampa įtakingu centru, kurio spinduliai nuolat sklinda į vi- 
sas puses ir šildo. 


Taip malda, pavyzdys ir paprastos širdies veikimas 
skleidžia maloningą palaimą, kuri veikia vis daugiau sielų. 

Ir kuo labiau tolstame nuo degančio židinio, tuo veiksmin- 
gesni tampa spinduliai, kurie iš jo sklinda. 


Sielų tarpusavio ryšiai, jų abipusė priklausomybė, jų 
daroma gera ar bloga įtaka: visa tai yra mums beveik vi- 
siškai nesuvokiama. Mes tik bendrais bruožais žinome, 
kad Dievas tobulina sielas kitoms sieloms padedant, kad 
netobuloms, silpnoms ir nuodėmingoms sieloms Jis su- 
teikia šviesos ir jėgos dėl Jam brangių sielų nuopelnų, 
kad Jis priima didvyrišką kai kurių sielų auką, kad atvers- 
tų šitą arba kitą didelį nusidėjėlį, nukreiptų rykštę nuo 
Bažnyčios, pagreitintų kurios nors tautos atsivertimą. 
Bet šito paslaptingo pasikeitimo, šito paslaptingo veiki- 
mo, šitos paslaptingos bendrystės smulkmenos pasilieka 
gilioje tamsoje. 


Koks žavingas spektaklis būtų, jei galėtume pažinti 
nors vienos sielos intymią istoriją, jos paklusnumo dieviš- 
kajai malonei laipsnį ir puikius jos atsidavimo Dievui vai- 
sius, pamatyti antgamtinę įtaką, kurią ji daro kiekvienai su 
ja susijusiai sielai, sekti šios įtakos vystymąsi ir jos begalinį 
šakojimąsi! 

Bet kam tas žinojimas? Jis sužadintų tik tuščią ir ne- 
sveiką smalsumą. Mano Jėzau, man pakanka žinoti, kad 
visiškai priklausau nuo Tavęs. "Tu tikrai padarysi mano gy- 
venimą vaisingą. 


Mano užduotis yra pasislėpti Tavyje ir Tave vis labiau 
mylėti. Tavo reikalas yra panaudoti mano buvimą, kuris 
Tavo akyse yra niekas, savo švento vardo garbei. 

Marija — atsidavimo Dievui pavyzdys 


Visų teisiųjų šventumo paslaptis yra visiškame atsida- 
vime Dievui, Jo šventajai valiai ir tėviškai Apvaizdai. 


Visi Senojo ir Naujojo "Testamento šventieji ėjo šiuo 
keliu. Jis yra vienintelis, vedantis į šventumą. "Tai, ką kai 
kurių žmonių gyvenime pastebime neįprasto, garbingo ir 
nuostabaus, nepriklauso tobulumo esmei. Tai yra tik išori- 
nė apdaila, nereikalinga, o kartais net pavojinga. 


Niekas iš kūrinių šventumu neprilygs Marijai. Tačiau 
jos gyvenimas labai paprastas. Ji gyvena taip, kaip visos pa- 
prastos to laikmečio moterys. Ji gyvena, auga, mokosi kaip 
jos amžiaus vaikai. Ji atlieka žmonos ir motinos pareigas. 
Kaip kitos moterys eina apsivalyti į šventyklą, kaip visi žydai 
kiekvienais metais atlieka piligriminę kelionę į Jeruzalę. 


Be to, ji rūpinasi kuklia buitimi. Šventasis Juozapas ir 
paaugęs Išganytojas dirba kartu dirbtuvėje dėl kasdienės 
duonos. 


Po Juozapo mirties Jėzus turi išmaitinti savo Motiną. 
Visame tame nėra nieko nepaprasto, nieko, kas kristų į akis. 

Dvidešimties metų Marijos gyvenimo laikotarpyje 
evangelistas neranda nė vieno stebuklo, jokio neįprasto ar 
žymesnio įvykio. Jis sako: „Jėzus augo išmintimi, metais ir 
malone Dievo ir žmonių akyse“ ir: „Jis buvo jiems klus- 
nus“ (Lk 2, 52; 51). 

Niekas iš artimų Marijos giminaičių ir pažįstamų, iš- 
skyrus Elzbietą, nežinojo jos dieviškosios Motinystės pa- 

slapties. Jos elgesys neišdavė apie jai suteiktą kilnų orumą. 
Kai žydai vėliau norėjo Jėzų sukritikuoti, kadangi Jis skel- 
bėsi esąs Dievo Sūnus, tada jie sumenkino Jo Motiną. 'Tai- 
gi, ji buvo laikoma paprasta moterimi, niekuo nesiskyrusia 
nuo kitų. 


Mes netgi nepastebime, kad geriausi Jėzaus draugai, 
net apaštalai, prieš Jo mirtį būtų matę ir branginę šį lobyną, 
kokia buvo Dievo Motina. 


Jėzus norėjo, kad mergelių Mergelės gyvenimas būtų 
paprastas ir paslėptas, nes taip jis tarnautų mums kaip 
pavyzdys. 


Jis netgi neapsaugojo savo nekaltos ir tyros Motinos 
nuo kryžių, persekiojimo bei sielvarto. Jis norėjo padaryti 
ją skausmų Motina ir labiausiai išbandytu iš visų kūrinių, 
kad mes, patirdami kančias, vienišumą ir gyvenimo sunku- 
mus, turėtume visiško nuolankumo ir atsidavimo pavyzdį. 

Žodį, kurį ištarė didžiausio kokį tik žmogus gali pa- 
justi džiaugsmo akimirką, Marija ir vėliau pakartos kentė- 
dama siaubingas kančias: „Tebūna man, kaip tu pasakei!“ 
(Lk 1, 38) Jame yra visa jos šventumo paslaptis. Tai visiško 
atsidavimo Dievui ir Jo apvaizdai, švelniausios bei tvir- 
čiausios meilės Dievui ir Išganytojui išreiškimas. 

Dievo Motina, išmokyk mus paprastumo! Padaryk 
mus savo mokyklos vaikais! Kad mes nieko kito nebeno- 
rėtume, kaip visiško pasiaukojimo, paprasto ir natūralus 
atsidavimo savo širdies, kuri puola į Jėzaus glėbį ir pažada 
Jam ištikimybę iki kraštutinumo. 

Mylėti Jėzų, pildyti Jo valią, viską priimti iš Jo rankų: 
tai buvo "Tavo paslaptis, geroji Motina; ji turi būti ir mūsų. 

Kartu su Jėzumi "Tu pasirūpinsi visu kitu. Jūs pasiim- 
site mūsų rūpesčius ir baimes, vadovausite mums bėdoje, 
išlaisvinsite mus iš visų sunkumų, visuomet atleisite neiš- 
tikimybę. 

Mes privalome visuomet iš visų jėgų jus mylėti ir pasi- 
duoti meilės vadovavimui. 

Tegul Dievui ir Jo Motinai būna garbė ir padėka per 
amžius! 

